

των ανιοργατικών Μνημονίων Αιαρκοίαι; 
ιός ημπϋοκήι: στους ηηΠόμους ΗΠΑ-ΕΕ-ΝΑΙΟ 


ΔΙΑΔΗΛΠΙΗ στη ΔΕΟ 



ΣΑΒΒΑΤΟ 8 ΣΕΠΤΕΜΒΡΗ 
18:00 Εγνατία με Αγ.Σοφίας 


► 


Εναντία στον Εθνικισμό - Αιεθνιστική Αλληλεγγύη εργατών και λαών 



ΜΑΤΙ 

Ένα ακόμη έγκλημα 
των Μνημονίων και του 
καπιταλισμού 

σελ. 6 

Διάγγελμα Τσιπρα 

Τα Μνημόνια 
συνεχίζονται 

σελ. 10 





ΔΙΕΘΝΗ 

Νατοϊκό φιτίλι στα 
Βαλκάνια 

σελ. 12 


ΙΣΤΟΡΙΑ 

50 χρόνια από την 
Άνοιξη της Πράγας 

σελ. 14 


Το εστιατόριο «Τσαρουχά» απολύει εργαζόμενους επειδή διεκδικούν! 


Στις 20 Αυγούστου η εργοδοσία του 
εστιατορίου ΤΣΑΡΟΥΧΑ κάλεσε αιφνι¬ 
διαστικά σε συνάντηση τους διανομείς 
φαγητού. Με τελεσίδικο τρόπο τους ανα¬ 
κοίνωσε ότι το τμήμα ντελίβερι της επι¬ 
χείρησης, «θα κλείσει για οικονομικούς 
λόγους», απολύοντας και τους τρεις ερ¬ 
γαζόμενους! Η μία εργαζόμενη Κ.Μ. είναι 
εκλεγμένο μέλος του Δ.Σ. του Συνδικάτου 
Εργατοϋπαλλήλων Τουριστικών-Επισιτι- 
στικών Επιχειρήσεων Θεσσαλονίκης-Πιε- 
ρίας-Χαλκιδικής και μέλος της Επιτροπής 
Αγώνα Διανομέων και ο δεύτερος συνά¬ 
δελφος Μπ. Μ. μέλος του Συνδικάτου μας 
και της Επιτροπής. Στα ξαφνικά και ενώ 
οι συνάδελφοι μας περίμεναν να επιστρέ¬ 
φουν στη δουλειά τους μετά την άδεια, 
βρέθηκαν στο δρόμο, απολυμένοι, χωρίς 
καμιά προειδοποίηση [...] 

Το τμήμα ντελίβερι, λειτουργεί από 
το Νοέμβριο του 2012, κι από την πρώτη 
στιγμή εργάζονταν 2 συνάδελφοι διανο¬ 
μείς, ανασφάλιστοι για μεγάλο χρονικό 
διάστημα, όήμερο, χωρίς να πληρώνονται 
προσαυξήσεις για βράδια, Κυριακές, υπε¬ 
ρωρίες και όλα αυτά για 2,50 ευρώ την 
ώρα και μάλιστα με δικό τους μηχανάκι, 


πληρώνοντας τα καύσιμα, την συντήρη¬ 
ση και τον εξοπλισμό ένδυσης και προ¬ 
στασίας από την τσέπη τους. Παρόμοιες 
συνθήκες μεσαίωνα ίσχυαν φυσικά για το 
σύνολο των συναδέλφων (μάγειρες, σερ¬ 
βιτόρους, ταμίες κλπ). 

Αυτή η εργασιακή κατάσταση άρχισε 
σταδιακά να αλλάζει, όταν οι συνάδελφοι 
μας διανομείς ξεκίνησαν να διεκδικούν. 
Με πιέσεις στην εργοδοσία, με καταγγε¬ 
λίες στην Επιθεώρηση Εργασία και στο 
ΙΚΑ, με το Συνδικάτο και την Επιτροπή 
Αγώνα Διανομέων, κατάφεραν να επιβά¬ 
λουν στην εργοδοσία του Τσαρουχά, να 
τους πληρώνει τα νόμιμα.... Εκτός από 
τους διανομείς, βελτιώθηκαν οι συνθήκες 
και για τους υπόλοιπους εργαζόμενους 
μέσα στο κατάστημα. 

Αυτή η νέα κατάσταση δεν άρεσε στον 
εργοδότη που αναγκάστηκε να πληρώνει 
τα νόμιμα. Πιο πολύ όμως δεν ανεχόταν, 
να έχει στο κατάστημα εργαζόμενους- 
συνδικαλιστές, οργανωμένους στο Συνδι¬ 
κάτο Επισιτισμού-Τουρισμού και την Επι¬ 
τροπή Αγώνα Διανομέων ου διεκδικούν! 

Στις 20 Αυγούστου η εργοδοσία έκα¬ 
νε πράξη τα παράνομα και καταχρηστικά 


της σχέδια απολύοντας τους συναδέλ¬ 
φους μας... Η υποτιθέμενη «έξοδος από 
τα μνημόνια» εγκαινιάζεται με αυτό το 
περιστατικό. Εργοδότες να μην υπολο¬ 
γίζουν τίποτα και κανένα, θέλοντας να 
μετατρέψουν όλους τους εργαζόμενους 
σε δουλοπάροικους, γυρνώντας αιώνες 
πίσω, χωρίς εργασιακά και συνδικαλιστι¬ 
κά δικαιώματα[...] 

Μέσα από το Συνδικάτο μας και την 
Επιτροπή Αγώνα Διανομέων, με ενότητα 
και αλληλεγγύη, μπορούμε να παλέψουμε 
και τις πιο αντίξοες συνθήκες, για να ζού- 
με ως άνθρωποι. Θα είμαστε δίπλα στους 
συναδέλφους μας και θα αγωνιστούμε 
μαζί τους για όσο καιρό χρειαστεί μέχρι 
να ικανοποιηθούν όλα τα αιτήματά μας: 
ΑΠΑΙΤΟΥΜΕ 

Να παρθούν πίσω οι άκυρες και καταχρη¬ 
στικές απολύσεις των συναδέλφων μας 
Να σταματήσουν οι μεθοδεύσεις της 
εργοδοσίας και να επαναλειτουργήσει το 
τμήμα ντελίβερι 

Να καταβληθούν άμεσα τα χρωστούμε 
να δεδουλευμένα 

Επιτροπή Αγώνα Διανομέων 
άίαηοηιβί$ίΗβ$$. &Ιο§φοί.£τ 









































Σεπτέμβριος 2018 


Να οικοδομήσουμε την Ο.Κ.Δ.Ε. & την 4η Διεθνή. 

- Για την οργάνωση της αντίστασης, τη νίκη των αγώνων 
- Για τον Σοσιαλισμό , μόνη διέξοδο 
στην καπιταλιστική κρίση, βαρβαρότητα και παρακμή 
- Για την αναγέννηση τον Επαναστατικού Μαρξισμού 

Εργαζόμενοι, άνεργοι, νέοι, φτωχά λαϊκά στρώματα τα τελευταία χρόνια, ιδι¬ 
αίτερα με τα μνημόνια, βιώνουμε καθημερινά την σκληρή επίθεση του κεφαλαίου. 
Παλιές και νέες αστικές/μνημονιακές δυνάμεις έχουν επιταχύνει την ιδιωτικοποίηση 
και διάλυση των δημόσιων υπηρεσιών, των κοινωνικών αγαθών, της υγείας, παιδείας, 
κοινωνικής ασφάλισης. Έχουν ενισχύσει τις τεράστιες ανισότητες, τον ανεξέλεγκτο 
πλουτισμό μιας χούφτας καπιταλιστών και πλουσίων, πατώντας στην υπερεκμετάλ- 
λευση και καταπίεση της εργασίας, στη λεηλασία της περιουσίας και της ζωής των 
φτωχών, βάζοντας χέρι σε λαϊκές καταθέσεις και αποταμιεύσεις, σπίτια, πρόσβαση 
σε ρεύμα, νερό, φάρμακα, στα πιο στοιχειώδη αγαθά. Οι αντιδραστικές μνημονιακές 
πολιτικές καταπατούν την ανθρώπινη αξιοπρέπεια, εκφυλίζουν το ήθος και τον πολι¬ 
τισμό της κοινωνίας, σπέρνουν οικονομική αποσύνθεση. Η απότομη φτωχοποίηση 
και εξαθλίωση μετρά εκατομμύρια ανέργους και υποαπασχολούμενους, διάλυση 
του «κοινωνικού κράτους» και κοινωνικού ιστού. Τα σκληρά, αντιδραστικά μέτρα 
(μειώσεις μισθών, κατάργηση συλλογικών συμβάσεων, όλο και χειρότερες, πιο «ελα¬ 
στικές» σχέσεις εργασίας, ποινικοποίηση και καταστολή συνδικαλισμού, απεργιών, 
αγώνων) έχουν χτυπήσει στην καρδιά της κοινωνίας, στον σκληρό πυρήνα της ερ¬ 
γατικής τάξης, με ξεκάθαρο στόχο το πλήρες τσάκισμά της. Με τη μαζική ανεργία 
και τους μισθούς πείνας, η εργατική τάξη (κυρίως οι νέοι) δυσκολεύεται ακόμα και 
να αναπαραχθεί. 

Εργαζόμενοι, άνεργοι, νέοι, φτωχά λαϊκά στρώματα, βλέπουμε τον πόλεμο 
να απειλεί την επιβίωση του ανθρώπινου γένους. Εστίες πολέμου σ'όλο τον πλανήτη 
αναφλέγονται απειλώντας ολόκληρη την ανθρωπότητα. Η εξαθλίωση, φτώχεια και 
πείνα, η μετανάστευση και προσφυγιά εξαπλώνονται δραματικά. Η παιδική εργασία, 
η εγκληματικότητα, ο ρατσισμός και εθνικισμός φουντώνουν. Η αλόγιστη χρήση των 
φυσικών πόρων από τις πολυεθνικές και τους ιμπεριαλιστές απειλεί με καταστροφή 
το περιβάλλον και το μέλλον της ανθρωπότητας. Η όξυνση αυτών των επιθέσεων γί¬ 
νεται μόνο και μόνο για να σώσουν οι καπιταλιστές τα κέρδη και το παρακμασμένο, 
σάπιο σύστημά τους από την κρίση. 

Μόνο εμείς, οι εργαζόμενοι, άνεργοι, νέοι και φτωχά λαϊκά στρώματα μπο¬ 
ρούμε και πρέπει να τους σταματήσουμε. Απέναντι στα αδιέξοδα του ατομισμού και 
της διαίρεσης, να χρησιμοποιήσουμε τους αγώνες και την αλληλεγγύη μας. Να πο¬ 
λεμήσουμε τον νεοφιλελευθερισμό, που γίνεται όλο πιο ακραίος, τα Μνημόνια, την 
κρατική καταστολή και τις σύγχρονες χούντες, τον ρατσισμό, φασισμό και πόλεμο. 
Με όπλα τα συνδικάτα, τις επιτροπές αγώνα, τις γενικές συνελεύσεις, σε κοινωνικούς 
χώρους και γειτονιές. Με όλες τις μορφές αυτοοργάνωσης και τις καλύτερες παρα¬ 
δόσεις του εργατικού κινήματος. 

Πρέπει να χτυπήσουμε το κακό στη ρίζα, στα μνημόνια, το ντόπιο και ξένο 
κεφάλαιο, την αντιδραστική ΕΕ, τον καπιταλισμό και τον ιμπεριαλισμό. Πρέπει να κα¬ 
ταργήσουμε την εκμετάλλευση ανθρώπου από άνθρωπο, να κοινωνικοποιήσουμε 
κάτω από εργατικό έλεγχο τις μεγάλες επιχειρήσεις στους τομείς—κλειδιά (τράπεζες, 
ενέργεια, μέσα μεταφοράς, επικοινωνίες κ.λπ.). Να σταματήσουμε να πληρώνουμε 
το χρέος, να βγούμε από τον ζουρλομανδύα του Ευρώ και τη «φυλακή» της ΕΕ του 
καπιταλισμού/ιμπεριαλισμού, του ρατσισμού και φασισμού, της καταστολής, των 
επεμβάσεων και πολέμων. 

Πρέπει να στρατευτούμε στον αγώνα, για να υπερασπιστούμε την εργασία, 
το βιοτικό επίπεδο, το δικαίωμά μας στη ζωή και στην αναπαραγωγή της εργατικής 
τάξης με σύγχρονους όρους. Να ανατρέψουμε τη βαρβαρότητα του νεοφιλελευθε¬ 
ρισμού, τις πολιτικές παλιών και νέων αστικών/μνημονιακών κομμάτων, τις ιμπερια¬ 
λιστικές επεμβάσεις και πολέμους. Μέσα από αγώνες, να επιβάλλουμε τη δική μας 
επαναστατική κυβέρνηση, μια ΚΥΒΕΡΝΗΣΗ ΤΩΝ ΕΡΓΑΖΟΜΕΝΩΝ. Έτσι μπο¬ 
ρούμε να εγγυηθούμετην εφαρμογή ενός ριζοσπαστικού, αντικαπιταλιστικού 
Προγράμματος Σωτηρίας - να ανοίξουμε τον δρόμο στη μόνη πραγματική 
εναλλακτική λύση, τον Σοσιαλισμό. 

Η Ο.Κ.Δ.Ε. είναι μια εργατική κομμουνιστική οργάνωση, στο ρεύμα του επι¬ 
στημονικού μαρξισμού/τροτσκισμού και της 4 ης Διεθνούς. Δεν έχουμε καμιά σχέ¬ 
ση με «τζάκια» και επαγγελματίες της πολιτικής, με το επίσημο κομματικό σκηνικό. 
Απευθυνόμαστε-Οργανώνουμε τους εργαζόμενους, άνεργους, νέους και φτωχά 
λαϊκά στρώματα, σε χώρους δουλειάς, σχολεία, σχολές και γειτονιές, στα κινήματα 
και τους αγώνες. 

Είμαστε η παλαιότερη οργάνωση της επαναστατικής αριστερός στην Ελ¬ 
λάδα (ίδρυση 1974 - ενώ το ρεύμα μας έχει ακόμα παλαιότερες, βαθύτερες ρίζες 
στην ιστορία του εργατικού και επαναστατικού κινήματος στην Ελλάδα). Δεν έχου¬ 
με λείψει από καμιά μικρή και μεγάλη αναμέτρηση του εργατικού κινήματος στη 
χώρα μας. Σε όλες τις κινητοποιήσεις και αγώνες (απεργίες, διαδηλώσεις, «αγανα- 
κτισμένοι» κ.λπ.) παρεμβαίνουμε με σχέδιο, υπομονή και επιμονή, προωθώντας τη 
ριζοσπαστικοποίησή τους, σεβόμενοι την εργατική δημοκρατία, την αυτοοργάνω- 
ση των μαζών, τους ρυθμούς ανάπτυξης της συνείδησής τους. Φιλοδοξώντας να οι- 
κοδομηθεί μια ικανή και αποφασιστική ηγεσία, ώστε οι αγώνες να φτάσουν ως την 
τελική νίκη. 

Παλεύουμε για μια σοσιαλιστική κοινωνία, που καμιά σχέση δεν έχει με τις σταλι¬ 
νικές δικτατορίες, τα πρότυπα της σοσιαλδημοκρατίας και «κεντροαριστεράς», κάθε 
ρεφορμιστικό σχέδιο νέο ή παλιό, που πρόδωσαν και δυσφήμισαν τον Σοσιαλισμό. 

Παλεύουμε για μια ταξική επαναστατική πολιτική, που ακόμα διαχωρίζεται αυ¬ 
στηρά από τις καταστροφικές πολιτικές των «Λαϊκών Μετώπων» («εαμική κουλτού¬ 
ρα», μέτωπα δημοκρατικά, πατριωτικά κ.λπ.), οι οποίες οδήγησαν σε ιστορικές προ¬ 
δοσίες και ήττες του εργατικού κινήματος. 

Παλεύουμε για μια πολιτική διεθνιστική. Η λύση στα μεγάλα προβλήματα της 
εποχής μας απαιτεί την αλληλεγγύη, κοινή πάλη και ισότιμη συνεργασία της εργα¬ 
τικής τάξης και των λαών, των εργατικών, επαναστατικών και κομμουνιστικών κινη- 
μάτων/δυνάμεων διεθνώς. Τοποθετούμαστε κατηγορηματικά ενάντια στις ουτοπι¬ 
κές, αντιδραστικές σταλινικές θεωρίες του «σοσιαλισμού σε μία μόνο χώρα». Στην 
Ευρώπη, παλεύουμε για τη διάλυση της καπιταλιστικής/ιμπεριαλιστικής ΕΕ, για μια 
Ευρώπη ριζοσπαστική, δημοκρατική, σοσιαλιστική - για τις Ενωμένες Σοσιαλιστικές 
Πολιτείες της Ευρώπης. 

Επιδιώκουμε μια οικονομία σχεδιασμένη από τους ίδιους τους εργαζόμενους. 
Μια Σοσιαλιστική Δημοκρατία, μια πραγματική δημοκρατία των «από κάτω», που θα 
οργανώνει την κοινωνία βάσει των πραγματικών αναγκών της πλειοψηφίας και όχι 
μιας χούφτας καπιταλιστών ή γραφειοκρατών. Μια σοσιαλιστική δημοκρατία πολύ 
πιο πλήρη, πολύ ανώτερη από το σάπιο αστικό κοινοβουλευτικό σύστημα και τον 
σταλινικό ολοκληρωτισμό. Αυτή είναι και η μόνη πραγματική λύση απέναντι στην 
κρίση του καπιταλισμού, που γεννά μόνο ανεργία, μνημόνια, χούντες και πολέμους. 
Πρέπει λοιπόν να στρατευτούμε στην Ο.Κ.Δ.Ε. και να οικοδομήσουμε το Παγκόσμιο 
Κόμμα της Σοσιαλιστικής Επανάστασης, μια αναγεννημένη 4 η Διεθνή. 


2 Εργατική Πάλη 


Κυκλοφορεί από τις εκδόσεις ΕΡΓΑΤΙΚΗ ΠΑΛΗ 

Μαχητικός, Συνδικαλισμών και 

Επαναστατικό Κόμμα 

Συγγραφέας: Αντρέ Ανρί 
Χρονολογία έκδοσης: Απρίλιος 2006 
Σελίδες: 56 
Τιμή: 2 ευρώ 



Αυτό το μικρό βιβλίο αποτελεί μια 
εξαιρετική μαρτυρία υπό μια διπλή 
έννοια. Ένας ηγέτης εργάτης, που ξε¬ 
χώρισε στις γραμμές του αγώνα χάρη 
στη μαχητικότητα και την εξυπνά¬ 
δα του, διηγείται τους αγώνες στους 
οποίους πήρε μέρος. Αυτοί οι αγώνες 
επέτρεψαν στους εργαζόμενους στην 
υαλουργία του Σαρλερουά να επιτύ¬ 
χουν μια από τις σπάνιες νίκες της 
βαλονικής, βελγικής και ευρωπαϊκής 
εργατικής τάξης ενάντια στη συστη¬ 
ματική επίθεση κατά της εργασίας 
που ξεκίνησε τα τελευταία χρόνια 


από την εργοδοσία (στη συγκεκρι¬ 
μένη περίπτωση από την πολυεθνική 
Β5Ν). Εξηγεί τις συνθήκες αυτής της 
νίκης: ενότητα των εργαζομένων που 
κατακτήθηκε χάρη στο μεγάλο σεβα¬ 
σμό προς την εργατική και συνδικα¬ 
λιστική δημοκρατία -μαχητικός συν¬ 
δικαλισμός που αντιτίθονταν στις 
πρακτικές συνεργασίας των τάξεων- 
προοδευτική συγκρότηση ενός δυ¬ 
νατού ρεύματος της συνδικαλιστικής 
αριστερός που επέτρεψε την αυτοορ¬ 
γάνωση της εργατικής τάξης. [...] 

Από τον Πρόλογο της έκδοσης 



Πού θα βρείτε τις εκδόσεις 


ΕΡΓΑΤΙΚΗ ΠΑΛΗ 


Αθήνα 

Βιβλιοπωλεία: “Πρωτοπορία” Γραβιάς 3-5, “Πολιτεία” Ασκληπιού 1-3 & Ακαδημίας, 
“Εναλλακτικό Βιβλιοπωλείο” Θεμιστοκλέους 37 & σε όλα τα κεντρικά βιβλιοπωλεία. 

Θεσσαλονίκη 

Βιβλιοπωλεία: “Το Κεντρί” Δημ. Γούναρη 22 (Ναυαρίνο), “Πρωτοπορία” Λ. Νίκης 3 

Γιάννενα 

Βιβλιοπωλείο: “Αναγνώστης” Πυρσινέλα 11 


Πού θα βρείτε την εφημερίδα 

ΕΡΓΑΤΙΚΗ ΠΑΛΗ 


Αθήνα 

Περίπτερα: Πλ. Κάνιγγος και σχεδόν σε όλα τα περίπτερα των Εξαρχείων. 
Βιβλιοπωλεία: “Εναλλακτικό Βιβλιοπωλείο” Θεμιστοκλέους 37, 
“Καινά Δαιμόνια” Σουλτάνη 8, “Εκτός των Τειχών” Γραβιάς 10-12. 

Θεσσαλονίκη 

Πολιτικό-Πολιτιστικό Στέκι “Ισκρα”: Αμύντα 12, ισόγειο 
Βιβλιοπωλεία: “Το Κεντρί” Δημ. Γούναρη 22 (Ναυαρίνο) 

Γιάννενα 


Πρακτορείο ΝΕλΥδ δΤΑΝϋ, Πυρσινέλα 12Δ 

Και στα κεντρικά πρακτορεία Αθηναϊκού τύπου σε όλη την Ελλάδα. 


Γίνε Συνδρομητής - Ενίσχυσε την ΕΡΓΑΤΙΚΗ ΠΑΛΗ 

Η άΠΟΨή ΜΑΣ 


Εργατική Πάλη 3 


Ανασχηματισμό ς 
Αίνο πμιν το τέλος 


Ο Τσίπρας πραγματοπο ίη σε 
τον αναμενόμενο ανασχη¬ 
ματισμό της κυβέρνησής 
του, σχηματίζοντας, σύμ¬ 
φωνα με τα συνηθισμένα παραπλα¬ 
νητικά λεγόμενό του, την πρώτη «με- 
ταμνημονιακή κυβέρνηση». Βέβαια, 
«μεταμνημονιακή κυβέρνηση» με 714 
μνημονιακούς νόμους, 60.000 μνημονι- 
ακές διατάξεις και 300.000 μνημονιακές 
αποφάσεις σε ισχύ τουλάχιστον μέχρι 
το 2060 και «μνημονιακούς» υπουργούς 
όλων των αποχρώσεων (από παλιά και 
φθαρμένα πολιτικά πρόσωπα των κυ¬ 
βερνήσεων Σαμαρά, Παπανδρέου, Κα¬ 
ραμανλή και Σημίτη)... μάλλον πρόκειται 
για ένα από τα γνωστά παραμύθια της 
παρέας του Μεγάρου Μαξίμου. Αυτή η 
άθλια παρέα που θα κατήγγειλε τα μνη¬ 
μόνια, που θα ακολουθούσε διαφορετική 
πολιτική από το «παλιό» που έφερε την 
κρίση, μεταλλάχθηκε σε μια απροκάλυ¬ 
πτα φιλομνημονιακή και φιλοιμπεριαλι- 
στική κυβέρνηση. 

Τα πολιτικά πρόσωπα που επέλεξαν 
για να τον ανασχηματισμό δείχνουν τους 
νέους προσανατολισμούς του Τσίπρα και 
του ΣΥΡΙΖΑ, που είναι μια ακόμη μεγα¬ 
λύτερη στροφή προς τα δεξιά. Αυτό δεν 
φαίνεται μόνο με την υπουργοποίηση 
των κραυγαλέων περιπτώσεων (Παπα- 
κώστα, Ξενογιαννακοπούλου κ.ά.), αλλά 
και με την διάρθρωση των υπουργείων 
(π.χ. η αυτονόμηση του υπουργείου Προ¬ 
στασίας του Πολίτη από το υπουργείο 
Εσωτερικών) και με την έλευση στο προ¬ 
σκήνιο μιας νέας φουρνιάς «ΣΥΡΙΖαί- 
ων» με μηδενικές κοινωνικές σχέσεις και 
αναφορές, που ουδέποτε διαφώνησαν 
με τις μνημονικές επιλογές του κόμμα¬ 
τος και πάνω απ’ όλα είναι πιστοί στον 
Τσίπρα και στην ομάδα του. Το «σχέδιο» 
Τσίπρα μέχρι τις εκλογές περιλαμβάνει 
και άλλες δεξιές μετατοπίσεις και «δι¬ 
ευρύνσεις» με τυχοδιώκτες πολιτικούς 
(π.χ. Μπουτάρης, Ραγκούσης κ.ά.) από 
τη μια μεριά, και από την άλλη με «με- 


ταμνημονιακές» υποσχέσεις για παροχές 
(αυξήσεις στον κατώτατο μισθό, επέκτα¬ 
ση των κλαδικών συμβάσεων, συντάξεις 
κ.ά.) της ίδιας αξίας με εκείνες του όχι και 
τόσο μακρινού προελθόντος, όπου θα 
καταργούσε το μνημόνιο «με ένα νόμο 
και ένα άρθρο»! Τέλος, φιλοκαπιταλι- 
στικές και φιλοιμπεριαλιστικές επιλογές, 
με την ελπίδα ότι αυτοί που ακολούθησε 
σταθερά και αταλάντευτα όλα αυτά τα 
χρόνια (καπιταλιστές, ευρωπαϊκή ελίτ 
και δανειστές, ιμπεριαλιστές) και στους 
οποίους οφείλει σε μεγάλο βαθμό, αν όχι 
αποκλειστικά, την παραμονή του στην 
εξουσία, τον κρατήσουν εντός συστήμα¬ 
τος αντί να τον πετάξουν σαν στυμμένη 
λεμονόκουπα. 

Αντι-μητσοτακικό μέτωπο 

Με αυτή την πολιτική, που θα χρω¬ 
ματίζεται με μια σφοδρή επίθεση ενάντια 
στο Μητσοτάκη και ιδιαίτερα ενάντια 
στους ακροδεξιούς Γεωργιάδη, Βορίδη 
κ.ά., και ένα κάλεσμα για ένα μέτωπο 
ενάντιά τους, που θα είναι ουσιαστικά το 
ίδιο με τα αντίστοιχα «αντιδεξιά μέτωπα» 
του Ανδρέα Παπανδρέου, ο Τσίπρας ετοι¬ 
μάζεται να πάει στις επερχόμενες πολλα¬ 
πλές εκλογές. Αυτά τα μέτωπα που έτσι 
και αλλιώς δεν έχουν κανένα περιεχόμε¬ 
νο -όπως σε κάποιο βαθμό είχαν παλιά- 
δείχνουν την έλλειψη οποιασδήποτε δι¬ 
αφορετικής πολιτικής και διαφορετικού 
προγράμματος. Τα δυο κόμματα, ΣΥΡΙ- 
ΖΑ και ΝΔ (όπως και όλα τα άλλα αστι¬ 
κά κόμματα) έχουν το ίδιο μνημονιακό 
πρόγραμμα. Όλοι αυτοί οι τακτικισμοί 
δεν αρκούν για να επαναφέρουν τον νε- 
κροζώντανο ΣΥΡΙΖΑ, ο οποίος είναι ένα 
«κόμμα» χωρίς στρατηγική και τακτική, 
χωρίς κοινωνικές αναφορές και επομέ¬ 


νως δεν έχει καμιά χρησιμότητα για την 
κοινωνία και για κανένα. 

Ωστόσο, αυτοί οι τακτικισμοί του Τσί¬ 
πρα, οι δεξιές μετατοπίσεις, τα ανοίγματα 
με πολιτικά σκουπίδια όλων των αποχρώ¬ 
σεων είναι αναγκαστικά, από την στιγμή 
που αυτός και ο ΣΥΡΙΖΑ μεταλλάχθη¬ 
καν σε νεοφιλελεύθερους μνημονιακούς. 
Γνωρίζουν πολύ καλά ότι δεν έχουν κα¬ 
νένα περιθώριο να ξεγελάσουν κάποιους 
από την Αριστερά, και ευρύτερα από τις 
εργατικές και λαϊκές μάζες, όπως έκαναν 
το 2015. Ακόμη περισσότερο τώρα, που 
όλο και περισσότερο θα απευθύνεται σε 
τυχοδιώκτες, αμοραλιστές σαν τον εαυ¬ 
τό του και αυτούς που κουβαλάει μαζί 
του, «άστεγους» πασόκους, δεξιούς, νε¬ 
οφιλελευθέρους του Ποταμιού κ.λπ., με 
«στρατηγικό» στόχο το μάζεμα κάποιων 
ψήφων. 

Όσοι πιστεύουν ότι ο Τσίπρας και η 
παρέα του μπορεί ν’ αλλάξουν πολιτική 
έστω και κατ’ ελάχιστο, κάνουν μεγάλο 
λάθος. Η πολιτική του ίδιου και της πα¬ 
ρέας του θα γίνεται όλο και χειρότερη και 
θα βυθίζεται όλο και περισσότερο στο 
βούρκο των νεοφιλελευθέρων/μημονια- 
κών και φιλοιμπεριαλιστικών πολιτικών. 
Αυτόν τον δρόμο τον διαμόρφωσαν μό¬ 
νοι τους και είναι αναγκαστικός. Όμως, 
με αυτή την πολιτική δεν έχουν καμιά 
ελπίδα να αποφύγουν μια ατιμωτική και 
διαλυτική ήττα. Η αηδία και η απέχθεια 
των μαζών απέναντι σ’ αυτή την άθλια 
ελίτ μεγαλώνει και η οργή θεριεύει για 
κάθε βήμα τους στον αντιδραστικό και 
καταστροφικό τους κατήφορο. Ίσως στο 
πίσω μέρος του κεφαλιού τους να υπο¬ 
λογίζουν, ότι αυτοί τους οποίους εξυπη¬ 
ρέτησαν τα τελευταία χρόνια θα τους 
«φροντίσουν». Μάλλον θα διαψευστούν 


και σ’ αυτόν τον αισχρό υπολογισμό 
τους, αρκούν τα όσα φάγανε και σε όσα 
σαλόνια μπήκανε! 

Καμιά εμπιστοσύνη στις 
μνημονιακές δυνάμεις 

Ο ΣΥΡΙΖΑ είναι βέβαιο ότι στις επερ¬ 
χόμενες εκλογές θα γίνει ένα θλιβερό και 
άθλιο παρελθόν, που ωστόσο δεν πρέπει 
να ξεχαστεί ποτέ. Όχι τόσο για τα άθλια 
πρόσωπα, όσο για την αθλιότητα του ρε¬ 
φορμισμού, που όπως λέει ο Λένιν, «ακό¬ 
μη κι όταν είναι ολότελα ειλικρινής, στην 
πράξη μετατρέπεται σε όργανο αστικής 
διαφθοράς και εξασθένισης των εργα¬ 
τών. Η πείρα όλων των χωρών δείχνει 
ότι, όπου οι εργάτες έδωσαν εμπιστοσύ¬ 
νη στους ρεφορμιστές, βρέθηκαν πάντα 
γελασμένοι». Η λύση δεν είναι βέβαια η 
ΝΔ και οι άλλοι μνημονιακοί, οι οποίοι αν 
έρθουν στην εξουσία θα κάνουν τα ίδια 
που έκαναν όταν ήταν στην κυβέρνηση 
και ακόμη χειρότερα, μια που κρίση του 
καπιταλιστικού συστήματος έχει χειροτε- 
ρεύσει πολύ περισσότερο από τότε. 

Έχοντας υπόψη όλες αυτές τις εμπει¬ 
ρίες, είναι ανάγκη να κάνουμε μια τομή 
στη σκέψη μας, στην πολιτική και στη 
δράση μας. Καμιά νίκη δεν είναι δυνατή, 
κανένα δικαίωμα και καμιά κατάκτηση 
δεν θα μπορέσουμε να διεκδικήσουμε αν 
δεν στείλουμε στο καλάθι των αχρήστων 
αυτές τις ανίκανες πολιτικές δυνάμεις, και 
αν δεν ανατρέψουμε το βάρβαρο και ανα¬ 
ποτελεσματικό καπιταλιστικό σύστημα. 
Για εμάς, τους επαναστάτες μαρξιστές, 
οι εκλογές, στις οποίες συμμετέχουμε μ’ 
ένα αντικαπιταλιστικό πρόγραμμα, δεν 
είναι το παν. Αυτό που έχει καθοριστική 
σημασία είναι η οργάνωση όλων των ερ¬ 
γαζομένων, των φτωχών, των απόκληρων 
και των καταπιεσμένων, η συμμετοχή 
τους σε ενωτικούς και μεγάλους αγώνες, 
η δράση τους πάνω σ’ ένα επαναστατικό 
πρόγραμμα και η πρακτική τους προετοι¬ 
μασία για την απαλλαγή τους από τον 
καπιταλισμό. 



Η καπιταλιστική βαρβαρότητα... 


με την γλώσσα των αριθμών 


Σ τις 23/8 ήταν η παγκόσμια ημέρα ενάντια στο δουλεμπόριο. Η σύγ¬ 
χρονη δουλεία ανθεί, 230 χρόνια μετά την επίσημη κατάργησή της. 
Παρά τις διεθνείς συμβάσεις και τις ειδικές νομοθεσίες, εκατοντά¬ 
δες χιλιάδες παιδιά και ενήλικες σε αναπτυγμένες και αναπτυσσό¬ 
μενες χώρες πωλούνται σε τιμή ευκαιρίας. Υπολογίζεται ότι 21 εκατομμύρια 
άνθρωποι βρίσκονται σήμερα σε εξαναγκαστική εργασία, 250 εκατομμύρια 
παιδιά ηλικίας κάτω των 15 ετών εργάζονται τις περισσότερες ώρες που είναι 
ξύπνια. Ο αριθμός των γυναικών και των παιδιών που πουλιούνται ως δούλοι 
κάθε χρόνο υπολογίζεται ότι ξεπερνάει το ένα εκατομμύριο. Χιλιάδες παιδιά 
διακινούνται παράνομα από χώρες όπως το Βιετνάμ, το Σουδάν, την Ερυθραία, 
το Αφγανιστάν και το Ιράκ, σύμφωνα με στοιχεία της βρετανικής κυβέρνησης. 
Μεγάλος αριθμός παιδιών-σκλάβων πιθανόν να εργάζεται σε φυτείες κάννα¬ 
βης στο Λονδίνο, όπως προειδοποιούν οι ειδικοί μετά και τα νέα ευρήματα για 
την άνοδο της καλλιέργειας παράνομων ναρκωτικών. 

Από το 2016 η αστυνομία στη Βρετανία έχει ανακαλύψει 314 παράνομες 
φυτείες κάνναβης στο Λονδίνο, σύμφωνα με επίσημα στοιχεία που δημοσίευσε 
βρετανική εφημερίδα. Ειδικοί εκτιμούν ότι παιδιά από το Βιετνάμ και άλλες 
χώρες απαγάγονται προκειμένου να δουλέψουν ως σκλάβοι σε αυτές τις φυ¬ 
τείες, οι οποίες συχνά βρίσκονται σε κατοικίες και ότι το μέγεθος του προβλή¬ 
ματος έχει κατά πολύ υποτιμηθεί. Η Βρετανία φιλοξενεί τουλάχιστον 136.000 
σύγχρονους σκλάβους (αριθμός δεκαπλάσιος από εκείνον του 2013), σύμφω¬ 
να με την αυστραλιανή ομάδα για τα ανθρώπινα δικαιώματα «ΑΥΠΕ ΕΓεε». 


Β άσει έρευνας που διεξήχθη στις ΗΠΑ, καταδεικνύεται πως η λιτό¬ 
τητα τα χρόνια της κρίσης στην Ελλάδα κατέστρεψε την υγεία των 
Ελλήνων και αύξησε τη θνησιμότητα του πληθυσμού. Η θνησιμό¬ 
τητα στον γενικό πληθυσμό εκτινάχθηκε κατά 17% μεταξύ 2000 και 
2016. Συγκεκριμένα, η θνησιμότητα, από 944 άτομα ανά 100.000 πληθυσμού 
το 2000 ανήλθε στα 975 το 2010 και 1.174 το 2016. 

Ο Παγκόσμιος Οργανισμός Υγείας τονίζει ότι το σύστημα υγείας της χώρας 
επηρεάστηκε βαθιά από την οικονομική κρίση, κάτι που είχε άμεσο αντίκτυπο 
στην πρόσβαση σε σχετικές υπηρεσίες, την ποιότητα της φροντίδας και την 
οικονομική προστασία. Η περικοπή στις δαπάνες άγγιξε και τον χώρο της Υγεί¬ 
ας, μειώνοντας τη συνολική δαπάνη (δημόσια και ιδιωτική) από 9,8% του ΑΕΠ 
το 2008 σε 8,1% το 2014. Την ίδια στιγμή, στην Ευρωπαϊκή Ένωση οι συνολικές 
δαπάνες των χωρών κατά μέσο όρο αυξήθηκαν από 9,4% του ΑΕΠ το 2008 σε 
10% του ΑΕΠ το 2014. 

Οι ερευνητές βρήκαν πως την περίοδο 2010-2016 το ποσοστό θνησιμότη¬ 
τας παρουσίασε αύξηση κατά 2,72% (πενταπλασιασμός σε σχέση με την πε¬ 
ρίοδο 2000-2010), ενώ για την ίδια περίοδο συνολικά στις χώρες της Δυτικής 
Ευρώπης το αντίστοιχο ποσοστό αυξήθηκε κατά 0,86%. Η ηλικιακή ομάδα που 
παρουσίασε τη μεγαλύτερη θνησιμότητα είναι οι άνθρωποι μεγαλύτεροι των 
70 ετών, ενώ αξιοσημείωτη θνησιμότητα παρουσιάζεται πλέον και στις ηλικίες 
15-49 ετών. Η έρευνα σημειώνει παράλληλα πως το διάστημα 2010-2016 υπήρ¬ 
ξε μία ταχεία αλλαγή στη σύσταση του πληθυσμού, με μείωση των ηλικιακών 
ομάδων 15-34 και αύξηση των ηλικιών 55-59 και 70 και πάνω. 



























4 Εργατική Πάλη 


ΕΡΓΑΖΟΜΕΝΟΙ 


Σεπτέμβριος 2018 


ΌΛΟΙ στη διαδήλωση της ΔΙΟ! 

Σάββατο 8/9,6μμ, Εγνατία με Αγίας Σοφίας 


Η αθλιότητα της κυβέρνησης ΣΥΡΙΖΑ- 
ΑΝΕΛ ξεπέρασε κάθε όριο με το διάγγελμα 
Τσίπρα. Η «έξοδος από τα Μνημόνια» είναι 
ακόμα ένα μνημείο πολιτικού ψεύδους. Τα 
μνημόνια αν και έχουν αποτύχει στους διακηρυγμένους 
στόχους (μείωση χρέους, αύξηση επενδύσεων, ανάπτυξη 
κ.λπ.), ισοπέδωσε τα δικαιώματα των εργαζομένων. Μέσα 
σε μια 8ετία, η μείωση του ΑΕΠ κατά 25% θυμίζει περίοδο 
πολέμου, η παραγωγική βάση φθίνει, η οικονομία «παρά¬ 
γει» χρέη. Η ανεργία εκτινάχθηκε στο 27,5 %, το ίδιο η 
γενικευμένη υποαπασχόληση. Το βιοτικό επίπεδο ισοπε¬ 
δώθηκε, η φτωχοποίηση και περιθωριοποίηση αυξάνο¬ 
νται ραγδαία. Το χρέος εκτοξεύτηκε στο 179% του ΑΕΠ 
(129% πριν τα μνημόνια)! Όλη η δημόσια περιουσία έχει 
υποθηκευτεί, σε ειδικό λογαριασμό, απ’ όπου οι δανειστές 
θα αρπάζουν αυτόματα, αν δεν εξυπηρετείται το χρέος. 
Τα εργατικά, συνδικαλιστικά, κοινωνικά δικαιώματα, οι 
δημοκρατικές ελευθερίες έχουν μπει στο «γύψο». Όλες οι 
μνημονιακές κυβερνήσεις, στην υπηρεσία του κεφαλαίου 
και με την καθοδήγηση ΕΕ/ΔΝΤ, χτίζουν ένα νέο καθε¬ 
στώς εκμετάλλευσης της εργασίας: αγορά εργασίας-ζού- 
γκλα, εργαζόμενοι χωρίς δικαιώματα, στα όρια του δου¬ 
λοπάροικου. Που δουλεύουν και πληρώνονται αν, όσο και 
όποτε επιθυμεί κάθε εργοδότης, που το κέρδος του είναι 
το μόνο δίκιο που αναγνωρίζεται. Οι πληγές της κοινωνί¬ 
ας αμέτρητες: μετανάστευση, φονικά εργατικά δυστυχή¬ 
ματα, αυτοκτονίες, δημογραφική συρρίκνωση, οικολογι¬ 
κές καταστροφές και μνημονιακά εγκλήματα (πυρκαγιές, 
πλημμύρες κ.ά.). 

Ο Τσίπρας «ξέχασε» πως η «έξοδός» του 
σημαίνει: 

- Δεν καταργείται κανένα μνημονιακό μέτρο. Με βάση 
τα κυβερνητικά συμφωνηθέντα, διατηρούνται τα κατώτα- 
τα μισθολογικά όρια (586,08 ευρώ και 510,15 για νέους 
κάτω των 25). Παρά τα φούμαρα περί επαναφοράς των 
συλλογικών διαπραγματεύσεων και των ΣΣΕ, εδραιώ¬ 
νεται η Πράξη Υπουργικού Συμβουλίου που τις κατάρ¬ 
γησε. Σειρά νομοθετημάτων κάνουν πρακτικά αδύνατη 
την υπογραφή ΣΣΕ και την καθιστούν ανίσχυρη (ακόμα 
κι αν γίνει κατορθωτή). Δεν καταργούνται τα μέτρα ενά¬ 
ντια στο δικαίωμα στον συνδικαλισμό και στην απεργία 
(άπιαστες «νόμιμες προϋποθέσεις», λοκ άουτ, φακέλωμα 
κ.λπ.). Αντίθετα, έρχεται νέο κύμα αντιδραστικών «με¬ 
ταρρυθμίσεων»: «εργασιακά» (νέο χτύπημα στο δικαίωμα 
σε απεργία-συνδικαλισμό), στη φορολογία (ουσιαστικά 
κατάργηση αφορολόγητου), μείωση συντάξεων, χειροτέ¬ 
ρευση καθεστώτος για «κόκκινα» δάνεια και πλειστηρια- 
σμούς-κατασχέσεις, εφαρμογή «κόφτη» κ.λπ. 

- Η επιτήρηση δεν σταματάει, επεκτείνεται μέχρι του¬ 
λάχιστον το 2060. Εμπεδώνονται πλήρως χαρακτηριστικά 
αποικίας χρέους: αξιολογήσεις 4 φορές το χρόνο, ενισχυ- 
μένη εποπτεία (μέχρι την εξόφληση του 75% των δανεί¬ 
ων προς την ΕΕ), αυτόματη επιβολή επιπλέον «διαρθρω¬ 
τικών» μέτρων από την Κομισιόν όταν «δεν βγαίνουν τα 
νούμερα». 

- Τα πρωτογενή πλεονάσματα που έχουν συμφωνη- 
θεί είναι εξωφρενικά: από 3,56% μέχρι 5,19% του ΑΕΠ το 
2019-22 και μετά 2,22% (μέσος όρος) ετησίως μέχρι το 
2060. Δεσμεύσεις παντελώς αδύνατο να επιτευχθούν, ει¬ 
δικά στον ημιθανή ελληνικό καπιταλισμό. Θα σημάνουν 
όμως νέα μέτρα: μειώσεις μισθών-συντάξεων, απολύσεις, 
διάλυση υγείας, εκπαίδευσης κ.λπ. 

Πλέον τα μνημόνια δεν έχουν αριθμό και ημερομηνία 
λήξης! Για τους εργαζόμενους και νέους τα δύσκολα είναι 
μπροστά μας. Η κυβέρνηση ΣΥΡΙΖΑ-ΑΝΕΛ γίνεται πιο 
άθλια και επικίνδυνη, όπως δείχνουν οι αυταπάτες της 
περί ανασχηματισμών, «παροχών» ελεημοσύνης, «προο¬ 
δευτικού μετώπου». Εξίσου άθλια και επικίνδυνη γίνεται 
η ΝΔ (υπόσχεται κατάργηση του ν. Κατρούγκαλου κ.λπ.), 
όσο πλησιάζει στην εξουσία. Καθώς και κάθε άλλη «τσό¬ 
ντα» του αστικού πολιτικού σκηνικού (ΚινΑλλ, κ.ά.). 

Όσο κυριαρχούν αυτές οι δυνάμεις, οι εργαζόμενοι, η 
νεολαία, τα φτωχά λαϊκά στρώματα θα οδηγούμαστε σε 
βαθύτερο αδιέξοδο. Οι πρόσφατες αποφάσεις του Αρείου 
Πάγου (απαλλαγή εργοδοτών για μη καταβολή δεδου¬ 


λευμένων, συνυπαιτιότητα εργαζομένων στα εργατικά 
ατυχήματα κ.ά.), η αντιδραστική λειτουργία της αστικής 
δικαιοσύνης που καταργεί κάθε δικαίωμα για τους «από 
κάτω», δείχνουν γοργή επαναφορά ενός Κράτους Έκτα¬ 
κτης Ανάγκης, που θα χειροτερεύσει με το δόγμα «νόμος 
και τάξη». Η κατάσταση αυτή είναι εξαιρετικά επικίνδυνη, 
ειδικά όσο αντιδραστικές ή ακροδεξιές δυνάμεις επιχει¬ 
ρούν να παίξουν πιο κεντρικό ρόλο, και όσο εκρήγνυται η 
αστάθεια σε Βαλκάνια και ΝΑ Μεσόγειο λόγω των αντα¬ 
γωνισμών των ιμπεριαλιστών. 

Μέτωπο ενάντια σε Πόλεμο, Εθνικισμό, 
Ιμπεριαλισμό! 

Για την Ενότητα και Αντεπίθεση του εργατικού 
κινήματος! 

Στη φετινή ΔΕΘ, τιμώμενη χώρα είναι οι ΗΠΑ. Η 
αμερικάνικη σημαία στους δρόμους της Θεσσαλονίκης, 
πρέπει να υπενθυμίζει στους εργαζόμενους και τη νεολαία 
τον επικίνδυνο τυχοδιωκτισμό της κυβέρνησης και του 
ελληνικού καπιταλισμού. Που στοιχίζεται πλήρως με τους 
ιμπεριαλιστές ΗΠΑ-ΝΑΤΟ. Βαθαίνουν τις συμμαχίες με 
τα αιματοβαμμένα καθεστώτα Ισραήλ και Αιγύπτου. Δα¬ 
πανούν δις για νέους εξοπλισμούς. Οξύνουν την αντιπα¬ 
ράθεση με την Τουρκία. Με τη Συμφωνία των Πρεσπών, 
από τη μία εξυπηρετούν τα συμφέροντα ΗΠΑ-ΝΑΤΟ-ΕΕ 
και από την άλλη βοηθάνε τους εθνικιστές και αποπρο¬ 
σανατολίζουν τους εργαζόμενους, σε Ελλάδα και Μα¬ 
κεδονία. 

Η αντιπαράθεση του εργατικού κινήματος με ΣΥΡΙ- 
ΖΑ-ΑΝΕΛ, ΝΔ, όλα τα τυχοδιωτικά, επικίνδυνα επιτε¬ 
λεία του ελληνικού καπιταλισμού, με την ΕΕ και τις ΗΠΑ- 
ΝΑΤΟ, που θέλουν τα Βαλκάνια μια τεράστια στρατιωτική 
βάση, είναι ζήτημα ζωής ή θανάτου. Κανένας εργαζόμενος 
και νέος να μην πέσει στην παγίδα του εθνικισμού και των 
«εθνικών συμφερόντων». Δεν έχουμε κανένα συμφέρον 
από την «αναβάθμιση» του ελληνικού καπιταλισμού, από 
τα κέρδη των καπιταλιστών στους αγωγούς ενέργειας, 
που γι’ αυτά μας θέλουν κρέας για τα κανόνια. 

Μόνο πραγματικό συμφέρον μας είναι η υπεράσπιση 
και επέκταση των εργατικών, κοινωνικών, συνδικαλι¬ 
στικών και δημοκρατικών δικαιωμάτων μας. Για να γίνει 
αυτό, πρέπει να βάλουμε τέλος στην αδράνεια και αναμο¬ 
νή, στην απόγνωση και ματαιότητα όπου θέλουν να βου¬ 
λιάξουμε για να συνεχιστούν ανεμπόδιστα τα μνημόνια. 
Να επιλέξουμε τον μόνο δρόμο: ανασυγκρότηση-ανα- 
σύνθεση του εργατικού κινήματος, Ενότητα στους Αγώ¬ 
νες και Αγώνας για την Ενότητα. Ενάντια σε κάθε ξεπού¬ 
λημα και διαίρεση της αστικοποιημένης γραφειοκρατίας 
ΓΣΕΕ-ΑΔΕΔΥ, που έχει ταχθεί υπέρ των Μνημονίων και 
των «Μένουμε Ευρώπη». Στα παχιά «ταξικά» λόγια χωρίς 
αντίκρισμα, στον καταστροφικό σεχταρισμό του ΠΑΜΕ/ 
ΚΚΕ. Για ένα νέο γύρο αγώνων, που θα γκρεμίσει το καθε¬ 
στώς των Μνημονίων και τις δυνάμεις που τα εφάρμοσαν. 
Που θα βάλει τις βάσεις για μια Κυβέρνηση των Εργαζο¬ 
μένων, τη δύναμη που μπορεί να εφαρμόσει ένα «αντί¬ 
στροφο μνημόνιο» σε αυτούς που μας οδήγησαν στην 
καταστροφή. Ώστε να ανοίξει ο δρόμος για μια κοινωνία 
χωρίς ανεργία, φτώχεια, εκμετάλλευση, οικολογικές κα¬ 
ταστροφές πόλεμο. Μία κοινωνία σοσιαλιστική. 

Πληροφορίες για συμμετοχή-μετακίνηση: 

Αθήνα: 6949937522, Ιωάννινα: 6972728101 



/ επίκαιρη... 

Μεγαλώνει η λίστα των εργατικών 
«ατυχημάτων» 

Σοβαρό εργατικό ατύχημα με οικοδόμο (που 
δίνει μάχη για τη ζωή του) συνέβη το μεσημέρι 
της Δευτέρας 27 Αυγούστου, στο Νεραϊδοχώρι 
Τρικάλων. Ο οικοδόμος έπεσε από τη σκαλωσιά 
ενώ εκτελούσε εργασίες σε σπίτι. Μεταφέρθηκε 
στο νοσοκομείο Λάρισας με κρανιοεγκεφαλικές 
κακώσεις και υποβλήθηκε σε νευροχειρουργική 
επέμβαση. 

Στις 22 Αυγούστου, ένας 32χρονος εργάτης 
έχασε τη ζωή του, την ώρα της δουλειάς, σε 
μονάδα επεξεργασίας προϊόντων σφαγής στην 
περιοχή Αγίων Θεοδώρων Λεχαινών. Σύμφωνα 
με πληροφορίες, ο εργαζόμενος ζαλίστηκε από 
αναθυμιάσεις, παρά τον εξοπλισμό ασφαλείας 
που χρησιμοποιούσε. Οι συνάδελφοί του τον 
εντόπισαν αναίσθητο μέσα σε δεξαμενή με λύ¬ 
ματα. Μεταφέρθηκε με ασθενοφόρο στο Κέντρο 
Υγείας Γαστούνης, όμως, παρά τις προσπάθειες 
των γιατρών, ο εργάτης δεν επανήλθε. 

Οι δολοφονίες εργατών συνεχίζονται και 
διαρκώς διευρύνεται η μακρά λίστα που έχει 
ανοίξει στα μνημονιακά χρόνια. Πρέπει να ανα¬ 
κόψουμε αυτή την εφιαλτική εξέλιξη και να επι¬ 
βάλουμε τη βελτίωση των όρων και συνθηκών 
εργασίας μας. 

Οι εργαζόμενοι, τα φτωχά λαϊκά στρώματα 
και η νεολαία πρέπει να ξεσηκωθούμε και να πά¬ 
ρουμε τον νόμο στα χέρια μας, καθίζοντας στο 
σκαμνί όλους τους υπεύθυνους για τις δολοφο¬ 
νίες εργατών, όλους εκείνους που εφαρμόζουν 
τις αντεργατικές πολιτικές και τα μνημόνια. Αν 
περιμένουμε να γραφτεί ο νόμος που θα μας δι¬ 
καιώσει, αν δεν αναπτύξουμε εμείς οι ίδιοι επα¬ 
ναστατικές μορφές πάλης, τότε δεν θα έχουμε 
ούτε τον νόμο ούτε και τις ίδιες τις ζωές μας. 

Εργοδοτικές επιθέσεις στην ΟΟδΟΟ 

Στις 14 Αυγούστου, και ενώ ο πρόεδρος του 
σωματείου των εργαζομένων στους σταθμούς 
εμπορευματοκιβωτίων της ΟΟδΟΟ μιλούσε 
στους εργαζόμενους, ο Βασίλης Παπαδόγγονας, 
νέος Επόπτης Ασφαλείας της εργολαβικής εται¬ 
ρίας Ό-ΡοΗ, πλησίασε και χτύπησε πισώπλατα 
τον συνδικαλιστή, καταφέροντάς του σοβαρό 
χτύπημα στον αυχένα. Αργότερα, στο νοσοκο¬ 
μείο, διαπιστώθηκε ότι του προκάλεσε κάκωση 
στον αυχένα. Η απρόκλητη και βάναυση επίθεση 
προκάλεσε αντιδράσεις, τόσο στα σωματεία που 
καλύπτουν συναφείς επαγγελματικούς τομείς, 
όσο και ευρύτερα. 

Παράλληλα, καταγγελίες από εργαζόμενους 
στους σταθμούς εμπορευματοκιβωτίων της 
ΟΟδΟΟ αναφέρουν ότι άρχισαν να διακινού- 
νται, από Επόπτες Εργασίας, αιτήσεις εγγρα¬ 
φής μέλους σε ένα νέο εργοδοτικό σωματείο, 
με έντονες προτροπές από τους προϊσταμένους 
να εγγραφούν σε αυτό οι εργαζόμενοι. Αξιοση¬ 
μείωτο είναι ότι αυτό το σωματείο, σύμφωνα με 
ανακοίνωση που κυκλοφόρησε στους χώρους 
δουλειάς, θα πραγματοποιούσε την πρώτη του 
Γενική Συνέλευση στις 10 Αυγούστου και οι αρ¬ 
χαιρεσίες του θα γίνονταν από τις 11 έως τις 13 
Αυγούστου, εν μέσω καλοκαιριού. 

Αυτή η προσπάθεια της 00800 και των ερ¬ 
γολάβων, με τη συγκεκριμένη βίαιη επίθεση και 
με την απόπειρα δημιουργίας εργοδοτικού σω¬ 
ματείου, είναι επίθεση ενάντια σε όλους τους ερ¬ 
γαζόμενους και στο δικαίωμα και τη δυνατότητά 
τους να διεκδικούν και να συνδικαλίζονται. Είναι 
υπόθεση των ίδιων των εργαζομένων τόσο να 
αντιταχθούν σε οποιαδήποτε φυσική ή λεκτική 
βία από επόπτες, προϊσταμένους και εργοδοσία, 
όσο και να εργαστούν για την ανασυγκρότηση 
και ανασύνθεση των σωματείων τους. 

ΕΚΠΑΙΔΕΥΣΗ & ΝΕΟΛΑΙΑ 


Εργατική Πάλη 5 


στην Εκπαίδευση 


Αλλαγές 

Ε νώ η κυβέρνηση πανηγυρίζει 
για τη δήθεν «καθαρή έξοδο» 
από τα μνημόνια, οι εκπαιδευ¬ 
τικοί, οι γονείς και οι μαθητές 
θα βρεθούμε αντιμέτωποι με την εφαρμο¬ 
γή βάρβαρων μνημονιακών μέτρων, είτε 
ήδη ψηφισμένων είτε πολλών άλλων που 
αποτελούν δεσμεύσεις της κυβέρνησης 
προς τους δανειστές και πρόκειται να ψη¬ 
φιστούν το επόμενο διάστημα. Πρόκειται 
για μέτρα που χτυπάνε ταυτόχρονα τα 
μορφωτικά δικαιώματα των μαθητών και 
τις εργασιακές σχέσεις των εκπαιδευτικών, 
και στοχεύουν στην πλήρη ιδιωτικοποί¬ 
ηση της δημόσιας δωρεάν εκπαίδευσης, 
στην περικοπή των δημόσιων εκπαιδευ¬ 
τικών δαπανών και την μετακύλιση του 
κόστους στους γονείς και μαθητές. 

Νέα δεδομένα δημιουργούνται μετά 
την ψήφιση του νόμου για τις Δομές Υπο¬ 
στήριξης, τις ρυθμίσεις για θέματα επαγ¬ 
γελματικής εκπαίδευσης που ψηφίστηκαν 
στη Βουλή (σε νομοσχέδιο που αφορούσε 
το Πανεπιστήμιο Ιωαννίνων), αλλά και 
τις αλλαγές στο Λύκειο και το νομοσχέδιο 
για τον τρόπο εισαγωγής στην Ανώτατη 
Εκπαίδευση που αναμένεται να νομοθε¬ 
τηθεί στα τέλη Σεπτέμβρη. 

Η αυτοαξιολόγηση της σχολικής μο¬ 
νάδας επανέρχεται με το όνομα «Συλλο¬ 
γικός προγραμματισμός και ανατροφοδο- 
τική αποτίμηση του εκπαιδευτικού έργου 
των σχολικών μονάδων». 

Το υπουργείο Παιδείας, με την ψήφι¬ 
ση του νόμου για τις Δομές Υποστήριξης 
της Εκπαίδευσης, ισχυρίζεται ότι καταρ¬ 
γεί την «τιμωρητική αξιολόγηση» των 
προηγούμενων κυβερνήσεων, αφού κα¬ 
ταργεί το ΠΔ 152 που αφορά την ατομική 
αξιολόγηση του εκπαιδευτικού. Βέβαια, 
διατηρεί και αναβαθμίζει την Αρχή Δια¬ 
σφάλισης της Ποιότητας στην Πρωτο¬ 


βάθμια και Δευτεροβάθμια Εκπαίδευση 
(Α.ΔΙ.Π.Π.Δ.Ε.), η οποία έχει τον συνολι¬ 
κό ρόλο της εποπτείας και της εφαρμογής 
της αξιολόγησης. Στην πραγματικότητα, 
οι Δομές Υποστήριξης στοχεύουν στη 
δραματική μείωση του κόστους, στην 
«αποκέντρωση» του εκπαιδευτικού συ¬ 
στήματος, στην «αυτονομία» και την αυ- 
τοαξιολόγηση της σχολικής μονάδας. 

Έτσι συγκροτείται: 

α) ένας μηχανισμός περικοπών. Σε 
κάθε Διεύθυνση Εκπαίδευσης συγχωνεύ¬ 
ονται οι υφιστάμενες δομές υποστήριξης 
του εκπαιδευτικού έργου σε ένα Κέντρο 
Εκπαιδευτικής και Συμβουλευτικής Υπο¬ 
στήριξης (Κ.Ε.Σ.Υ.). Η ευθύνη για τη λει¬ 
τουργία του σχολείου και την ένταξη των 
μαθητών με ειδικές ανάγκες μεταφέρεται 
στους εκπαιδευτικούς. 

β) ένας μηχανισμός «αποκέντρωσης» 
που από τα πάνω θα διαδώσει την «κουλ¬ 
τούρα αξιολόγησης» και θα εφαρμόσει 
την αξιολόγηση της σχολικής μονάδας. 
Σε επίπεδο περιφέρειας δημιουργούνται 
τα Περιφερειακά Κέντρα Εκπαιδευτικού 
Σχεδιασμού (ΠΕ.Κ.Ε.Σ.), τα οποία ως μι¬ 
κρά «υπουργεία Παιδείας» θα χαράζουν 
εκπαιδευτική πολιτική, θα ευθύνονται για 
την υλοποίησή της και θα είναι τα βασικά 
όργανα αξιολόγησης των σχολικών μο¬ 
νάδων. Θα έχουν στην αρμοδιότητά τους 
και τη συστηματική μελέτη των εκθέσεων 
συλλογικού προγραμματισμού και ανα- 
τροφοδοτικής αποτίμησης του εκπαιδευ¬ 
τικού έργου των σχολικών μονάδων της 
περιοχής ευθύνης τους. Η διαδικασία επι¬ 
λογής και τοποθέτησης των Συντονιστών 
Εκπαιδευτικού Έργου στα ΠΕ.Κ.Ε.Σ. έχει 
αρχίσει και οι σύλλογοι διδασκόντων, 
κατά την έναρξη του σχολικού έτους, θα 
βρεθούνε μπροστά σε μια ακόμα προσπά¬ 
θεια εφαρμογής της αυτοαξιολόγησης της 
σχολικής μονάδας, την οποία οι εκπαιδευ¬ 


τικοί δεν εμπιστεύονται και αρνήθηκαν 
επανειλημμένα όσες φορές επιχειρήθη- 
κε η εφαρμογή της, από προηγούμενους 
υπουργούς Παιδείας. 

«Νέα Αρχή» στα ΕΠΑΛ; 

Το συγχρηματοδοτούμενο από το 
ΕΣΠΑ πρόγμαμμα «Μια Νέα Αρχή στα 
ΕΠΑΛ», μετά από πιλοτική εφαρμογή τη 
χρονιά που πέρασε, γενικεύεται τη νέα 
χρονιά. Το πρόγραμμα περιλαμβάνει: α) 
την εναλλακτική ενισχυτική διδασκαλία, 
δηλαδή διαφοροποιημένη διδασκαλία 
στα μαθήματα των Νέων Ελληνικών και 
των Μαθηματικών με ταυτόχρονη παρου- 
σία/διδασκαλία δύο εκπαιδευτικών στην 
τάξη. Ο δεύτερος καθηγητής είναι υπο¬ 
χρεωτικά αναπληρωτής ΕΣΠΑ, ο οποίος 
ελέγχεται και αξιολογείται αυστηρά από 
το πρόγραμμα, έτσι ώστε να εμπεδώνει 
την κουλτούρα αξιολόγησης, β) ψυχοκοι- 
νωνική στήριξη των μαθητών από ψυχο¬ 
λόγους γ) εκπόνηση Σχεδίων Δράσης που 
θα συνδέονται με την επιχειρηματικότητα 
δ) τον εξοπλισμό των ΕΠΑΛ με υποδομές 
τηλεδιάσκεψης. Τη στιγμή που απουσι¬ 
άζει βασικός εξοπλισμός από τα εργα¬ 
στήρια των ΕΠΑΛ, η τηλεδιάσκεψη μας 
παραπέμπει στα πορίσματα του γνωστού 
«εθνικού διαλόγου για την παιδεία» όπου 
προτείνεται η εξ αποστάσεως εκπαίδευση, 
αντί να αντιμετωπίζονται οι ανεπάρκειες, 
π.χ. οι ελλείψεις εργαστηρίων, ε) ενεργο¬ 
ποίηση του θεσμού του Συμβούλου Καθη¬ 
γητή και Συμβουλίου Τάξης, αυξάνοντας 
ακόμη περισσότερο τα ήδη πολλά εξωδι- 
δακτικά καθήκοντα σε βάρος φυσικά της 
εκπαιδευτικής διαδικασίας. 

Νέο Λύκειο 

Το Νέο Λύκειο αφορά τους μαθητές 
που θα φοιτήσουν στη Β' Λυκείου τον 


προσεχή Σεπτέμβρη. Αλλάζουν εντελώς 
οι δύο τελευταίες τάξεις του λυκείου, κα¬ 
θιερώνεται το εθνικό απολυτήριο, εισάγε- 
ται η ερευνητική εργασία που είναι υπο¬ 
χρεωτική και ο βαθμός της προσμετρείται 
ισότιμα με τους βαθμούς των υπολοίπων 
μαθημάτων. Οι Πανελλαδικές εξετάσεις, 
που υποτίθεται ότι θα καταργούνταν, πα¬ 
ραμένουν, ενώ τα υποχρεωτικά εξεταζό¬ 
μενα μαθήματα θα είναι τέσσερα. 

Για τη Β' τάξη προβλέπεται η μείωση 
του αριθμού των μαθημάτων, με τα περισ¬ 
σότερα να είναι επιλογής και τα οποία θα 
διδάσκονται συνολικά για 34 αντί για 35 
ώρες την εβδομάδα. Η Γ' τάξη θα είναι 
καθαρά φροντιστηριακού τύπου, με εξάω¬ 
ρα μαθήματα, ουσιαστικά προπαρασκευ¬ 
αστική για την τριτοβάθμια. Ελαττώνεται 
και εδώ ο αριθμός των μαθημάτων που θα 
διδάσκονται, σε 29 από 32 ώρες την εβδο¬ 
μάδα. Θα εξαφανιστούν ειδικότητες και 
θα χαθούν πολλές οργανικές θέσεις. Η 
αύξηση των μαθημάτων επιλογής σε ένα 
τέτοιο περιβάλλον θα οδηγήσει σε αντα¬ 
γωνισμό τους εκπαιδευτικούς για το ποιος 
θα διατηρήσει το μάθημά του, ώστε να δι¬ 
ασφαλίσει την οργανική του θέση. 

Το Νέο Λύκειο είναι στο πνεύμα των 
μνημονιακών απαιτήσεων αφού συμβά- 
λει αποφασιστικά στη μείωση των εκπαι¬ 
δευτικών δαπανών (μείωση μαθημάτων, 
ενοποιήσεις ειδικοτήτων, μείωση των 
ωρών του ωρολογίου εβδομαδιαίου προ¬ 
γράμματος δηλαδή τελικά μείωση του 
εκπαιδευτικού προσωπικού). Αποθαρ¬ 
ρύνει και εντέλει απομακρύνει έναν ση¬ 
μαντικό αριθμό μαθητών, αφού είναι ένα 
σχολείο που αφορά λίγους και εκλεκτούς, 
ένα σχολείο σχεδιασμένο καθαρά για την 
εντατική προετοιμασία της εισαγωγής 
στην τριτοβάθμια εκπαίδευση. 

Ας μην έχουμε καμία αυταπάτη. Όλα 
τα παραπάνω θα οδηγήσουν την εκπαί¬ 
δευση στην πλήρη ιδιωτικοποίηση. Δεν 
μπορούμε να τους το επιτρέψουμε. 

ΑΝΤΕΠΙΘΕΣΗ ΤΩΝ ΕΚΠΑΙΔΕΥΤΙΚΩΝ 


ΤΕΙ : Στον βωμό της «πανεπιστημιοποίησης» θυσιάζονται τμήματα και πτυχία 


Τ ην συνέχιση των συγχω¬ 
νεύσεων ΤΕΙ - ΑΕΙ προω¬ 
θεί η κυβέρνηση, καθώς, 
στα μέσα Αυγούστου ψη¬ 
φίστηκε η συγχώνευση του ΤΕΙ Ηπεί¬ 
ρου με το πανεπιστήμιο Ιωαννίνων. 
Προωθούνται επίσης οι συγχωνεύσεις 
για το Πανεπιστήμιο Θεσσαλίας και το 
ΤΕΙ Στερεάς Ελλάδας, τη συνένωση 
των ΤΕΙ Θεσσαλονίκης, Κ. Μακεδονί¬ 
ας και Αν. Μακεδονίας - Θράκης με το 
Διεθνές Πανεπιστήμιο, της ΑΣΠΑΙΤΕ 
με το Πανεπιστήμιο Πειραιά. Στο στό¬ 
χαστρο μπαίνουν και το Γεωπονικό του 
Πανεπιστημίου Αθηνών, η Φυσικομα¬ 
θηματική του ΕΚΠΑ και άλλα τμήματα 
και σχολές. 

Ο υπουργός παιδείας Κ. Γαβρό- 
γλου, θέλοντας να αναδείξει την καλή 
πορεία του εγχειρήματος της «πανε- 
πιστημιοποίησης» των ΤΕΙ, ανέφερε 
πως το Πανεπιστήμιο Δυτικής Αττι¬ 
κής λειτουργεί μια χαρά όλο αυτό το 
διάστημα! Ο υπουργός μάλλον θα 
αναφερόταν στη λειτουργία του ιδρύ¬ 
ματος κατά τη διάρκεια... των θερινών 
διακοπών. Στην πραγματικότητα, δεν 
υπάρχει ίχνος διοικητικής προετοιμα¬ 
σίας για την υποδοχή των φοιτητών 
από Σεπτέμβρη, ενώ η χρόνια μείωση 
της κρατικής χρηματοδότησης, η πε¬ 


ραιτέρω αποψίλωση των διοικητικών 
υπηρεσιών και των εργαστηρίων, οι 
ανύπαρκτες υποδομές και αίθουσες 
κ.λπ. δίνουν μια γεύση για το τι περι¬ 
μένει τους φοιτητές. 

Όλες οι αλλαγές στον χάρτη της 
τριτοβάθμιας εκπαίδευσης γίνονται 
πάνω στις βασικές κατευθύνσεις που 
έχουν επιχειρηθεί να εφαρμοστούν πα- 
λιότερα (συνθήκη της Μπολόνια, σχέ¬ 
διο Αθηνά κ.λπ.) και επιβάλλονται στα 
πλαίσια του μνημονιακού καθεστώτος 
και της κρίσης-χρεοκοπίας του ελληνι¬ 
κού καπιταλισμού: 

- Σπουδές κατά παραγγελία και 
σύμφωνα με τις υποδείξεις της αγοράς. 
Ο ΣΕΒ ζητάει (το προβλέπει και ο σχε¬ 
τικός νόμος) να διαμορφώνει αυτός το 
αντικείμενο σπουδών των νέων διετών 
προγραμμάτων, ανάλογα με τις ανά¬ 
γκες των επιχειρηματιών. 

- Είσοδος ιδιωτών ή/και λειτουργία 
των ιδρυμάτων με ιδιωτικό-οικονομι- 
κά κριτήρια. Τα ιδρύματα θα πρέπει να 
προσελκύουν από μόνα τους πόρους 
για να λειτουργήσουν, κάτι που μπορεί 
να γίνει είτε μέσω χορηγιών ιδιωτών, 
είτε μέσω διδάκτρων σε προπτυχιακό 
επίπεδο - Προτάσεις που βρίσκουν αρ¬ 
κετά ευήκοα ώτα εντός των διοικήσε¬ 
ων των πανεπιστημίων. 


- Κατάργηση επαγγελματικών δι¬ 
καιωμάτων και παραγωγή φτηνού ερ¬ 
γατικού δυναμικού. Με την απόσπα¬ 
ση των επαγγελματικών δικαιωμάτων 
από τα πτυχία (βλ. αφαίρεση διδακτι¬ 
κής επάρκειας στις καθηγητικές σχο¬ 
λές) και κυρίως με την δημιουργία 
των διετών προγραμμάτων σπουδών, 
θα δημιουργηθούν απόφοιτοι που θα 
αποτελούν εύκολη λεία για τα δόντια 
των επιχειρηματιών καθώς θα είναι 
προτιμότεροι από τους «ακριβούς» 
συναδέλφους τους (π.χ. μηχανικός 
διετούς φοίτησης αντί του μηχανικού 
Πολυτεχνείου). 

Από αυτά και μόνο γίνεται αντιλη¬ 
πτό πως καμία «πανεπιστημιοποίηση» 
δεν έγινε και ούτε πρόκειται να γίνει. 
Παρά τις τυμπανοκρουσίες, αυτό που 
πραγματοποιείται είναι η κατάργηση 
όλων των ΤΕΙ της χώρας μέσα από 
την απορρόφησή τους από τα γειτονι¬ 
κά τους ΑΕΙ αλλά και η μετάβαση της 
τριτοβάθμιας εκπαίδευσης σε ένα νέο 
μοντέλο. Η ελληνική οικονομία, πλέ¬ 
ον, βασίζεται πάνω στο Νέο Σύστημα 
Εκμετάλλευσης της εργασίας που επέ¬ 
βαλλαν τα μνημόνια, με εργαζόμενους 
να δουλεύουν χωρίς δικαιώματα, χω¬ 
ρίς ασφάλιση, να πληρώνονται όποτε 
θέλει ο εργοδότης κ.λπ. Έχει έρθει η 


σειρά της τριτοβάθμιας εκπαίδευσης 
να προσαρμοστεί σε αυτή τη νέα κα¬ 
τάσταση. 

Πλέον δεν χρειάζονται εξειδικευ- 
μένοι εργαζόμενοι, πολύ απλά διότι το 
σύστημα δεν τους χρειάζεται, η παρα¬ 
γωγή μειώνεται διαρκώς, επενδύσεις 
δεν πραγματοποιούνται, η παραγωγι¬ 
κότητα μειώνεται, η ανεργία αυξάνε¬ 
ται, η νεολαία μεταναστεύει κ.ά. Δεν 
υπάρχει κανένας λόγος να διατηρείται 
ένα σύστημα εκπαίδευσης περασμέ¬ 
νων μεγαλείων ανάπτυξης για τον ελ¬ 
ληνικό καπιταλισμό. 

Με την νέα ακαδημαϊκή χρονιά, η 
νεολαία πρέπει να δείξει πως είναι εδώ 
για να τους χαλάσει τα σχέδια. Αυτή 
και η επόμενη κυβέρνηση να νιώσουν 
την οργή μιας νεολαίας που έκανε θυ¬ 
σίες για να σπουδάσει και τώρα της 
στερούν αυτό το δικαίωμα. Πρέπει να 
δώσουμε σε όλους να καταλάβουν πως 
δεν θα παίζουν με τις ζωές και το μέλ¬ 
λον μας. Να δυναμώσουμε την φωνή 
μας μέσα από τους φοιτητικούς συλ¬ 
λόγους, πρωτοβουλίες και επιτροπές 
ώστε να μπει φρένο στην κατρακύλα. 
Με γενικές συνελεύσεις και καταλή¬ 
ψεις να παλέψουμε για σπουδές και 
ζωή με αξιοπρέπεια. 

■ Γιώργος Τσόλακας 






















6 Εργατική Πάλη 


ΠΟΛΙΤΙΚΗ 


Σεπτέμβριος 2018 


ΜΑΤΙ: Ένα ακόμη προμελετημένο, μαζικό έγκλημα των Μνημονίων και του καπιταλισμού 


Π έρασε ένας μήνας από τις 
23/7 και ακόμη ανεβαίνει ο αριθ¬ 
μός των νεκρών από την φωτιά 
που έκανε στάχτη το Μάτι. 98 
νεκροί, 24 τραυματίες, 13.620 στρέμματα κα¬ 
μένου δάσους είναι προς ώρας ο απολογισμός. 
Το 70% του οικισμού κάηκε ολοσχερώς, χιλιά¬ 
δες κατεστραμμένα σπίτια κι άστεγοι. Η περι¬ 
οχή δεν είναι κατάλληλη για διαμονή πριν τον 
Νοέμβρη, καθώς έχει επιβαρυνθεί από τοξικές 
ουσίες. Απειλείται σοβαρή μόλυνση του υδρο¬ 
φόρου ορίζοντα, με ανυπολόγιστες επιπτώσεις 
στη δημόσια υγεία. Την ίδια μέρα, η φωτιά 
στην Κινέττα προκάλεσε μεγάλες ζημιές. 

«Όχι καταλογισμός ευθυνών , χώρα είναι 
ώρα πένθους». Αυτό διατυμπάνιζαν το επίσημο 
πολιτικό σύστημα και τα ΜΜΕ, στήνοντας το 
δικό τους παιχνίδι συγκάλυψης, το δακρύβρε¬ 
χτο σόου εκτόνωσης μέσω της συγκίνησης, 
σαν να έχουμε κάποιο ατύχημα, όχι προμελε¬ 
τημένο, μαζικό έγκλημα. 

Έγνοια της κυβέρνησης ήταν να απο¬ 
ποιηθεί τις ευθύνες. Αρχικά δήλωναν ότι «ο 
κρατικός μηχανισμός λειτούργησε καλά» και 
«η καταστροφή ήταν αναπόφευκτη» λόγω της 
έντασης του φαινομένου. Έπειτα προσπά¬ 
θησαν να την αποδώσουν σε εμπρηστές ή σε 
απόπειρα « αποσταθεροποίησης », σενάρια που 
διαψεύστηκαν γρήγορα. Κατόπιν επιχείρησαν 
να εκτονώσουν τη λαϊκή οργή με παραιτή- 
σεις-αποπομπές υπουργών και κατώτερων 
στελεχών. Στο τέλος, η όλη συζήτηση επικε¬ 
ντρώθηκε στην δήθεν αναζήτηση ευθυνών συ¬ 
γκεκριμένων προσώπων, σε επιμέρους τεχνικά 
κενά, όπως κάνουν και τα διάφορα «πορίσμα¬ 
τα» και η εξελισσόμενη δικαστική «έρευνα». 
Στο απυρόβλητο μένουν τα πραγματικά αίτια, 
αφού ως τέτοια παρουσιάζονται η ανεπάρκεια 
του ενός ή του άλλου κρίκου του κρατικού μη¬ 
χανισμού, διαιωνίζοντας την κατάσταση. 

Προφανώς εγκληματικά λάθη και παρα¬ 
λείψεις βαραίνουν την Πολιτική Προστασία, 
Περιφέρεια, Δήμους, Πυροσβεστική, Αστυ¬ 
νομία. Δεν υπήρξε κατάλληλη προετοιμασία, 
παρότι έγινε από την προηγούμενη μέρα προ¬ 
ειδοποίηση για κίνδυνο πυρκαγιάς λόγω θυ¬ 
ελλωδών ανέμων. Όταν ξέσπασε η πυρκαγιά, 
απούσιαζαν αρμόδιοι φορείς, υπήρξαν τερά¬ 
στια προβλήματα επικοινωνίας και συντονι¬ 
σμού. Η Πυροσβεστική κινητοποιήθηκε μόνο 
μισή ώρα μετά, ήδη με την άφιξη των πρώτων 
δυνάμεων το μέτωπο είχε εξαπλωθεί απειλητι¬ 
κά. Δεν εφαρμόστηκε κανένα σχέδιο εκκένω¬ 
σης, ο κόσμος άρχισε να τρέχει πανικόβλητος 
όταν η φωτιά έφτασε στον οικισμό! Τα οχήμα¬ 
τα επί της λεωφ. Μαραθώνος, αντί να καλού¬ 
νται να απομακρυνθούν, κατευθύνονταν στο 
«Μάτι του κυκλώνα». Από τους 1.000 ανθρώ¬ 
πους που περισυλλέγησαν από τη θάλασσα, 
τις περισσότερες διασώσεις έκαναν σκάφη της 
ακτοπλοΐας και ψαράδες, το Λιμενικό και Πο¬ 
λεμικό Ναυτικό βγήκαν πολύ αργά κ.λπ. 

Ωστόσο, αυτά τα κενά λειτούργησαν 
μόνο επιβαρυντικά στις πραγματικές αιτίες: 

1) Οι νεοφιλελεύθερες μνημονιακές πο¬ 
λιτικές, η αυστηρή δημοσιονομική πειθαρ¬ 
χία, τα πλεονάσματα έχουν συρρικνώσει 
τις κρατικές δαπάνες πρόληψης και αντιμε¬ 
τώπισης σεισμών, πλημμύρων και φωτιών. Η 
υποδομή της πυρασφάλειας έχει διαλυθεί: δεν 
υπάρχουν επαρκή πυροσβεστικά μέσα, τα μισά 
οχήματα και αεροπλάνα έχουν αχρηστευθεί 
λόγω πλημμελούς συντήρησης και ελλείψεων 
προσωπικού. Έχουν εγκαταλειφτεί στοιχειώδη 
έργα δασοπροστασίας, βασικός όρος πρόλη¬ 
ψης πυρκαγιών και περιορισμού των επιπτώ¬ 
σεων. Οι υπηρεσίες διαχείρισης έκτακτων ανα¬ 
γκών είναι υποστελεχωμένες, οι ελλείψεις στα 
νοσοκομεία αποδεικνύονται μοιραίες. Πλήθος 
νόμων έχει νομιμοποιήσει καταπατημένες 
εκτάσεις, την παραχώρηση δασών και ακτών 
σε ιδιώτες. Μια πλήρης διάλυση των κοινω¬ 
νικών δομών στήριξης και προστασίας των 


εργαζομένων και των φτωχών λαϊκών στρω¬ 
μάτων, ένα συνειδητό κοινωνικό έγκλημα, με 
ευθύνη της κυβέρνησης ΣΥΡΙΖΑ-ΑΝΕΛ και 
όλων των προηγούμενων. 

2) Η πυρκαγιά στο Μάτι είναι μια ακόμη 
«πυρκαγιά νέου τύπου», όπως της Καλιφόρνια, 
που πυκνώνουν από χρόνο σε χρόνο, καθώς 
τα κύματα καύσωνα γίνονται συχνότερα και η 
ξηρότητα των δασών αυξάνεται. Φονικές πυρ¬ 
καγιές, ακραίες πλημμύρες, ασυνήθιστα υψη¬ 
λές θερμοκρασίες: επιπτώσεις της κλιματικής 
αλλαγής, ορατές παγκόσμια, αποτελέσματα 
της πολιτικής που υπηρετεί το κέρδος. 

Ο ψευτράκος Τσίπρας επιχείρησε να χρη¬ 
σιμοποιήσει την κλιματική αλλαγή ως άλλοθι. 
Ακόμα, η κλιματική αλλαγή απουσιάζει από 
τις αναλύσεις πολλών αριστερών δυνάμεων, 
που παρέθεταν κατεβατά αιτημάτων ακόμη 
και για «κλαδιά που πρέπει να μαζευτούν». 
Στην πραγματικότητα, η κλιματική καταστρο¬ 
φή δεν απαλλάσσει καμία αστική κυβέρνηση, 
αντίθετα αποδεικνύει τις δολοφονικές ευ¬ 
θύνες του ίδιου του καπιταλισμού, π.χ. την 
αδιαφορία για τις ανανεώσιμες πηγές ενέρ¬ 
γειας, την εμπορευματοποίηση της γης κ.ά. Η 
κατάσταση παροξύνθηκε με τα Μνημόνια και 
επί ΣΥΡΙΖΑ (βλ. τσιμεντοποίηση Ελληνικού, 
αδειοδότηση Ελληνικός Χρυσός κ.α.). 

«Μέτρα»... επικοινωνιακής κατανάλωσης 

Τα «γενναία» κυβερνητικά μέτρα δεν αντι¬ 
μετωπίζουν ούτε τις επιπτώσεις ούτε τις αιτίες. 
Τα 20 εκ. ευρώ που ανακοινώθηκαν, δεν επαρ¬ 
κούν ούτε κατ’ ελάχιστο για τη στήριξη μιας 
κατεστραμμένης περιοχής, ενώ εκατοντάδες 
εκατομμύρια χαρίζονται επιδοτήσεις στους 
επιχειρηματίες. Ένα μήνα μετά την τραγωδία, 
δεν έχουν καταβληθεί ούτε τα επιδόματα-ψί- 
χουλα των 586 ευρώ, για την κάλυψη στοιχει¬ 
ωδών αναγκών των πρώτων ημερών! Ούτε τα 
μισά νοικοκυριά και επιχειρήσεις δεν έχουν 


Σε άρθρο της Εργατικής Πάλης Ιουνίου 
2018, αναφερθήκαμε στο τι είναι αποφασι¬ 
σμένο να περικοπεί από 1/1/2019. Κύριας και 
καίριας σημασίας χτύπημα είναι η περικοπή 
κατά 18% των προσωπικών διαφορών, τόσο 
για τις κύριες συντάξεις, όσο και για τις επι¬ 
κουρικές, όλων των παλαιών, δηλαδή των 
ήδη συνταξιούχων(Ι) Μόνο από αυτή την μεί¬ 
ωση, η συντριπτική πλειοψηφία των παλαιών 
συνταξιούχων θα χάσει ετησίως παραπάνω 
από μια σύνταξη. Η όποια συζήτηση που 
υποτίθεται ότι κάνουν οι Μνημονιακοί όλων 
των αποχρώσεων, για το αν τελικά, πότε και 
πώς, θα εφαρμοστούν αυτές οι μειώσεις, είναι 
εντελώς παραπλανητική. Κανένας δεν πρέπει 
να έχει την παραμικρή αμφιβολία ότι αυτή η 
μείωση θα είναι μόνο η αρχή για την ολο¬ 
σχερή κατάργηση τόσο των προσωπικών 
διαφορών όσο και της λεγάμενης εθνικής 
σύνταξης. 

Ο πραγματικός στόχο των Μνημονια- 
κών, των δανειστών, τραπεζιτών, καπιταλι¬ 
στών, δεν είναι άλλος από την πλήρη εφαρ¬ 
μογή του νόμου Κατρούγκαλου και στους 
παλιούς συνταξιούχους. Όλες οι παλιές συ¬ 
ντάξεις θα καταργηθούν, θα επαναϋπολογι- 
στούν και στην συνέχεια θα καρατομηθούν. 
Αρχικά θα κόψουν το 18% των προσωπικών 
διαφορών, στη συνέχεια, θα κόψουν όλη την 
προσωπική διαφορά. Έτσι θα «πετύχουν» 
την «δικαιοσύνη» και την «ισονομία» με¬ 
ταξύ των παλαιών και των νέων συνταξιού¬ 
χων, καταργώντας κάθε αξιοπρεπή σύνταξη 
που είχαν κατακτήσει οι εργαζόμενοι, και 
μετατρέποντας όλες τις συντάξεις (παλιές 
και νέες) σε ελεημοσύνη. Σε ένα επόμενο 
χτύπημα, ή πιθανόν και ταυτόχρονα, θα πε¬ 
τσοκόψουν ή θα καταργήσουν πλήρως και 
την λεγάμενη «εθνική σύνταξη», από όλους, 


λάβει την έκτακτη εφάπαξ ενίσχυση (6.200 και 
9.200 ευρώ αντίστοιχα). Ελάχιστοι συνταξιού¬ 
χοι έχουν πάρει την 2 η σύνταξη. Οι πυρόπλη¬ 
κτοι σπρώχνονται να χρεωθούν με δάνεια για 
την αποκατάσταση των ζημιών. Μέτρα όπως 
η... προσωρινή απαλλαγή για 1 χρόνο από 
τέλη κυκλοφορίας ή τον ΕΝΦΙΑ για καμένα 
σπίτια και αυτοκίνητα(ί) προκαλούν οργή. 

Η κατεδάφιση αυθαιρέτων κτισμάτων εί¬ 
ναι ο ορισμός της κυβερνητικής υποκρισίας. 
Όχι γιατί δεν υπάρχουν αυθαίρετα, με απο¬ 
τέλεσμα ένα οδικό δίκτυο χωρίς διαφυγή, με 
δρόμους αδιέξοδους, αποκλεισμένες παραλίες 
κ.λπ. Όμως αυτά, όπως και η κλιματική αλλα¬ 
γή, δεν είναι άλλοθι! Οι κοινωνικές υποδομές 
οφείλουν να σώζουν τους ανθρώπους, παρά 
τις αντίξοες συνθήκες, όπου κι αν έχουν χτίσει. 
Άλλωστε, η κυβέρνηση όπως και οι προηγού¬ 
μενες έχουν νομιμοποιήσει πλήθος αυθαιρέ¬ 
των, δεν έχουν αγγίξει πλήθος πολυτελών κα¬ 
τοικιών που έχουν πρωτόκολλα κατεδάφισης. 
Το αυθαίρετο ελενίτ του μεροκαματιάρη δεν 
μπορεί να τσουβαλιάζεται με την βίλα του επι¬ 
χειρηματία που κλείνει τον αιγιαλό. Το «Όλοι 
μαζί τα φάγαμε» ξέφτισε! Είναι η ώρα να πού¬ 
με: «Άλλο το θύμα κι άλλο ο θύτης»] 

Η «κάλυψη» των αναγκών αφέθηκε ξανά 
στις «δωρεές» διάφορων επιχειρηματιών, 
πλουσίων, ΜΜΕ και «ΜΚΟ», που βρίσκουν 
ευκαιρία να διαφημίσουν το «κοινωνικό» 
τους έργο με μερικά χιλιάρικα, ενώ απολύουν, 
μειώνουν μισθούς, φοροδιαφεύγουν. Πάντα 
με την απαραίτητη αποθέωση της ιδιωτικής 
πρωτοβουλίας, την καταδίκη του «ανίκανου 
κράτους », για να «αναλάβουν ιδιώτες τη δα¬ 
σοπυρόσβεση». Οι θύτες προσπαθούν να ξε- 
πλυθούν δωρίζοντας μπουκαλάκια νερό και 
μάσκες, τι αίσχος! Στον αντίποδα, συγκινητική 
ήταν η αλληλεγγύη των απλών ανθρώπων, 
όπως μπορούσαν (τρόφιμα, είδη πρώτης ανά¬ 
γκης, αίμα, εθελοντική εργασία), μοιράζοντας 


μιας και αυτή, ούτως ή άλλως, δίνεται υπό 
προϋποθέσεις, δεν δίνεται όλο το ποσό σε 
όλους και, κυρίως, αποτελεί... «προνοιακή 
παροχή» - άρα δεν είναι εγγυημένη από το 
κράτος, και προφανώς κάποια στιγμή θα την 
καταργήσουν, όπως και το ΕΚΑΣ. 

Αργά ή γρήγορα: 1) η κύρια σύνταξη θα 
ταυτιστεί με την ανταποδοτική σύνταξη και 
θα είναι η μοναδική σύνταξη, μιας και όλες οι 
άλλες παροχές (η εθνική, η επικουρική ή το 
εφάπαξ) θα καταργηθούν. Όσο κι αν φαίνε¬ 
ται απίστευτο, αυτή η «ανταποδοτική» κύρια 
σύνταξη θα μπορεί πλέον να ξεπέφτει ακόμη 
και σε μερικές ή και ελάχιστες δεκάδες ευρώ. 
2) Αυτό το ανταποδοτικό μοντέλο θα το γενι- 
κεύσουν και στις παροχές για υγεία, και μάλι¬ 
στα αυτό θα το κάνουν με απλές υπουργικές 
αποφάσεις! Έτσι, θα μπει ατομικό πλαφόν 
(ανάλογα με τις ατομικές εισφορές ή τα έτη 
ασφάλισης κλπ) στο πόσα φάρμακα, πόσες 
εξετάσεις ή και θεραπείες δικαιούσαι, ανά 
μήνα ή έτος, όπως ακριβώς προσπάθησαν με 
τα πρώτα 2 Μνημόνια ή με το προηγούμενο 
Μεσοπρόθεσμο Πρόγραμμα. 3) Αυτή η «λογι¬ 
κή» θα εφαρμοστεί και στην πρόνοια, δηλαδή 
η κοινωνική προστασία ανέργων, ανασφάλι¬ 
στων, άστεγων κ.λπ. (κοινωνικό τιμολόγιο, 
πάσο για συγκοινωνίες, φοροαπαλλαγές 
κ.α.), θα καρατομηθούν ή θα καταργηθούν 
υπό την δαμόκλειο σπάθη της βιωσιμότητας, 
των αέναων Μνημονίων και του αγριάνθρω¬ 
που νεοφιλελευθερισμού. 

Είναι φανερό ότι αν αυτό το ασφαλιστικό 
τερατούργημα εφαρμοστεί, τότε οι εργαζόμε¬ 
νοι, οι άνεργοι, οι συνταξιούχοι, οι ασφαλισμέ¬ 
νοι και οι ανασφάλιστοι, οι νέοι και τα φτωχά 
λαϊκά στρώματα, δηλαδή η συντριπτική πλει¬ 
οψηφία της κοινωνίας, απειλούνται άμεσα με 
μια ιστορικής κλίμακας ήττα. Δεν εννοούμε 


το υστέρημά τους με αυτούς που είχαν ανάγκη. 

Τσίπρας, Μητσοτάκης, Παυλόπουλος 
επισκέφτηκαν σαν «κλέφτες» το Μάτι. Όμως 
ούτε τα μέτρα-κοροϊδιά, ούτε τα επικοινωνια- 
κά τερτίπια δεν θα τους σώσουν από την κατα¬ 
κραυγή. Οι εργαζόμενοι δεν θα συγχωρέσουν 
ούτε την αλαζονική αποποίηση των ευθυνών, 
ούτε την απάνθρωπη επιχείρηση συγκάλυψης 
των πτωμάτων, ούτε το επικοινωνιακό θέατρο. 
Σε λιγότερο από ένα χρόνο, με την μόλυνση 
του Σαρωνικού, τις πλημμύρες στη Μάνδρα, 
την φονική πυρκαγιά στο Μάτι, οι εργαζόμε¬ 
νοι και τα φτωχά λαϊκά στρώματα συνειδητο¬ 
ποίησαν ότι είναι εκτεθειμένοι σε μεγάλους 
κινδύνους, ακόμα και μέσα στον αστικό ιστό 
της πρωτεύουσας. Το αστικό κράτος, πανέ¬ 
τοιμο να ισοπεδώσει εργατικές κατακτήσεις, 
να καταστείλει και να καταδικάσει αγώνες, 
αποδεικνύεται αδιάφορο για τις πιο στοιχει¬ 
ώδεις ανάγκες. Ένα κράτος εχθρικό, επικίν¬ 
δυνο, που εγκαταλείπει τους εργαζόμενους 
και τα φτωχά λαϊκά στρώματα στο έλεος της 
ρημαγμένης φύσης. Όλοι είμαστε υποψήφια 
επόμενα θύματα αυτού του καθεστώτος. Γι’ 
αυτό το σοκ θα δίνει ολοένα τη θέση του στην 
οργή και στην αντίσταση. 

Μόνο φρένο σε νέες καταστροφές, ένα 
μαζικό εργατικό κίνημα, για πλήρη αποζημί¬ 
ωση και αποκατάσταση των πυρόπληκτων, 
χρηματοδότηση και στελέχωση των κοινωνι¬ 
κών υπηρεσιών πρόληψης και αντιμετώπισης 
καταστροφών, άμεσα περιβαλλοντικά μέτρα. 
Μόνη διασφάλιση ενάντια στην απαξίωση 
της ανθρώπινης ζωής είναι η σύγκρουση με τις 
πραγματικές αιτίες, κάνοντας ότι έπρεπε να εί¬ 
χαμε επιβάλλει από το 2010: Κατάργηση όλων 
των Μνημονίων, διαγραφή του χρέους, διώξι¬ 
μο κάθε μνημονιακής κυβέρνησης, σύγκρουση 
με ΕΕ/ΔΝΤ. Ενάντια στο δολοφονικό καπιτα¬ 
λισμό, για να πάρουμε την εξουσία στα χέρια 
μας, με μια Κυβέρνηση των Εργαζομένων._ 


απλώς ότι αυτές οι περικοπές θα επιφέρουν 
μια τεράστια τομή στην ολοκλήρωση της 
αφαίμαξης εργαζομένων και λαϊκών στρω¬ 
μάτων ή ότι απειλούνται άμεσα με μια απύθ¬ 
μενη φτωχοποίηση και εξαθλίωση. Μιλάμε 
για την πλήρη συντριβή της Κοινωνικής 
Ασφάλισης (ΚΑ), των κατακτήσεων και των 
δικαιωμάτων, στην κοινωνική προστασία, 
δηλαδή τη συντριβή της αλληλεγγύης και 
της συλλογικότητας. Και για τους καπιτα¬ 
λιστές λοιπόν η ΚΑ αποτελεί, ένα κομβικό, 
στρατηγικής σημασίας σημείο. Αν καταφέ¬ 
ρουν να συντρίψουν την ΚΑ, τότε θα έχουν 
κάνει ένα τεράστιο βήμα στην δυνατότητα 
πλήρους ατομικοποίησης της εργατικής τά¬ 
ξης, και κατά συνέπεια όλης της κοινωνίας. 

Στην κατεύθυνση επιβολής αυτού του 
αγριάνθρωπου σχεδίου οδηγούν μια σειρά 
από οικονομικές εξελίξεις εντός και εκτός 
της χώρας μας. Πρώτα - πρώτα τα ίδια τα 
Μνημόνια, οι νόμοι που ήδη είναι ψηφισμένοι, 
η ίδια η οικονομική κρίση και η ουσιαστική 
χρεοκοπία του ελληνικού καπιταλισμού, τα 
βουνά από χρέη που έχουν συσσωρεύσει οι 
καπιταλιστές και το κράτος τους, και που για 
να ξεπληρωθούν απαιτούν χρήμα. Τεράστια 
ποσά, ποσά που τα απαιτούν και οι τοκογλύ¬ 
φοι. Ποσά που θα αναζητηθούν και θα αφαι- 
ρεθούν και από την Κοινωνική Ασφάλιση. 
Το τσάκισμα ή η συντριβή της ΚΑ, αποτελεί 
και ένα κομβικό σημείο, για να μπορέσουν 
καπιταλιστές, δανειστές και τοκογλύφοι, να 
επιβάλλουν τόσο το Νέο Σύστημα Εκμετάλ¬ 
λευσης των εργαζομένων (ένα καθεστώς δου¬ 
λοπάροικου), όσο και το Κράτος Έκτακτης 
Ανάγκης, για να μπορέσουν να προστατευ- 
θούν. 

ΛΤ 

Εργατική Πάλη 7 


Πέντε χρόνια από τη δολοφονία του Π. Φύσσα 


«Είχε τέρατα με παράξενες στολές/ που 
παραμόνευαν πάντοτε κρυφά μες στις σκιές» 
ΚίΙΙαΗ Ρ (77. Φύσσας) 

Φ έτος συμπληρώνονται 5 χρόνια από την εν ψυ- 
χρώ δολοφονία του Παύλου Φύσσα από τον 
χρυσαυγίτη Γιώργο Ρουπακιά στο Κερατσίνι. 

Ο Παύλος ήταν γιος εργατών, ενώ και ο ίδιος, όπως και 
ο πατέρας του, είχε δουλέψει στη ναυπηγοεπισκευαστική 
ζώνη του Περάματος. Η κύρια ενασχόλησή του, όμως, ήταν 
οι στίχοι και κυρίως η Πίρ - Ηορ και ταρ μουσική και μέσα 
από αυτά έγινε γνωστός. Τα τραγούδια του είχαν επίκε¬ 
ντρο τους κατατρεγμένους και αυτούς που παλεύουν ενά¬ 
ντια στην καταπίεση και τον φασισμό. Συχνά συμμετείχε 
σε συναυλίες αλληλεγγύης. Όλα αυτά ήταν αρκετά για να 
στοχοποιηθεί από το ναζιστικό μόρφωμα της Χρυσής Αυ¬ 
γής (ΧΑ). 

Το βράδυ της 17 ης Σεπτέμβρη 2013, ο Παύλος βρισκό¬ 
ταν μαζί με την παρέα του σε μια καφετέρια στην Αμφι- 
άλη. Λίγο πριν τα μεσάνυχτα, γνωστό τάγμα εφόδου της 
περιοχής - 30 περίπου χρυσαυγίτες - έστησαν καρτέρι λίγο 
πιο πέρα από την καφετέρια και την κατάλληλη στιγμή επι¬ 
τέθηκαν στον Φύσσα και την παρέα του. Μετά από λίγο, 
έφθασε στο σημείο ένα αυτοκίνητο από όπου κατέβηκε 
ο Ρουπακιάς, κατευθύνθηκε προς τον Φύσσα και τον μα¬ 
χαίρωσε με επαγγελματικό τρόπο στο ύψος της καρδιάς. 
Ο Παύλος ξεψύχησε στην αγκαλιά της κοπέλας του. Μια 
ομάδα αστυνομικών ΔΙΑΣ, που βρισκόταν εκεί, δεν επε- 
νέβη παρά μόνο όταν ο Ρουπακιάς πήγε να φύγει και τον 
συνέλαβε. Οι υπόλοιποι χρυσαυγίτες έφυγαν ανενόχλητοι 
και συνελήφθησαν οι φίλοι του Παύλου (!). 

Την επόμενη μέρα πραγματοποιήθηκε ογκώδης δια¬ 
δήλωση στο Κερατσίνι, που καταστάλθηκε βίαια από την 
αστυνομία, με οχήματα εκτόξευσης νερού και πλαστικές 
σφαίρες, με αποτέλεσμα ένας διαδηλωτής να χάσει το μάτι 
του, ενώ έγιναν δεκάδες προσαγωγές και συλλήψεις. Με¬ 
γάλες διαδηλώσεις έγιναν σε όλη τη χώρα. 

Η δολοφονία του Παύλου Φύσσα πυροδότησε πολλές 
κοινωνικές και πολιτικές εξελίξεις. Η ΧΑ είχε εκπονήσει 
ένα σχέδιο κλιμάκωσης και αναβάθμισης της δράσης της. 
Είχαν προηγηθεί αρκετές δολοφονικές επιθέσεις σε μετα¬ 
νάστες, ξυλοδαρμός αφισοκολλητών του ΠΑΜΕ, γεγονό¬ 
τα στον Μελιγαλά κ.ά. Με άμεση ενίσχυση από την κυ¬ 


βέρνηση Σαμαρά, επεδίωκε να αναλάβει έναν πιο καθαρά 
κατασταλτικό ρόλο απέναντι στο εργατικό κίνημα, τις ορ¬ 
γανώσεις και τους αγωνιστές, αναπτύσσοντας αυτόνομη 
στρατηγική στο πολιτικό σκηνικό. Το κίνημα ανέκοψε την 
πορεία αυτή και ανάγκασε την κυβέρνηση να προχωρήσει 
για πρώτη φορά σε συλλήψεις ηγετικών στελεχών της ΧΑ, 
μετά από μια μακρά περίοδο δικαστικής, αστυνομικής και 
πολιτικής ασυλίας των φασιστών, παρά τις αμέτρητες επι¬ 
θέσεις τους εναντίον μεταναστών και αγωνιστών. 

Η πολύκροτη δίκη της ΧΑ ξεκίνησε στις 20 Απρίλη 
2015. Στα χέρια της τυφλής αστικής δικαιοσύνης καρκινο¬ 
βατεί για τρίτη χρονιά, που σίγουρα δεν θα είναι η τελευ¬ 
ταία. Η δίκη έχει συνολικά 69 κατηγορούμενους, μεταξύ 
των οποίων το σύνολο της Κοινοβουλευτικής Ομάδας της 
ΧΑ. Μόνο 44 από αυτούς παρευρέθησαν έστω μία φορά. 
Οι υπόλοιποι δεν πάτησαν ποτέ το πόδι τους στο δικαστή¬ 
ριο, έχοντας εξουσιοδοτήσει δικηγόρους, και μεταξύ αυτών 
όλα τα γνωστά ηγετικά στελέχη της ΧΑ. Η δίκη, εδώ και 
πολλούς μήνες, διεξάγεται χωρίς τη φυσική παρουσία έστω 
και ενός κατηγορούμενου. 

Σε ό,τι αφορά τον φασίστα δολοφόνο Ρουπακιά, απο¬ 
φυλακίστηκε τον Μάρτη του 2016 και είναι - δήθεν - υπό 
περιοριστικούς όρους στο σπίτι του(!). Φυσικά, το ίδιο συ¬ 
νέβη και με άλλους κατηγορούμενους, μέλη της ΧΑ, που 
είχαν συλληφθεί. Κυκλοφορούν ελεύθεροι με περιοριστι¬ 
κούς όρους (απαγόρευση εξόδου από τη χώρα, τακτική 
παρουσία σε αστυνομικό τμήμα κ.λπ.). 

Από τον Γενάρη ως τον Νοέμβρη του 2018 θα γίνεται 
από το δικαστήριο η αξιολόγηση του υλικού που έχει συ¬ 
γκεντρωθεί από τις επιθέσεις της ΧΑ, θα ακολουθήσουν 
οι μάρτυρες υπεράσπισης (130), έπονται οι απολογίες των 
κατηγορουμένων, άγνωστο πόσοι και ποιοι θα πάνε από τα 
στελέχη του ναζιστικού μορφώματος... 

Η κρίση, η σαπίλα και η όξυνση των αντιφάσεων του 
καπιταλιστικού συστήματος είναι αυτή που επιτρέπει 
στους φασίστες να βγαίνουν από τα λαγούμια τους. Δεν 
πρέπει να επιτρέψουμε να ξανασηκώσουν κεφάλι, να διαι¬ 
ρέσουν την εργατική τάξη, να χτυπήσουν τους αγώνες, τις 
οργανώσεις και τους αγωνιστές. Η εργατική τάξη με ένα 
ταξικό μέτωπο είναι αυτή που θα τους ξεριζώσει, τόσο αυ¬ 
τούς όσο και το αστικό κράτος και τους μαυραγορίτες - 
μνημονιακούς που τους θρέφουν. 

■ Αναστασία Ε. 


16° Αντικηπιταλιστικό Οαιηρίηο 


Α πό τις 28 Ιουλίου ως τις 5 Αυγούστου πραγ¬ 
ματοποιήθηκε το 16° Αντικαπιταλιστικό 
(Γαηιρίη§, στο Μονολίθι Πρέβεζας, από την 
ΟΚΔΕ, την Αντεπίθεση των Εργαζομένων, 
την Σοσιαλιστική Σπουδαστική Πάλη και την Μαθητική 
Αντεπίθεση. Η συμμετοχή της νεολαίας και ειδικά φοιτη¬ 
τών ήταν ιδιαίτερα αυξημένη για ακόμα μία χρονιά, γεγο¬ 
νός ενθαρρυντικό που δημιουργεί προσδοκίες για το μέλ¬ 
λον. 

Οι πολιτικές συζητήσεις πραγματοποιήθηκαν με φανερά 
αυξημένη συμμετοχή. Η συζήτηση για τα ελληνοτουρκικά, 
επικεντρώθηκε στην ιστορική πορεία του ανταγωνισμού 
των δύο καπιταλισμών, στην σημερινή διεθνή συγκυρία 
που φέρνει απειλητικά κοντά τον πόλεμο και στα καθήκο¬ 
ντα των επαναστατών μαρξιστών. Ακολούθησαν η συζήτη¬ 
ση για τα 70 χρόνια από την Παλαιστινιακή Νάκμπα, και 
μία με θέμα την ελληνική λογοτεχνία μεταπολεμικά που 
υπήρξαν διαφωτιστικές και πλούσιες. Το πρόγραμμα έκλει¬ 
σε με συζήτηση ανάλυσης της νέας φάσης χρεοκοπίας του 
ελληνικού καπιταλισμού, των ψεμμάτων της κυβέρνησης 
για «Έξοδο από τα Μνημόνια», σε αντιπαράθεση με την 
μαύρη πραγματικότητα που βιώνουμε εργαζόμενοι και νε¬ 
ολαία και την οργάνωση αγώνων που απαιτούνται για να 
απαλλαγούμε από αυτήν. Τα εργαστήρια των παρατάξεων 
πραγματοποιήθηκαν επίσης με επιτυχία. Εργαζόμενοι, εκ¬ 
παιδευτικοί, φοιτητές και μαθητές συμμετείχαν σε πλούσι¬ 
ες συζητήσεις, ανταλλάξανε εμπειρίες από τις παρεμβάσεις 
τους, ειδικά τους πρόσφατους αγώνες και κινητοποιήσεις 
όπου πρωτοστάτησαν (Σωματείο νοάαίοηε, Επιτροπή Δι¬ 
ανομέων, ΣΜΕΘ, ΤΕΙ Αθήνας). Οι διαδικασίες αυτές όπλι¬ 


σαν όσους τις παρακολούθησαν με μεγαλύτερη πίστη στις 
δυνάμεις τους, πίστη στις δυνάμεις των εργαζομένων και 
της νεολαίας, η οποία θα είναι πολύ χρήσιμη για τους αγώ¬ 
νες που βρίσκονται μπροστά μας. Σε δικό τους εργαστήριο 
οι συντρόφισσες από τη γαλλική οργάνωση Ειιίίε Ουνπέι-ε 
(Εργατική Πάλη), παρουσίασαν την οικονομική και πολιτι¬ 
κή κατάσταση στη Γαλλία, τις εμπειρίες από τους αγώνες 
του γαλλικού εργατικού κινήματος και της παρέμβασης 
της οργάνωσής τους. 

Όλες οι δραστηριότητες, από το στήσιμο των χώ¬ 
ρων μέχρι τη λειτουργία μπαρ και την προετοιμασία του 
φαγητού, αποτέλεσαν πεδίο εφαρμογής της εργατικής 
αυτοοργάνωσης. Έτσι, διαμορφώθηκε μια όαση φτηνών 
συλλογικών διακοπών, με βάση την συντροφικότητα, την 
αλληλεγγύη και την συλλογικότητα, μακριά από τα κυρί¬ 
αρχα μοντέλα διακοπών του καταναλωτισμού, της εκτόνω¬ 
σης και της ναρκοκουλτούρας. Το πολιτιστικό πρόγραμμα 
περιλάμβανε μουσικές βραδιές, αφιέρωμα στο επαναστα¬ 
τικό τραγούδι, προβολές ταινιών και μία εκδρομή στην 
Λίμνη Ζιρού, ενώ λειτούργησε παιδότοπος κατά τις ώρες 
των συζητήσεων. Το τελευταίο βράδυ έκλεισε με γλέντι με 
ζωντανή μουσική, κέφι και χορό. 

Ευχαριστούμε όλους τους συντρόφους και φίλους της 
ΟΚΔΕ για την επιτυχημένη διεξαγωγή. Η ΟΚΔΕ και οι 
αγωνιστές της θα επιδιώξουμε να αξιοποιήσουμε τις εμπει¬ 
ρίες του κάμπινγκ ώστε να βελτιώσουμε την παρέμβασή 
μας στους επερχόμενους αγώνες των εργαζόμενων και της 
νεολαίας, για να ξεμπερδεύουμε με τα μνημόνια και τους 
υπηρέτες τους, να επιβάλλουμε τις λύσεις και το δίκιο μας, 
να φτάσουμε σε μια κοινωνία σοσιαλιστική. 


ΚΑΤΩ ΤΑ ΧΕΡΙΑ ΑΠΟ ΤΟΥΣ ΑΓΩΝΙΣΤΕΣ 

ΑΜΕΣΗ ΑΘΩΩΣΗ ΤΩΝ ΣΥΝΤΡΟΦΩΝ 
ΣΤΗ ΔΙΚΗ ΣΤΑ ΧΑΝΙΑ 

Στις 27 Απρίλη 2014, κατά την προεκλογική 
καμπάνια της ΟΚΔΕ στα Χανιά, δύο αστυνομικοί 
της ασφάλειας επιτέθηκαν αναίτια σε μέλος της 
οργάνωσής μας. Οι αστυνομικοί επιτέθηκαν στον 
σύντροφο Βαγγέλη Κιτσώνη (πιθανότητα ενημε¬ 
ρώθηκαν από κάποιο καλοθελητή/χαφιεδάκο) χω¬ 
ρίς να επιδείξουν αστυνομική ταυτότητα και χωρίς 
καν να ανακοινώσουν την ιδιότητά τους. Μάλιστα η 
αναίτια και βίαιη επίθεση αυτή στην οδό Τζανακάκη 
(λίγα μέτρα κάτω από τα τοπικά γραφεία της Χρυ¬ 
σής Αυγής) προκάλεσε και την έντονη διαμαρτυρία 
αρκετών περαστικών, που σοκαρίστηκαν από τη 
βιαιότητα των αστυνομικών. Παρότι ο σύντροφος 
αιμορραγούσε από τα χτυπήματα που δέχθηκε από 
τους αστυνομικούς στο κεφάλι, κρατήθηκε για ώρες 
στο αστυνομικό τμήμα με τις κατηγορίες της απρό¬ 
κλητης επίθεσης, του ξυλοδαρμού, ακόμα και για 
την κλοπή του πορτοφολιού του ενός αστυνομικού 
(!) και του ζητούνταν να ομολογήσει τις κατηγορίες 
και να καταδώσει κάποιον «σύνεργό» του! Πρόκει¬ 
ται για τη γνωστή τακτική της αστυνομίας που, για 
να «τυλίξει» τους αγωνιστές σε μια κόλλα χαρτί, δι¬ 
αστρεβλώνει τα πραγματικά γεγονότα, αποκρύπτει 
την αλήθεια και δημιουργεί φανταστικά γεγονότα 
για να στηρίξει το κατηγορητήριο! 

Ύστερα από την παρέμβαση και την πίεση το¬ 
πικών πολιτικών και κοινωνικών οργανώσεων η 
αστυνομία αναγκάστηκε να οδηγήσει τον σύντρο¬ 
φο σε εξέταση από ιατροδικαστή και σε εισαγωγή 
στο νοσοκομείο για εξετάσεις, όμως από την πίσω 
πόρτα για να μην γίνει αντιληπτός από κανένα. Ταυ¬ 
τόχρονα, όπως φαίνεται από το κλητήριο θέσπισμα, 
ο ιατροδικαστής ανακάλυψε μώλωπες, αμυχές και 
εκχυμώσεις στα όργανα της αστυνομίας, για να κά¬ 
νει το παραμύθι πιο αληθοφανές. Ο σύντροφός πέ¬ 
ρασε την διαδικασία του αυτοφώρου και πέρασε την 
επόμενη ημέρα από εισαγγελέα, ενώ οι αστυνομικοί 
τροποποίησαν την κατάθεση τους και «υποσχέθη- 
καν» ότι το περιστατικό θα θεωρείτο λήξαν. 

Τρία χρόνια μετά, η αστυνομία Χανιών, με την 
συνενοχή της κυβέρνησης, ξεθάβει και επαναφέρει 
το περιστατικό με ακόμα περισσότερα ψέματα, οδη¬ 
γώντας δύο συντρόφους μας στα δικαστήρια και 
κατηγορεί: 

- τον σύντροφο Βαγγέλη Κιτσώνη, που συνελή- 
φθη για αντίσταση κατά της αρχής και πρόκληση 
σωματικής βλάβης στους δύο αστυνομικούς, 

- τον σύντροφο Γιάννη Φουφουδάκη, που δεν 
ήταν καν στην Κρήτη και δεν συνελήφθη ποτέ, για 
κλοπή πορτοφολιού αστυνομικού 

- και τους δυο μαζί, για φθορά ξένης ιδιοκτησίας 
στο υποκατάστημα του ΟΤΕ! 

Η δίκη θα πραγματοποιηθεί στις 28 Σεπτεμβρίου, 
έπειτα από δύο αναβολές. Σε αυτήν θα πρέπει οι δύο 
σύντροφοι να απαλλαγούν από τις χαλκευμένες κα¬ 
τηγορίες. Αντί να βρίσκονται μέσα στις φυλακές δο¬ 
λοφόνοι σαν το χρυσαυγίτη Ρουπακιά που σκότωσε 
τον Παύλο Φύσσα, τους υπεύθυνους της κυβέρνη¬ 
σης για τις μαζικές δολοφονίες στο Μάτι και στη 
Μάνδρα Αττικής, τους εργοδότες που ευθύνονται 
για τις δολοφονίες από τα εργατικά δυστυχήματα, 
σέρνονται στα δικαστήρια και φυλακίζονται αγωνι¬ 
στές των εργατικών και κοινωνικών κινημάτων. Οι 
διώξεις αυτές είναι καθαρά πολιτικές και η κατα¬ 
σκευή αυτών των περιστατικών έχει σαν σκοπό να 
τρομοκρατήσει όσους θέλουν να αγωνιστούν για το 
τσάκισμα των μνημονίων και την διάλυση της αντι¬ 
δραστικής και ιμπεριαλιστικής Ε.Ε. Καλούμε όλους 
τους αγωνιστές και τις οργανώσεις κοινωνικών και 
πολιτικών δικαιωμάτων στα δικαστήρια στα Χανιά 
την Παρασκευή 28 Σεπτέμβριου, ώρα 9:00 π.μ., για 
να εκφράσουμε τη στήριξη και αλληλεγγύη στους 
δύο συντρόφους και για να καταπέσουν οι χαλκευ¬ 
μένες κατηγορίες της αστυνομίας και τις αστικής 
δικαιοσύνης. 

Δασμοί 

Προς γενίκευση ίου οικονομικού -και όχι μύ 


$ 


Οι δασμοί που 
επιβάλλουν οι ΗΠΑ, 
βασικό συστατικό 
της πολιτικής Τραμπ, 
έχουν πυροδοτήσει 
την έκρηξη ενός 
οικονομικού πολέμου, 
που ήδη σιγόκαιγε και 
φούντωνε αλλά τώρα 
τείνει να γενικευτεί. 
Ταυτόχρονα, δεν είναι 
μόνο ένα οικονομικό 
όπλο, αλλά κομμάτι 
μιας στρατηγικής 
του αμερικάνικου 
ιμπεριαλισμού ενάντια 
στους παλιούς και νέους 
ανταγωνιστές του. 

■ Σταύρος Σκεύος 


Ο ι δασμοί μοιάζουν υπερ¬ 
βολικά μονομερείς και 
επιθετικοί, όπως τους 
παρουσιάζει η ελίτ που 
συνδέθηκε με την «παγκοσμιοποίηση» 
(Ομπάμα, X. Κλίντον, ευρωπαίοι ιμπε¬ 
ριαλιστές και γραφειοκρατία της ΕΕ, 
διεθνή ΜΜΕ κ.ά.). Ωστόσο είναι «υπο¬ 
χρεωτικοί» για τις ΗΠΑ, καθώς οι πο¬ 
λιτικές πάνω από 30 χρόνων (νεοφιλε¬ 
λευθερισμός, «παγκοσμιοποίηση», νέα 
τάξη) έχουν αποτύχει στην αντιμετώπι¬ 
ση της καπιταλιστικής κρίσης και κυρί¬ 
ως στην αποκατάσταση της οικονομι¬ 
κής ισχύος τους. Αντίθετα, η διάβρωσή 
τους υπήρξε διαρκής, λίγο-πολύ όλοι 
οι ανταγωνιστές κέρδισαν σε βάρος 
τους στην παγκόσμια αγορά ή διείσδυ- 
σαν στο εσωτερικό τους. Η κατάσταση 
αποτυπώνεται στα εμπορικά ελλείμμα- 
τά τους με Κίνα (70% του συνολικού 
ελλείμματος τους), Γερμανία (65 δισ. το 
2016), Ιαπωνία (69 δισ.). 

Όμως η Κίνα είναι πλέον πανίσχυ¬ 
ρη, είναι σχεδόν αδύνατο οι ΗΠΑ να 
την συντρίψουν με μετωπική επίθεση. 
Γι’ αυτό επιδιώκουν να συσσωρεύσουν 
δυνάμεις, αναδιατάσσοντας τον υπό¬ 
λοιπο καπιταλιστικό κόσμο, επιβαλλό¬ 
μενες απόλυτα στους πρότερους συμ¬ 
μάχους τους, δηλαδή τους ευρωπαίους 
ιμπεριαλιστές και άλλες σημαντικές 
χώρες (Καναδάς, Μεξικό, Βραζιλία, 
Αργεντινή, Τουρκία κ.ά.). Γι’ αυτό ο 
Τραμπ περιφρονεί κάθε μεταπολεμική 
συμφωνία ή θεσμό, τον Παγκόσμιο Ορ¬ 
γανισμό Εμπορίου (απειλεί ότι οι ΗΠΑ 
θα αποχωρήσουν), τις μεγάλες περιφε¬ 
ρειακές ή διεθνείς συμφωνίες απ’ όπου 
απέσυρε τις ΗΠΑ (Διατλαντική, Ειρη¬ 
νικού, Παρισιού για το κλίμα κ.ά.), το 
ίδιο το ΝΑΤΟ. Έτσι σήμερα: 

α) Οι ΗΠΑ έχουν επιβάλλει δα¬ 



σμούς στις εισαγωγές αλουμινίου 
(10%) και χάλυβα (25%) σε ΕΕ, Κανα¬ 
δά, Μεξικό, ενώ απειλούν με δασμούς 
στον κρίσιμο τομέα της αυτοκινητοβι¬ 
ομηχανίας (χτυπάει ιδιαίτερα τους ευ¬ 
ρωπαίους ιμπεριαλιστές). 

β) Έχουν επιβάλλει ή ανακοινώ¬ 
σει δασμούς επί σχεδόν του 50% των 
κινέζικων εισαγωγών. Η Κίνα έχει μέ¬ 
χρι τώρα ανταποδώσει στα ίσα, ενώ η 
ρητορική της (συνήθως προσεκτική) 
σκληραίνει. Η πίεση δεν μεγαλώνει 
μόνο προς τη μεριά της, αλλά και στο 
εσωτερικό των ΗΠΑ, σε εταιρίες που 
ζητάνε ακύρωση των δασμών ή εξαί¬ 
ρεση απ’ αυτούς (κάποιες απ’ αυτές θα 
οφελούνταν κατά τον Τραμπ), σε πολι¬ 
τείες που εξάγουν αγροτικά προϊόντα 
στην Κίνα (π.χ. σόγια). 

Στις πρόσφατες διαπραγματεύσεις 
ΗΠΑ-Κίνας, τέθηκαν τα θέματα, πρώ¬ 
το, ενός περιορισμού των κινέζικων 
εξαγωγών, δεύτερο, ενός ανοίγματος 
της Κίνας σε κάποιες αμερικανικές εξα¬ 



γωγές, τρίτο, της διείσδυσης στην Κίνα 
αμερικανικών τεχνολογικών κολοσσών 
(π.χ. Οοο§1ε) αλλά και τραπεζών. Η 
Κίνα φάνηκε ελαστική στα δύο πρώτα 
(όπου ξέρει ότι παραγωγικά είναι αχτύ- 
πητη, οπότε όποια παραχώρηση θα εί¬ 
ναι φραστική), αλλά κάθετη στο τρίτο, 
καθώς πρόκειται για επέμβαση στον 
οικονομικό πυρήνα της. Η όξυνση δεν 
θα αργήσει να αποκαλύψει και μια πιο 
συνολική στάση της. 

γ) Η πρόσφατη συμφωνία- 
«εκεχειρία» ΗΠΑ και ΕΕ έγινε απο¬ 
κλειστικά σε βάρος της δεύτερης, που 
χωρίς να αίρονται οι δασμοί σε χάλυβα 
και αλουμίνιο θα αγοράσει απ’ τις ΗΠΑ 
σόγια (δυσκολεύεται πλέον να εξαχθεί 
στην Κίνα) και ενέργεια (πιο ακριβή 
από το ρωσικό φυσικό αέριο ή το ιρα¬ 
νικό πετρέλαιο). Ωστόσο, παρά την 
υπόκλιση, το γρονθοκόπημα από τον 
αμερικάνικο ιμπεριαλισμό συνεχίζεται: 
η πρότασή της ΕΕ για εκατέρωθεν μη¬ 
δενισμό των δασμών στην αυτοκινητο¬ 
βιομηχανία χαρακτηρίζεται «ανεπαρ¬ 
κής» από τον Τραμπ, που φτάνει να την 
κατηγορεί για εμπορική πολιτική «σχε¬ 
δόν τόσο κακή όσο και η Κίνα» (χωρίς 
να παραλείπει να της υπενθυμίσει ότι 
«είναι μικρότερη» απ’ την Κίνα). 

δ) Απέναντι σε Μεξικό και Κανα¬ 
δά, ο εκβιασμός των ΗΠΑ (κατάργηση 
ΝΑΕΤΑ, επαναδιαπραγμάτευση διμε¬ 
ρών συμφωνιών ή μιας τριμερούς) φαί¬ 
νεται να έχει ένα πρώτο αποτέλεσμα. 
Υπογράφηκε συμφωνία με το Μεξικό, 
που προβλέπει (οι λεπτομέρειες δεν 
έχουν γίνει γνωστές) μεταφορά της 
παραγωγής αυτοκινητοβιομηχανιών 
στις ΗΠΑ αν δεν θέλουν να δασμολο¬ 
γηθούν. Ο Καναδάς φαίνεται έτοιμος 
για υποχωρήσεις. 

Ο πόλεμος δεν είναι μόνο εμπορι¬ 
κός, αλλά και επενδυτικός και νομι¬ 
σματικός - με λίγα λόγια, γίνεται ένας 
γενικευμένος οικονομικός πόλεμος: 
1. ΗΠΑ και Γερμανία (θα προστεθούν 
και άλλοι δυτικοί ιμπεριαλιστές) έχουν 
ξεκινήσει εκστρατεία ανακοπής των 

νο- πολέμου 

κινεζικών επενδύσεων, της εξαγοράς επι¬ 
χειρήσεων στο εσωτερικό τους, ιδιαίτερα 
σε στρατηγικούς τομείς. Μαζί με την κα¬ 
τάργηση του «ελεύθερου εμπορίου», αυτός 
ο περιορισμός της διεθνούς κίνησης των 
κεφαλαίων γκρεμίζει έναν ακόμα βασικό 
πυλώνα της «παγκοσμιοποίησης». 2. Κίνα, 
Ρωσία, Ιράν και άλλες, πολύ σημαντικές 
χώρες (Ινδία, της Αφρικής κ.λπ.) κάνουν 
διαρκώς βήματα απεξάρτησης από την κυ¬ 
ριαρχία του δολαρίου, βασικού όπλου του 
αμερικάνικου ιμπεριαλισμού (π.χ. η οικονο¬ 
μική επίθεση στην Τουρκία), σήμερα όμως 
αποδυναμωμένου, καθώς το «διεθνές νομι¬ 
σματικό σύστημα» είναι σε διαρκή ανισορ¬ 
ροπία από τη δεκαετία του 70 (καταγγελία 
Μπρέτον Γουντς) και επομένως η ηγεμονία 
του «πράσινου τυπωμένου χαρτιού» δεν 
αντιστοιχεί στην πραγματική αμερικανική 
οικονομική ισχύ. Κίνα, Ρωσία κ.ά. προχωρά- 
νε σε ενίσχυση της χρυσής βάσης/κάλυψης 
των νομισμάτων τους, εμπορικές συναλλα¬ 
γές στα νομίσματά τους (χωρίς μεσολάβη¬ 
ση του δολαρίου), χρήση π.χ. του κινεζικού 
γιουάν στα πετρελαϊκά συμβόλαια κ.λπ. Κο- 
σμογονικές αλλαγές που αδυνατίζουν, ίσως 
και αχρηστεύουν τις διάφορες αμερικανικές 
κυρώσεις ή τους εκβιασμούς μέσω του δο¬ 
λαρίου. 

Οι δασμοί και το «πρώτα η Αμερική» 
έχουν τεράστιες αντιφάσεις, προσκρούουν 
στη διεθνοποίηση των παραγωγικών δυνά¬ 
μεων, που βρέθηκε σε ιστορικά ύψη ιδιαίτε¬ 
ρα στις δεκαετίες της «παγκοσμιοποίησης», 
έχοντας διαμορφώσει διεθνείς ροές εμπο¬ 
ρευμάτων και κεφαλαίων αλλά και παραγω¬ 
γικές αλυσίδες. Οι ίδιες οι ΗΠΑ θα ήταν το 
λιγότερο αγνώριστες, αν δεν ηγούνταν του 
καπιταλιστικού κόσμου, της ιμπεριαλιστι¬ 
κής ιεραρχίας, οργανώνοντας με συνολικές 
λύσεις το σύστημα σαν παγκόσμιο σύνολο 
(υποτάσσοντας αλλά και συνυπολογίζο¬ 
ντας συμμάχους που σήμερα ποδοπατούν). 
Η προσπάθεια του Τραμπ να διασώσει την 
αμερικανική ηγεμονία, γυρίζοντας πίσω το 
ρολόι της ιστορίας, δεν έχει οικονομική λο¬ 
γική. Είναι αδύνατο να σταματήσει η παρα¬ 
γωγική ενίσχυση της Κίνας και άλλων «ανα- 
δυόμενων» ή σημαντικών χωρών σε βάρος 
των παραδοσιακών ιμπεριαλιστών (μάλιστα 
πλέον στους πιο σύγχρονους τομείς) -οι 
οποίες αποκτούν μια πρωτόγνωρη βαρύτη¬ 
τα και αυτονομία-, να φραχτεί η πλημμύρα 
κινεζικών (και όχι μόνο) εμπορευμάτων και 
κεφαλαίων, να καθυποταχτούν απέραντοι 
πληθυσμοί και εκτάσεις (π.χ. της Ασίας) 
στα συμφέροντα μερικών δεκάδων δυτικών 
πολυεθνικών ή χρηματοπιστωτικών μεγα- 
λοκερδοσκόπων (η σημερινή σχηματική ει¬ 
κόνα των ΗΠΑ). Κάθε δασμός ή παρόμοιο 
μέτρο δεν δίνει καμία λύση, μόνο μεγαλώνει 
το πρόβλημα και την κρίση, θρυμματίζοντας 
την παγκόσμια οικονομία, διαιρώντας όλο 
και βαθύτερα τους ιμπεριαλιστές, ακυρώνο¬ 
ντας κάθε ομαλή διαχείριση - και προετοι¬ 
μάζοντας ακόμα μεγαλύτερες συγκρούσεις 
και πολέμους «όλων εναντίον όλων». 


Δέκα χρόνια από την κατάρρευση 

της Ι,βΗηι&η Βοΐ1ΐ6Γ$ 


Η ταν 15 Σεπτέμβρη του 2008, όταν κατέρ- 
ρεε ο αμερικάνικος τραπεζικός και επεν¬ 
δυτικός κολοσσός της ΕεΗηι&η ΒΐΌίΗεΓδ, 
η τέταρτη μεγαλύτερη επενδυτική τρά¬ 
πεζα των ΗΠΑ. Είναι η ημερομηνία της μεγαλύτερης 
χρεοκοπίας στην παγκόσμια ιστορία. Με χρέη που 
ξεπερνούσαν τα 613 δισ. δολάρια, η κατάρρευση της 
ΕεΗιη&η ΒΐΌΐΗεΓδ ξεπέρασε τις μεγάλες χρεοκοπίες της 
λΥοΓίάΟοηι (2002) και της Όγ€χΗ ΒιιπιΗ&ιη Ε&ιηΒεΓΐ 
(1990). Αυτό που ακολούθησε τη χρεοκοπία ήταν ένα 
χρηματοπιστωτικό κραχ που παρέσυρε τράπεζες, χρε¬ 
όγραφα, παράγωγα, επιχειρήσεις και επενδυτές σε όλο 
τον κόσμο. 

Ήδη από το 2007 η κρίση των στεγαστικών δανείων 
στις ΗΠΑ ήταν η θρυαλλίδα που προκάλεσε τη διεθνή 
χρηματοπιστωτική κρίση. Τα χαμηλά επιτόκια πριμο¬ 
δότησαν ένα «ράλι» στην αγορά ακινήτων, δημιουρ¬ 
γώντας μια τεράστια οικονομική «φούσκα». Τα στεγα¬ 
στικά δάνεια υψηλού ρίσκου (δΐιΒρππιεδ), τα «δάνεια 
των φτωχών» όπως τα αποκαλούσαν, τιτλοποιούνταν 
για να αποτελέσουν μια νέα κατηγορία προϊόντων, τα 
ΟΌΟ (Ο* 0 <ϋΐ Όείάιιΐΐ ΟΒ1ί§αίίοηδ), χρηματιστηριακά 
παράγωγα που στηρίζονταν στις αξιολογήσεις των 
ενυπόθηκων στεγαστικών δανείων και κατέκλυσαν 
την παγκόσμια αγορά. Τους τίτλους αυτούς, μάλι¬ 
στα, γνωστοί οίκοι αξιολόγησης (Μοοάγ’δ, δΐαηάατά 
& ΡοοΓδ, ΕίΐοΗ κ.ά.) τούς αξιολογούσαν εσκεμμένα με 
την υψηλή αξιολόγηση «ΑΑΑ». 

Η κατάρρευση της ΕεΗιη&η ΒΓοΐΗεΓδ ήταν το επι¬ 
στέγασμα του σκασίματος της «φούσκας» των τοξικών 
ομολόγων και της αγοράς ακινήτων. Όταν η «φούσκα» 
των ακινήτων έσκασε και άρχισαν να συσσωρεύονται 
τα χρέη μη εξυπηρετούμενων δανείων, ξεκίνησε το 
ντόμινο: από τις τράπεζες που χορηγούσαν τα δάνεια, 
σε αυτές που τα μετέτρεπαν σε ομόλογα- χρεόγραφα, 
σε αυτές που τα αγόραζαν και τα μεταπωλούσαν (μαζί 
με επενδυτικά ταμεία και Ηε(1§€ ίϊιηάδ) στους εκατομ¬ 
μύρια επενδυτές. 

Η κατάσταση εκτραχύνθηκε καθώς η ΕεΗιη&η 
ΒΐΌΐΗεΓδ χρησιμοποίησε παραπλανητικά λογιστικά τε¬ 
χνάσματα, ώστε να καλύψει την τραγική εικόνα που 
παρουσίαζαν τα οικονομικά της. Οι λογιστές της απέ¬ 
κρυψαν από τα βιβλία της 50 δισ. δολάρια από «προ¬ 
βληματικά περιουσιακά στοιχεία». Η διαδικασία ήταν 
γνωστή ως «Κερο 105», με την τράπεζα να χρησιμο¬ 
ποιεί συμφωνίες επαναγοράς με στόχο τη μείωση της 
μόχλευσης στον ισολογισμό της. Η συγκεκριμένη τα¬ 
κτική εφαρμοζόταν από το 2001, όταν η τράπεζα ήταν 
υπό τον έλεγχο των αρμόδιων υπηρεσιών. 

Η κυβέρνηση των ΗΠΑ επέλεξε να μη διασώσει 
την ΕεΗιηαη ΒΓοίΗεΓδ με κρατικό χρήμα. Τις μέρες πριν 
την κατάρρευση, ο τότε υπουργός Οικονομικών, Χένρι 
Πόλσον, ο πρόεδρος της Κεντρικής Τράπεζας, Μπεν 
Μπερνάνκι και ο πρόεδρος της Κεντρικής Τράπεζας 
της Νέας Υόρκης, Τίμοθι Γκάιτνερ, ετοίμασαν σχέδιο 
για τη διάσωση της τράπεζας από τον ιδιωτικό τομέα. 
Μία κοινοπραξία τραπεζών θα αναλάμβανε μερικά 
από τα επισφαλέστερα δάνεια της ΕεΗιη&η, αξίας 30 
δισ. δολαρίων μαζί με μια προσπάθεια να πειστεί η 
βρετανική ΒαΓεΗγδ να εξαγοράσει την πλειοψηφία των 
μετοχών της ΕεΗιη&η ΒΐΌΐΗεΓδ. Το σχέδιο ναυάγησε 
και μόνον η αμερικανική κυβέρνηση ήταν σε θέση να 
διασώσει τη ΕεΗπιαη την οποία οι πελάτες και οι δανει- 
οδότες της, εγκατέλειπαν κατά συρροή. Τελικά η στή¬ 
ριξη από την κυβέρνηση των ΗΠΑ δεν ήρθε ποτέ και η 
ΕεΗιη&η ΒΓοΐΗεΓδ χρεοκόπησε. 

Η κατάρρευση της ΕεΗπιαη είχε δραματικές επι¬ 
πτώσεις, δημιουργώντας την αίσθηση ότι η κυβέρνηση 
των ΗΠΑ είχε χάσει τον έλεγχο. Ουδείς γνώριζε ποια 
χρηματοπιστωτικά ιδρύματα θα προστατεύονταν και 
ποια όχι. Σε μικρό χρονικό διάστημα αποφασίσθηκε 
η στήριξη της ΑΙΟ και η σωτηρία της ΜειτίΠ Γγηάι 


ί·*]*1 



στο «παρά πέντε», με την πώλησή της στην ΒαηΕ οί 
Απιεπεα. Ανησυχώντας ότι θα έχαναν την πρόσβαση 
στις δανειακές πηγές τους, οι επιχειρήσεις άρχισαν να 
συσσωρεύουν ρευστό μειώνοντας το προσωπικό, τις 
επενδύσεις και τα αποθέματά τους. Οι χρηματιστηρι¬ 
ακές ζημίες την περίοδο μεταξύ Σεπτεμβρίου 2008 και 
Μαρτίου 2009 ήταν 3,9 τρισ. δολάρια. 

Αν ανατρέξουμε στις εξελίξεις στην οικονομία των 
ΗΠΑ αμέσως μετά την κατάρρευση της Γάιτηζη θα 
δούμε ότι: α) Οι πιστώσεις μειώθηκαν. Οι τράπεζες 
σταμάτησαν να αλληλοχρηματοδοτούνται, παρά μόνο 
με εξαιρετικά υψηλά επιτόκια, β) Το χρηματιστήριο 
κλονίστηκε, γ) Τόσο η καταναλωτική δαπάνη όσο και 
οι νέες επενδύσεις μειώθηκαν δραστικά, δ) Η απασχό¬ 
ληση κατέρρευσε. Πέντε εκατομμύρια θέσεις εργασίας 
έγιναν «καπνός» μέσα στο πρώτο οκτάμηνο μετά την 
πτώχευση της Γάιτηαη. 

Η χρεοκοπία της Γάιτηζη και το σκάσιμο της «φού¬ 
σκας» των ακινήτων είχε σοβαρές επιπτώσεις και στην 
παγκόσμια οικονομία, οδηγώντας σε μια δίχως προη¬ 
γούμενο όξυνση της κρίσης του καπιταλισμού. Αμέ¬ 
σως μετά την είδηση, τα ευρωπαϊκά χρηματιστήρια 
κατέγραψαν απώλειες. Αμεσα απάντησε και η Ευρω¬ 
παϊκή Κεντρική Τράπεζα, η οποία διοχέτευσε 30 δισε¬ 
κατομμύρια ευρώ στη διατραπεζική αγορά της ευρω¬ 
ζώνης για να στηρίξει τις αγορές. Παράλληλα, δέκα 
μεγάλες τράπεζες δημιούργησαν ένα ταμείο 70 δισ. 
δολαρίων, από το οποίο θα μπορούσαν να αντλήσουν 
αν κινδύνευαν από προβλήματα ρευστότητας. Περίπου 
14 τρισ. δολάρια, περίπου το ένα τρίτο του παγκόσμιου 
ΑΕΠ, χορηγήθηκαν μετά την κατάρρευση της ΕεΗιηαη 
ΒΓοΐΕεΓδ σε πακέτα στήριξης των τραπεζών σε ολό¬ 
κληρο τον κόσμο. 

Η κατάρρευση της Γάιτηζη ΒΐΌΐΗεΓδ και η παγκό¬ 
σμια χρηματοπιστωτική κρίση που ξέσπασε έδωσε τη 
σκυτάλη στην κρίση κρατικού χρέους, της οποίας ο 
πιο αδύναμος κρίκος ήταν η Ελλάδα, ενώ ακολούθη¬ 
σαν Ιρλανδία, Πορτογαλία και άλλες χώρες. Μάλιστα 
στην περίπτωση της Ελλάδας η τότε κυβέρνηση Κ. 
Καραμανλή δήλωνε σε όλους τους τόνους ότι η ελλη¬ 
νική οικονομία είναι «θωρακισμένη» απέναντι στα το- 
ξικά ομόλογα και ότι θα επηρεαστεί ελάχιστα από την 
κρίση! Το αποτέλεσμα ήταν, ενάμισι χρόνο αργότερα, 
η προσφυγή στο ΔΝΤ και τον ευρωπαϊκό μηχανισμό 
στήριξης και η «θωρακισμένη» Ελλάδα να χαρακτηρι- 
σθεί από πολλούς σαν η ΕεΗπιαη ΒΓοίΗεΓδ της Ευρώ¬ 
πης... 

Σήμερα, δέκα χρόνια μετά την χρεοκοπία της 
ΕεΗιηαη ΒΓοΐΗεΓδ, η παγκόσμια κρίση του καπιταλι¬ 
σμού συνεχίζεται σε όλα τα επίπεδα. Το μέγεθος του 
χρηματοπιστωτικού τομέα διογκώθηκε αντί να μειω¬ 
θεί, το παγκόσμιο χρέος (δημόσιο και ιδιωτικό) αυ¬ 
ξήθηκε κατά πολύ, οι κοινωνικές ανισότητες εκτινά¬ 
χθηκαν, τα μέσα για την αντιμετώπιση νέων κρίσεων 
έχουν εξαντληθεί. Με αυτήν την έννοια, η οικονομική 
κρίση συνεχίζει να είναι βαθιά και πρωτοφανής για την 
ιστορία του καπιταλισμού και κυρίως μετατρέπεται σε 
κοινωνική και πολιτική, δηλαδή σε γενικευμένη - κα¬ 
θολική κρίση του καπιταλιστικού συστήματος. 

■ Γιώργος Θ. 




























10 Εργατική Πάλη 


ΠΟΛΙΤΙΚΗ 


Σεπτέμβριος 2018 


Διάγγελμα Τσίπρα 

Ασύστολα Ψέματα, ία Μνημόνια συνεχίζονται 


Σ τις 21 Αυγούστου ο Τσίπρας 
είχε το θράσος να εξαγγείλει 
από την Ιθάκη το υποτιθέ¬ 
μενο τέλος της «Οδύσσειας» 
των Μνημονίων. Η κυβέρνηση ΣΥΡΙΖΑ- 
ΑΝΕΛ, που έχει μετατρέψει την χώρα σε 
μια απέραντη κοινωνική χωματερή και 
έχει ψηφίσει περισσότερα μνημονιακά μέ¬ 
τρα από οποιαδήποτε άλλη κυβέρνηση, 
ξεπέρασε κάθε όριο υποκρισίας. Το διάγ¬ 
γελμα ήταν ένας ατελείωτος τραγέλαφος 
από τον άνθρωπο που μετέτρεψε το «ΟΧΙ» 
στα Μνημόνια του ελληνικού λαού σε 3ο 
Μνημόνιο, που ψήφισε και εφαρμόζει τα 
Μνημόνια τα οποία είχε δεσμευτεί να κα¬ 
ταργήσει. 

Τα Μνημόνια που ήδη εφαρμόζονται 
θα συνεχίσουν να υπάρχουν στο νέο κα¬ 
θεστώς «ενισχυμένης επιτήρησης», που 
προβλέπει ρήτρα μη αντιστρεψιμότητας, 
ενώ έρχεται νέο τσουνάμι για τους εργα¬ 
ζόμενους, την νεολαία και τα φτωχά λα¬ 
ϊκά στρώματα από τα ψηφισμένα μέτρα 
που δεν έχουν ακόμη εφαρμοστεί (μείωση 
αφορολόγητου και συντάξεων, χειροτέ¬ 
ρευση καθεστώτος για «κόκκινα δάνεια», 
πλειστηριασμοί, κατασχέσεις κ.ά.). Η ενι- 
σχυμένη επιτήρηση των θεσμών περιλαμ¬ 
βάνει την εποπτεία μέχρι την εξόφληση 
του 75% των δανείων προς την ΕΕ, την 
επιβολή επιπλέον «διαρθρωτικών» μέτρων 
και αξιολογήσεις που θα επιφέρουν επι¬ 
πλέον μέτρα τέσσερεις φορές τον χρόνο. 
Ταυτόχρονα οι δανειστές αποσπούν κάθε 
οικονομικό έλεγχο από το ελληνικό κρά¬ 
τος και ενισχύουν το καθεστώς αποικίας 
χρέους: Με βάση το 3ο Μνημόνιο και τις 
επικαιροποιήσεις (επί της ουσίας πρόκει¬ 
ται για μέτρα που αντιστοιχούν σε νέα 


μνημόνια) προβλέπονται μέχρι το 2022 
εξωφρενικά πλεονάσματα: 3,56% του ΑΕΠ 
το 2018, 3,96% το 2019, 4,15% το 2020, 
4,53% το 2021 και 5,19% το 2022, ενώ έχει 
υπογραφεί η διατήρηση των πλεονασμά¬ 
των μετά το 2022 στο 2,2% κατά μέσο όρο 
ετησίως μέχρι το 2060... Αυτοί οι στόχοι θα 
επιτευχθούν μέσω της αφαίμαξης των ερ¬ 
γαζόμενων και των φτωχών λαϊκών στρω¬ 
μάτων, με επιπλέον περικοπές σε μισθούς 
και συντάξεις, ιδιωτικοποιήσεις σε ό,τι έχει 
απομείνει από την δημόσια περιουσία, κα¬ 
τάρρευση των κοινωνικών υπηρεσιών και 
εξοντωτική υπερφορολόγηση. 

Το ψέμα για την έξοδο από τα μνημόνια 
προκαλεί οργή αν αναλογιστούμε τη κα¬ 
τάσταση στην οποία βρίσκεται η ελληνική 
κοινωνία. Το πραγματικό ποσοστό ανεργί¬ 
ας το 2017 ήταν 27,5% (1,5 εκ. άνεργοι), 
παρ’ όλο που μετανάστευσαν κατά την 
μνημονιακή 8ετία 500.000 περίπου νέοι. 
Διατηρείται το καθεστώς των κατώτα- 
των νομοθετημένων μισθολογικών ορίων 
(586,08 ευρώ και το 510,15 ευρώ για τους 
νέους κάτω των 25), οι τριετίες παραμέ¬ 
νουν «παγωμένες» και με την μείωση του 
αφορολόγητου το 2020 θα έχουμε μείωση 
σε 1 ως 3 μισθούς στο έτος. Παρά τα ψέμα¬ 
τα και τις απατεωνιές του Τσίπρα ένα είναι 
μόνο σίγουρο, ότι τα μνημόνια απέτυχαν. 
Ο λόγος που μπήκε η χώρα στα μνημόνια 
ήταν το δημόσιο χρέος, που το 2009 ήταν 
129% του ΑΕΠ και σήμερα, μετά από 8 
χρόνια βάρβαρων αντεργατικών μέτρων, 
βρίσκεται στο 179% και η εξυπηρέτησή 
του τις επόμενες δεκαετίες θα είναι τοκο- 
γλυφική (επιτόκια μεταξύ 4,5% - 6% ή και 
παραπάνω λόγω της αστάθειας στην περι¬ 
οχή) και καταστροφική για τον ελληνικό 
λαό. 


Μέσα σε όλη αυτή την κατάσταση οι 
υπουργοί του Τσίπρα θέλουν να πουλή¬ 
σουν στον ελληνικό λαό φύκια για μετα¬ 
ξωτές κορδέλες. Παλεύουν δήθεν για την 
επαναφορά των συλλογικών διαπραγ¬ 
ματεύσεων και των ΣΣΕ, ενώ έχουμε την 
εδραίωση της Πράξης Υπουργικού Συμ¬ 
βουλίου που τις κατάργησε. Διαπραγ¬ 
ματεύονται δήθεν για την αύξηση του 
κατώτερου μισθού, ενώ καταργούν κάθε 
ίχνος εργατικής νομοθεσίας, καταργούν 
το δικαίωμα στους εργαζόμενους να 
απεργήσουν, έχουνε επιβάλλει το Νέο 
Σύστημα Εκμετάλλευσης που μετατρέπει 
τους εργαζόμενους σε δουλοπάροικους. 
Ταυτόχρονα η άθλια συγκυβέρνηση προ¬ 
σπαθεί να αποπροσανατολίσει τους εργα¬ 
ζόμενους επικυρώνοντας την «Συμφωνία 
των Πρεσπών», κατά παραγγελία των 
ιμπεριαλιστών, με κίνδυνο ένα νέο γύρο 
εθνικιστικής και ρατσιστικής έξαρσης και 
την ενίσχυση ακροδεξιών/αντιδραστικών 
αστικών δυνάμεων στην Ελλάδα και στη 
γειτονική Μακεδονία. Ήδη η κυβέρνηση 
ΣΥΡΙΖΑ-ΑΝΕΛ προχώρησε σε πανάκρι¬ 
βες εξοπλιστικές παραγγελίες, ενώ δια¬ 
θέτει τις βάσεις της Σούδας, της Ανδραβί¬ 
δας και της Καλαμάτας για τις τελευταίες 
επιθέσεις των ιμπεριαλιστών στην Συρία, 
κάτι που εμπλέκει ενεργητικά την Ελλάδα 
στους πολεμικούς σχεδιασμούς των ιμπε¬ 
ριαλιστών και ιδιαίτερα των ΗΠΑ. Στην 
ίδια κατεύθυνση προχωράει στη δημιουρ¬ 
γία αμερικάνικης βάσης ελικοπτέρων στην 
Αλεξανδρούπολη, στην μεταφορά μη 
επανδρωμένων αεροσκαφών στη Λάρισα, 
στον εκσυγχρονισμό των εγκαταστάσεων 
της βάσης του Αράξου για αποθήκευση 
«ειδικών όπλων» (υπάρχει κίνδυνος μετα¬ 
φοράς πυρηνικών) κ.ά. Ως δωράκι στους 



Αμερικανούς δίνεται και το ναυπηγείο της 
Σύρου για να χρησιμοποιηθεί ως βάση συ¬ 
ντήρησης κι ανεφοδιασμού των αμερικα¬ 
νικών πολεμικών πλοίων που βρίσκονται 
στη νοτιοανατολική Μεσόγειο και τον 
Περσικό Κόλπο. 

Είναι όμως σίγουρο ότι ο χρόνος της 
κυβέρνησης εκπνέει, ήδη η προπαγάνδα 
για την έξοδο από τα Μνημόνια έχει γίνει 
προεκλογική καμπάνια της κυβέρνησης. 
Είναι σίγουρο ότι το τέλος των μνημονίων 
που εξήγγειλε ο Τσίπρας είναι το τέλος της 
κυβέρνησης ΣΥΡΙΖΑ-ΑΝΕΛ. Σαν απα¬ 
τεώνας που είναι, μετά τον νέο ανασχη¬ 
ματισμό και τα ανοίγματα που έκανε στα 
ρετάλια των ΠΑΣΟΚ-ΝΔ, ο Τσίπρας εν¬ 
δεχομένως να προχωρήσει σε εκλογές-εξ- 
πρές για να κλέψει καμιά ψήφο, μήπως και 
καταφέρει και βρεθεί στη νέα κυβέρνηση 
που θα σχηματιστεί για να εφαρμόσει τα 
μνημονιακά μέτρα που έχει ήδη ψηφίσει. 

Η μόνη πραγματική Ιθάκη για τους 
εργαζόμενους, τους άνεργους και τα φτω¬ 
χά λαϊκά στρώματα μπορεί να έρθει μέσα 
από ένα νέο γύρο αγώνων, που θα βάλει 
πραγματικά τέλος στα Μνημόνια και όλες 
τις δυνάμεις που τα εφάρμοσαν. Που θα 
βάλει τις βάσεις για μια Κυβέρνηση των 
Εργαζομένων, τη μόνη δύναμη που μπορεί 
να εφαρμόσει ένα «αντίστροφο μνημόνιο» 
σε όλους αυτούς που μας οδήγησαν στην 
καταστροφή. Ώστε να ανοίξει ο δρόμος 
για μια κοινωνία χωρίς ανεργία, φτώχεια, 
εκμετάλλευση, οικολογικές καταστροφές, 
πόλεμο, μία κοινωνία σοσιαλιστική. 

■ Κιτσώνης Βαγγέλης 


ΜΑΚΕΔΟΝΙΚΟ: Εν αναμονή σημαντικών πολιτικών εξελίξεων μετά το Δημοψήφισμα 


Σ τις 30 Σεπτεμβρίου θα πραγ¬ 
ματοποιηθεί στη Μακεδονία 
το δημοψήφισμα σχετικά με 
την επικύρωση ή μη της συμ¬ 
φωνίας των Πρεσπών. Το δημοψήφισμα 
θα έχει μεν συμβουλευτικό χαρακτήρα, 
ωστόσο ΗΠΑ, ΕΕ και οι φιλοδυτικές δυ¬ 
νάμεις της γειτονικής χώρας στοχεύουν σε 
μια επικράτηση του «ΝΑΙ», και μάλιστα 
με όσο το δυνατόν μεγαλύτερο ποσοστό. 
Ακόμα και το ερώτημα του δημοψηφίσμα¬ 
τος είναι ενδεικτικό: «Είστε υπέρ της έντα¬ 
ξης σε ΕΕ και ΝΑΤΟ με την αποδοχή της 
Συμφωνίας μεταξύ της “Δημοκρατίας της 
Μακεδονίας” και της Δημοκρατίας της Ελ¬ 
λάδας;». Είναι προφανές ότι με ένα τέτοιο 
ερώτημα παρουσιάζεται τελεσιγραφικά 
και εκβιαστικά η αποδοχή της συμφωνίας, 
καθώς για ένα αρκετά μεγάλο κομμάτι του 
πληθυσμού της γειτονικής χώρας η ένταξη 
στους διεθνείς ιμπεριαλιστικούς οργανι¬ 
σμούς φαντάζει συνώνυμη με μια περίοδο 
ευημερίας και αναβάθμισής της. 

Οι πρώτες εκτιμήσεις δείχνουν ότι η 
συμφωνία θα γίνει αποδεκτή, καθώς η 
μόνη υπολογίσιμη αντιπολιτευτική δύ¬ 
ναμη στη Μακεδονία, το εθνικιστικό 
νΜΚΟ-ϋΡΜΝΕ του Γκρουέφσκι, είναι 
αρκετά αποδυναμωμένη και η ηγεσία του 
φορτωμένη με πάρα πολλά σκάνδαλα από 
την περίοδο διακυβέρνησής της, και συνε¬ 
πώς λόγω αυτών εκτεθειμένη στους εκβια¬ 


σμούς των Αμερικανών. 

Μετά το δημοψήφισμα, το κοινοβού¬ 
λιο της Μακεδονίας πρέπει να προχωρή¬ 
σει σε συνταγματική αναθεώρηση, όπως 
προβλέπεται στη συμφωνία των Πρεσπών, 
μέσα σε διάστημα 3-4 μηνών. Για τη δια¬ 
δικασία αυτή απαιτείται αυξημένη πλειο- 
ψηφία (2/3 των συνολικών εδρών του κοι¬ 
νοβουλίου), δηλαδή 80 από τους συνολικά 
120 βουλευτές. Το κόμμα του Ζάεφ έχει 
εξασφαλισμένες μόνο 69 ψήφους, οπότε 
στο διάστημα μέχρι τα μέσα Γενάρη, αν 
δεν εξασφαλιστεί ο απαιτούμενος αριθμός 
βουλευτών, είναι πιθανό το ενδεχόμενο 
εκλογών. 

Αφού γίνει η αναθεώρηση του Συντάγ¬ 
ματος της γειτονικής χώρας, το ελληνικό 
κοινοβούλιο οφείλει να επικυρώσει τη 
συμφωνία. 

Οι εξελίξεις είναι δεδομένο ότι θα κα¬ 
θοριστούν σε πολύ μεγάλο βαθμό και από 
την κατάσταση στην Ελλάδα. Με το ενδε¬ 
χόμενο των εκλογών να πλησιάζει όλο και 
περισσότερο, είναι αμφίβολο αν τον Γενά¬ 
ρη ο ΣΥΡΙΖΑ θα βρίσκεται στην εξουσία 
ώστε να επικυρώσει τη συμφωνία. Παρόλα 
αυτά, είναι δεδομένο ότι οι ιμπεριαλιστές - 
και ειδικά οι ΗΠΑ - δεν πρόκειται να αφή- 
σουν τη μεγάλη ευκαιρία να κλείσει ορι¬ 
στικά το ζήτημα. Σε περίπτωση αλλαγής 
κυβέρνησης στην Ελλάδα, ο Μητσοτάκης 
θα βρεθεί στην εξαιρετικά δυσάρεστη 
θέση να πραγματοποιήσει μια τεράστια 


κωλοτούμπα και να επικυρώσει αυτός τη 
συμφωνία, καθ’ υπόδειξη των Αμερικανών. 

Άλλωστε, η διαδικασία για τη δια¬ 
πραγμάτευση και το όνομα ξεκίνησε με 
πρωτοβουλία των ΗΠΑ και ολοκληρώθη¬ 
κε κάτω από την άμεση εποπτεία και καθο¬ 
δήγησή τους. Εντάσσεται στον σχεδιασμό 
τους για τη μετατροπή των Βαλκανίων σε 
μια απέραντη βάση του ΝΑΤΟ (μαζί με τις 
εξελίξεις στο Κόσοβο, βλ. σχετικό άρθρο 
της ΕΠ) και για τον εξοβελισμό της ρώσι- 
κης επιρροής από τα Βαλκάνια και γενικά 
την ανατολική Ευρώπη. 

Οι διάφοροι εθνικισμοί που έχουν 
αναδυθεί στην πολύπαθη περιοχή μας 
(μακεδονικός, ελληνικός κ.λπ.) μπορεί 
φαινομενικά να στρέφονται αυτή τη στιγ¬ 
μή ενάντια στα σχέδια των ΗΠΑ, αφού 
αντιτίθενται στη συμφωνία, ωστόσο αυτό 
είναι μόνο η μία ανάγνωση. Το φούντωμα 
των εθνικισμών είναι πάντοτε υπολογι¬ 
σμένο και καλοδεχούμενο από τους ιμπε¬ 
ριαλιστές. Είναι μια εγγύηση ότι αύριο, 
με μια άλλη τακτική, θα μπορέσουν να 
ανακατέψουν και πάλι την τράπουλα, να 
εξαπατήσουν εκ νέου τους λαούς, ώστε να 
εξυπηρετήσουν και πάλι τα συμφέροντά 
τους. Σε μια αντιστοιχία, οι ακροδεξιές 
φωνές, τα εθνικιστικά συλλαλητήρια κ.λπ. 
προσφέρουν ακόμα και στον Τσίπρα μια 
σημαντική υπηρεσία: αφενός δημιουργούν 
ένα σημαντικό πρόβλημα στην κοινωνι¬ 
κή βάση και εκλογική πελατεία της ΝΔ, 


αφετέρου αποπροσανατολίζουν πλήρως 
την πολιτική συζήτηση από τα τεράστια 
εγκλήματα που διαπράττει με την εφαρμο¬ 
γή των μνημονίων. Θάβουν τα κοινωνικά 
προβλήματα κάτω από το χαλί, δίνοντας 
χώρο και χρόνο στην άθλια συμμορία των 
ΣΥΡΙΖΑ-ΑΝΕΛ να ξεδιπλώσει το παρα¬ 
μύθι της για έξοδο από τα μνημόνια. 

Παρόλο που η δυναμική του ρεύματος 
της ακροδεξιάς φαίνεται σε ύφεση, συ¬ 
γκριτικά με τα εθνικιστικά συλλαλητήρια 
του Γενάρη, παραμένει ένα πολύ σημαντι¬ 
κό ζήτημα που πρέπει να αντιμετωπίσει το 
εργατικό κίνημα. Χωρίς να χάνουμε από 
τη ματιά μας τη «μεγάλη εικόνα», δηλα¬ 
δή την κοινωνική σφαγή των μνημονίων 
και το δέσιμο της χώρας στο άρμα των 
ιμπεριαλιστών, χωρίς να ξεπέφτουμε σε 
έναν αφηρημένο αστικό κοσμοπολιτι¬ 
σμό του τύπου «αφού η συμφωνία λύνει 
το πρόβλημα, δεν πειράζει που είναι υπό 
την καθοδήγηση των ιμπεριαλιστών», το 
εργατικό κίνημα οφείλει να βάλει φρένο 
στην όποια μικρή ή μεγάλη ανάπτυξη της 
ακροδεξιάς, είτε αυτή εμφανίζεται με τη 
μορφή φασιστικών ταγμάτων εφόδου, είτε 
με την προσπάθεια δημιουργίας κάποιου 
«σοβαρού» μορφώματος στα δεξιά της 
ΝΔ. Μόνο η επανάκαμψη και αντεπίθεση 
του κινήματος μπορεί να βάλει φρένο σε 
αυτές τις εξελίξεις. 

■ Γιάννης Σμ. 

Οικονομική κρίση στην Τουρκία 


Οι αιτίες της κατάρρευσης της 
τουρκικής λίρας 

Η πρόσφατη κατρακύλα της τούρκι¬ 
κης λίρας που απειλεί να καταλήξει σε μια 
οικονομική κρίση και, ακόμη χειρότερα, 
υποδούλωση στο Διεθνές Νομισματικό 
Ταμείο, είναι ουσιαστικά το συνδυαστικό 
αποτέλεσμα δύο παραγόντων: α) της αύ¬ 
ξησης των αμερικάνικων επιτοκίων και της 
συνακόλουθης επανακατεύθυνσης των 
κεφαλαίων προς τις ΗΠΑ, β) της πολιτι¬ 
κής επανακαθορισμού των σχέσεων ΗΠΑ 
και ανταγωνιστών τους (Κίνα, ΕΕ, ΒΚΙΩδ, 
κ.α.) που προωθεί ο Τραμπ, που στην πε¬ 
ρίπτωση της Τουρκίας μεταφράζεται σε 
μια προσπάθεια βίαιης επανένταξης της 
τελευταίας στα σχέδια των Αμερικανών 
ιμπεριαλιστών στην Μέση Ανατολή. Πά¬ 
ντως, και αντίθετα με ότι λέγεται, δεν απο¬ 
τελεί αιτία το χρέος της Τουρκίας, που με 
τα διεθνή δεδομένα θεωρείται μικρό, αν 
και έχει ορισμένα επικίνδυνα χαρακτηρι¬ 
στικά, ούτε βέβαια η όποια πρόσκαιρη αύ¬ 
ξηση του ελλείμματος του ισοζυγίου πλη¬ 
ρωμών της Τουρκίας. 

Με το σταμάτημα της ποσοτικής χα¬ 
λάρωσης στις ΗΠΑ το 2015 είχε ανακοι¬ 
νωθεί και η αύξηση των επιτοκίων που 
λόγω των πολιτικών αντιμετώπισης της 
κρίσης του 2007-09 παρέμεναν μηδενικά. 
Τρεισήμισι χρόνια μετά, το επιτόκιο της 
Κεντρικής Τράπεζας (ΕΕΌ) των ΗΠΑ εί¬ 
ναι στο 1,75%, ενώ στη συνεδρίαση του 
Ιουλίου αποφασίστηκε να προχωρήσουν 


έως και στο 2%. Ο λόγος για αυτή αργή 
αλλά και προσεκτική αύξηση προφανής: 
η αμερικάνικη οικονομία έχει εθιστεί στο 
δωρεάν χρήμα στα σχεδόν μηδενικά επι¬ 
τόκια πάνω από 15 χρόνια τώρα και κανείς 
δεν είναι σίγουρος πως θα αντιδράσει στα 
υψηλά επιτόκια. Ακόμη κι αυτό το σχετικά 
μικρό επιτόκιο των ΗΠΑ είναι υψηλότερο 
από τα μηδενικά επιτόκια της ΕΕ και της 
Ιαπωνίας, αλλά και σειράς άλλων χωρών, 
και έτσι τους τελευταίους μήνες έχει ξεκι¬ 
νήσει μια αργόσυρτη διαδικασία στροφής 
των διεθνών κεφαλαίων προς τις ΗΠΑ. 
Αυτή η κίνηση, και πολύ περισσότερο, ο 
οικονομικός πόλεμος των δασμών του 
Τραμπ, δημιουργεί ήδη τρομερές πιέσεις 
στις πιο νομισματικά ευάλωτες οικονομί¬ 
ες όπως της Τουρκίας και της Αργεντινής, 
αλλά και της Βραζιλίας, Ινδίας, Ινδονησί¬ 
ας, Νότιας Αφρικής κ.α. 

Το όπλο των υψηλών επιτοκίων χρη¬ 
σιμοποιήθηκε από τις ΗΠΑ, αλλά και από 
την ΕΕ και την Ιαπωνία, δύο φορές τα τε¬ 
λευταία σαράντα χρόνια. Και τις δύο κα¬ 
τέληξε στην κρίση χρέους των μισοβιομη- 
χανοποιημένων και εξαρτημένων χωρών: 
το 1980 (αλλά και μετά) και το 1993 και 
1997-98. Παρ> ότι διάφορες χώρες έπεσαν 
στην αρπάγη του ΔΝΤ ούτε η παραγωγική 
υποβάθμιση των ΗΠΑ σταμάτησε ούτε η 
παραγωγική αναβάθμιση μιας σειράς χω¬ 
ρών (πρώτη και δεύτερη σειρά των ΒΚΙΩ5) 
ανακόπηκε. Και σήμερα η κατάσταση είναι 
ποιοτικά διαφορετική. 


Οι οικονομικές δυσκολίες του 
τούρκικου καπιταλισμού 

Η μεταπολεμική εξέλιξη του τούρκικου 
καπιταλισμού είναι με μια έννοια αντί¬ 
στροφη του ελληνικού. Ενώ ο ελληνικός 
καπιταλισμός γνώρισε αλματώδη ανά¬ 
πτυξη μέχρι περίπου την κρίση του 1973, 
η ανάπτυξη του τούρκικου ήταν πολύ πιο 
ασθενική την ίδια περίοδο αλλά απογει¬ 
ώθηκε μετά το 1980, σε αντίθεση με τον 
ελληνικό που βυθίστηκε στην κρίση. Σε 
τρέχουσες τιμές δολαρίου το ΑΕΠ της 
Τουρκίας τριπλασιάστηκε μεταξύ 1980 και 
2000 από 96,5 δισ.. δολάρια σε 273,1 δισ.. 
και υπερ-τετραπλασιάζεται στην ερντο- 
γανική περίοδο (2003 - σήμερα): από 200 
δισ. το 2001 σε 950 δισ.. το 2013 και σε 849 
δισ.. το 2017 (αυτή η πτώση του ΑΕΠ δεν 
είναι «πραγματική» αλλά οφείλεται στην 
υποτίμηση της τουρκικής λίρας έναντι του 
δολαρίου μετά το 2013). 

Η αύξηση του τούρκικου ΑΕΠ οφεί¬ 
λεται σε δύο τομείς: α) στις κατασκευές 
(δημόσιες και ιδιωτικές) δηλαδή στην 
αστικοποίηση του πληθυσμού (το κοινω¬ 
νικό βάθος μιας οικονομίας) και δευτε- 
ρευόντως στην αύξηση των εξαγωγών και 
β) στην βιομηχανία με την συνακόλουθη 
συγκέντρωση και συγκεντροποίηση κεφα¬ 
λαίου, την πολύπλευρη ανάπτυξη και την 
είσοδό της σε σύγχρονους κλάδους. Έτσι η 
Τουρκία εντάχθηκε στους 020 ενώ φλερ¬ 
τάρει με την είσοδό της στους ΒΚΙΟδ. 

Το δημόσιο χρέος ανέρχεται σε 240 


δισ.. δολάρια (28,5% του ΑΕΠ), το χρέος 
των νοικοκυριών σε 111 δισ. δολάρια ή 
17,5% του ΑΕΠ, το χρέος των επιχειρήσε¬ 
ων σε 246 δισ. ή 28% του ΑΕΠ (άλλες πη¬ 
γές το ανεβάζουν στο 70%). Το μεγαλύτε¬ 
ρο μέρος του χρέους του ιδιωτικού τομέα, 
και μάλιστα των επιχειρήσεων, οφείλεται 
στο εξωτερικό, και ανέρχεται περίπου 245 
δισ. δολάρια. Είναι προφανές ότι σε με¬ 
γάλο βαθμό η κατάρρευση της λίρας εί¬ 
ναι «τεχνητή», αν και χρησιμοποιείται ως 
πρόφαση και η αύξηση του ελλείμματος 
του ισοζυγίου πληρωμών. Με ένα συνο¬ 
λικό χρέος της τάξεως του 80% του ΑΕΠ 
δεν δικαιολογείται αυτή η κατρακύλα της 
λίρας. 

Ωστόσο, η θέση του τούρκικου καπι¬ 
ταλισμού δεν είναι καθόλου εύκολη. Την 
επόμενη χρονιά υπολογίζεται ότι πρέπει 
να εξυπηρετηθούν 170 δισ. χρέους σε δο¬ 
λάρια (νούμερα που πιθανόν οφείλονται 
στην προπαγάνδα των αμερικάνων), και 
αυτά, με την οικονομική ασφυξία που επι¬ 
βάλλουν οι ΗΠΑ (συνεργεί η ΕΕ), θα είναι 
δύσκολο να βρεθούν αν δεν προστρέξει σε 
βοήθεια η Κίνα, ενώ τα συναλλαγματικά 
διαθέσιμα της τούρκικης Κεντρικής Τρά¬ 
πεζας έχουν συρρικνωθεί επικίνδυνα. Αν 
συνεχιστεί η πτώση της λίρας (σημερινή 
αναλογία 6,8 λίρες ανά δολάριο) το χρέος 
των επιχειρήσεων θα αυξάνεται ραγδαία 
(αφού κατά βάση εισπράττουν σε λίρες 
αλλά πρέπει να αποπληρώνουν το χρέος 
τους σε δολάρια) με αποτέλεσμα να αρχί¬ 
σει ένα κύμα χρεοκοπιών, και να αρχίσει να 
ξεδιπλώνεται μια κρίση. 

■ Ηρακλής Χριστοφορίδης 


Η σύγκρουση ΗΠΑ-Τουρκίας 
απειλεί τους λαούς της περιοχής 


Η ρήξη ΗΠΑ-Τουρκίας έχει απο¬ 
κτήσει σημαντικό μέγεθος και 
τείνει πλέον να αποσταθερο¬ 
ποιήσει την πολιτικοστρατιω- 
τική ισορροπία δυνάμεων στην περιοχή. Η 
ένταση είχε ξεκινήσει αρκετά χρόνια πριν, 
καθώς ο Ερντογάν είχε αρνηθεί να ευθυ¬ 
γραμμιστεί με πολλές επιλογές των ΗΠΑ, 
και κορυφώθηκε μετά το πραξικόπημα του 
Ιουλίου του 2016, στο οποίο η συμμετοχή 
των ευρωπαίων και αμερικανών ιμπερια¬ 
λιστών πρέπει να θεωρείται δεδομένη. Η 
πρόφαση για τη σημερινή σύγκρουση είναι 
η κράτηση του πάστορα Αντριου Μπράνσον 
από την Τουρκία, με την κατηγορία της συμ¬ 
μετοχής στο πραξικόπημα μέσω του δικτύ¬ 
ου Γκιουλέν. Η άρνηση απελευθέρωσης του 
αμερικανού πράκτορα δείχνει ότι ο τουρκι¬ 
κός καπιταλισμός δεν ξεχνά την προσπάθεια 
των συμμάχων στο ΝΑΤΟ να ανατρέψουν 
την κυβέρνηση Ερντογάν και μάλιστα με 
στρατιωτικά μέσα και όχι με τις γνωστές «βε¬ 
λούδινες επαναστάσεις» που χρησιμοποιούν 
σε άλλες χώρες. Τα αίτια όμως είναι πιο βα¬ 
θιά. Έχουν να κάνουν με την προσπάθεια 
της Τουρκίας να αποκτήσει έναν ανεξάρτητο 
προσανατολισμό και, ως ισχυρή οικονομία 
των 020, να διαμορφώσει μια νέα θέση στον 
παγκόσμιο καταμερισμό εργασίας και στον 
γεωπολιτικό χάρτη, σε μια περίοδο μεγάλων 
αλλαγών, με την αμφισβήτηση του ηγετικού 
ρόλου των ΗΠΑ, την υποβάθμιση του ευ¬ 
ρωπαϊκού ιμπεριαλισμού, την ανάδειξη των 
ΒΚΙΟδ και κυρίως τον κινέζικο «Δρόμο του 
Μεταξιού» και την τάση μετατροπής της Κί¬ 
νας σε μια αυτοματοποιημένη βιομηχανική 
και τεχνολογική υπερδύναμη. 

Η οικονομική κρίση στην Τουρκία, που 


απειλεί να καταστρέψει το «οικονομικό 
θαύμα», πάνω στο οποίο έχτισε ο Ερντογάν 
τη δημοφιλία του και πέτυχε μια πρωτοφα¬ 
νή συγκέντρωση εξουσίας στα χέρια του, 
ασφαλώς δεν οφείλεται μόνο στις εγγενείς 
αδυναμίες της τουρκικής οικονομίας και 
στο μοντέλο ανάπτυξης που ακολουθήθηκε, 
αλλά και στον οικονομικό πόλεμο των ιμπε¬ 
ριαλιστών και ιδιαίτερα των ΗΠΑ. Η αύξηση 
των δασμών από τις ΗΠΑ δεν αφορά μόνο 
την Τουρκία αλλά το σύνολο των ανταγωνι¬ 
στών τους, ενώ η αύξηση των αμερικανικών 
επιτοκίων απορροφά κεφάλαια από όλες τις 
αναδυόμενες οικονομίες και τις απειλεί με 
κρίση. Ο διπλασιασμός όμως της αύξησης 
των δασμών μόνο ενάντια στην Τουρκία, 
τη στιγμή μάλιστα της κατακόρυφης πτώ¬ 
σης της τουρκικής λίρας, ασφαλώς αποτελεί 
οικονομικό πόλεμο χωρίς προηγούμενο, με 
στόχο την ευθυγράμμιση του τουρκικού κα¬ 
πιταλισμού. Πράγματι, οι βαθμοί ανισορρο¬ 
πίας του με το σύστημα γεωπολιτικής ισχύ¬ 
ος των δυτικών ιμπεριαλιστών στην περιοχή 
είναι αρκετοί. Πρώτον, η στήριξη των ΗΠΑ 
στους Κούρδους της Συρίας και του Ιράκ 
συνεχίζεται, παρά τις δύο επεμβάσεις του 
τουρκικού στρατού στη Συρία και την απειλή 
επέμβασης στο Ιράκ. Δεύτερον, η κυριαρχία 
του ρώσικου ιμπεριαλισμού και του Ιράν στη 
Συρία αντικειμενικά ώθησε την Τουρκία σε 
συνεργασία με τη Ρωσία, σε μια προσπάθεια 
διευθέτησης των ζωνών επιρροής, παρότι 
τα «κέρδη» της στο Ιντλίμπ και το Αφρίν 
απειλούνται από την προώθηση των δυνά¬ 
μεων του Άσαντ, ενώ και μια συμφωνία του 
Ασαντ με τους Κούρδους θα ψαλιδίσει τις 
τουρκικές στοχεύσεις. Τρίτον, η προσέγγι¬ 
ση Τουρκίας-Ρωσίας στους εξοπλισμούς (5- 


400) ανεξαρτητοποιεί την 
Τουρκία από το ΝΑΤΟ 
(δημιουργεί βεβαίως πρό¬ 
βλημα στην αγορά των 
Ρ-35), ενώ η κατασκευή 
αγωγών που θα μεταφέρουν ρωσικό φυσικό 
αέριο σπάει τον αποκλεισμό της Ρωσίας που 
θέλουν να επιβάλουν οι ΗΠΑ. Τέταρτον, η 
προσπάθεια αποκλεισμού της Τουρκίας από 
τις ενεργειακές πηγές της νοτιοανατολικής 
Μεσογείου, με τη συμμαχία Ελλάδας, Κύ¬ 
πρου, Ισραήλ, Αιγύπτου, προκαλεί την έξοδο 
του τουρκικού γεωτρύπανου «Πορθητής» 
στην ΑΟΖ της Κύπρου και την αμφισβήτη¬ 
ση από την Τουρκία των γεωτρήσεων της 
αμερικανικής ΕΧΧΟΝ-ΜΟΒΙΕ. Πέμπτον, η 
Τουρκία αρνείται να ευθυγραμμιστεί με τις 
ΗΠΑ στην απομόνωση του Ιράν, γεγονός 
που τη φέρνει σε αντιπαράθεση και με τη 
Σαουδική Αραβία. 

Ασφαλώς, η επιθετικότητα των ΗΠΑ 
δεν σημαίνει αυτόματη υποταγή της Τουρ¬ 
κίας στις ορέξεις των ιμπεριαλιστών, παρά 
τους πανηγυρισμούς της ελληνικής αστικής 
τάξης, που, έχοντας προσδεθεί στο άρμα 
των ΗΠΑ χωρίς όρους, προσδοκά κέρδη 
από τη διένεξη ΗΠΑ-Τουρκίας. Ο τουρκικός 
καπιταλισμός έχει αρκετό βάθος ως αγορά 
και σημαντικές δυνατότητες να απορροφά 
κρίσεις, ενώ μια άνευ όρων υποχώρησή του 
δεν θα ταίριαζε σε μια συγκυρία όπου νέες 
στρατηγικές και προσανατολισμοί δοκι¬ 
μάζονται από όλες τις αναδυόμενες χώρες. 
Ήδη αναζήτησε βοήθεια από το Κατάρ αλλά 
και την ΕΕ - γι’ αυτό προχώρησε και στην 
απελευθέρωση των δύο ελλήνων αξιωμα¬ 
τικών και μιας γερμανίδας δημοσιογράφου 
τουρκικής καταγωγής - παρότι οι ενταξια- 



κές προσπάθειες έχουν αμοιβαία ατονήσει, 
ενώ προβλήματα όπως το προσφυγικό και 
οι γεωπολιτικές διαφορές στη Συρία και τη 
νοτιοανατολική Μεσόγειο παραμένουν. Οι 
ευρωπαίοι ιμπεριαλιστές δεν έχουν λόγους 
να επιθυμούν την πλήρη αποσταθεροποί¬ 
ηση της Τουρκίας, που θέλει να επιβάλει ο 
Τραμπ, αν και οι δυνατότητές τους είναι πε¬ 
ριορισμένες, όπως έδειξε και η δυσκολία να 
περισώσουν τη συμφωνία με το Ιράν όταν 
καταγγέλθηκε από τον Τραμπ. Ωστόσο, η 
Ρωσία καλεί Τουρκία, Γερμανία και Γαλλία 
σε διάσκεψη για την ανοικοδόμηση της Συ¬ 
ρίας, προσπαθώντας να εκμεταλλευτεί τις 
προσπάθειες και των Ευρωπαίων να διαφο¬ 
ροποιηθούν από την πολιτική Τραμπ. 

Αν και είναι νωρίς να μιλήσουμε για μια 
αλλαγή προσανατολισμού της Τουρκίας, 
όλα τα ενδεχόμενα μοιάζουν ανοιχτά. Η επί¬ 
θεση των ΗΠΑ πρέπει να καταγγελθεί χωρίς 
δισταγμό, γιατί αναμφισβήτητα θα προκα- 
λέσει σημαντικές απώλειες στο βιοτικό επί¬ 
πεδο του τουρκικού λαού, ενώ είναι πιθανό 
να αυξήσει τον αυταρχισμό του καθεστώ¬ 
τος και την ανάγκη του να εξωτερικεύσει 
την κρίση του απειλώντας τους λαούς της 
περιοχής. Δεν δίνουμε συγχωροχάρτι στο 
καθεστώς Ερντογάν, αντίθετα στηρίζουμε 
τον τουρκικό λαό στην επίθεση που δέχεται 
στα δημοκρατικά του δικαιώματα, αλλά εί¬ 
ναι δική του υπόθεση να αντιπαρατεθεί με 
την κυβέρνησή του και όχι των αμερικανών 
ιμπεριαλιστών. 

■ Κώστας Δίκαιος 

ΝΑΤΟϊκό φιτίλι στα Βαλκάνια 



Η κυρίαρχη απειλή στον πλα¬ 
νήτη σήμερα είναι η σύ¬ 
γκρουση που επιδιώκει ο 
αμερικάνικος ιμπεριαλισμός 
με Κίνα και Ρωσία. Την στιγμή που ο οι¬ 
κονομικός πόλεμος των δασμών έχει φου¬ 
ντώσει, οι ΗΠΑ, με βραχίονα το ΝΑΤΟ, 
ενορχηστρώνουν την περικύκλωση της 
Ρωσίας, προωθώντας φιλικές προς τους 
Δυτικούς ιμπεριαλιστές κυβερνήσεις και 
εντάσσοντας στους σχεδιασμούς του 
ΝΑΤΟ εδάφη και στρατιωτικές δυνάμεις 
αυτών των χωρών. Σε αυτό το παιχνίδι ξε- 
ριζώματος της ρώσικης επιρροής, χρησιμο¬ 
ποιούν το «τυράκι» της εισόδου στην ΕΕ, την οποία 
θέλουν όμως αποδυναμωμένη και υπηρέτη των αμε¬ 
ρικάνικων σχεδίων. Ο πλήρης έλεγχος των Βαλκανί¬ 
ων αποσκοπεί κυρίως στον αποκλεισμό των δρόμων 
εμπορίου και ενέργειας για Κινέζους και Ρώσους, προς 
την Κεντρική Ευρώπη και την εξάρτησή της ΕΕ από 
το σχιστολιθικό αέριο των ΗΠΑ. Τον αποκλεισμό με¬ 
γάλων κινεζικών εταιρειών από επενδυτικές δραστη¬ 
ριότητες στην ΕΕ και την αύξηση του εμπορίου για τα 
αμερικανικά προϊόντα. 

Η προσπάθεια κυριαρχίας των ΗΠΑ στα Βαλκά¬ 
νια στηρίζεται από την κυβέρνηση Τσίπρα —που έχει 
μετατρέψει την χώρα σε βάση των ΗΠΑ και πολιτικό 
ακόλουθο (βλ. την κατά παραγγελία συμφωνία Τσί- 
πρα-Ζάεφ)— και την Αλβανία που είναι αμερικανική 
βάση. Η προσπάθεια συνεχίζεται με την διευθέτηση 
των διαφορών Σερβίας-Κοσσυφοπεδίου, ώστε να 
προσχωρήσει η Σερβία σε ΕΕ και ΝΑΤΟ. Αυτές οι 
ετσιθελικές συμφωνίες έχουν ξανανάψει το φιτίλι των 
εθνικισμών σε όλα τα Βαλκάνια. 

Επαναχάραξη συνόρων - 
Αναβίωση εθνικισμών 

Οι ΗΠΑ, αφού επέβαλαν την κυβέρνηση Ζάεφ 
στην Μακεδονία (πΓΔΜ) ευελπιστούν πως με την συ¬ 
νεργασία του Τσίπρα, θα ενταχθεί άμεσα στο ΝΑΤΟ 
και την ΕΕ. Ταυτόχρονα πιέζουν την Σερβία να μπει 
στην ΕΕ και στο ΝΑΤΟ, με προϋπόθεση να λυθεί το 
θέμα του Κοσσόβου. 

Το Κοσσυφοπέδιο, μήτρα και λίκνο του σερβικού 
έθνους, με τις υπάρχουσες συμφωνίες, υποτίθεται ότι 
αποτελεί διοικητικά ανεξάρτητη περιοχή της Σερβίας. 
Όμως η πλειοψηφία των κατοίκων του είναι αλβανοί, 
με διάσπαρτους σέρβικους θύλακες, και διοικείται 
από στελέχη του ΙΙΟΚ —πρόεδρος είναι ο διοικητής 
του υΟΚ, Χάσιμ Θάτσι— ενώ φιλοξενεί μία από τις 
μεγαλύτερες βάσεις των Αμερικανών. Η συμφωνία 
διοικητικής ανεξαρτησίας περιλαμβάνει τη δέσμευση 
των αλβανών Κοσσοβάρων για δημιουργία Ένωσης 
Σερβικών Δήμων στις περιοχές της Μιτρόβιτσα. Αυτή 
η δέσμευση δεν υλοποιείται, αντίθετα πληθαίνουν τα 
επεισόδια μεταξύ Κοσσοβάρων Αλβανών και Σέρβων. 

Από την άλλη, η Σερβία αρνείται να συμφωνήσει 
στην ανεξαρτητοποίηση και την επακόλουθη ένταξη 
του Κοσσυφοπεδίου στους διεθνείς οργανισμούς και 
στον ΟΗΕ.Έτσι, έχει προκύψει ένα νέο σχέδιο (με την 
ευλογία των ΗΠΑ και με δισταγμούς από πλευράς 
ΕΕ), που διαπραγματεύονται ο πρόεδρος της Σερβί¬ 
ας Βούτσιτς και ο Χασίμ Θάτσι. Το σχέδιο προβλέπει 
ανταλλαγή εδαφών, δηλαδή να ενσωματωθούν στη 
Σερβία οι δήμοι της Μιτρόβιτσα, όπου πλειοψηφούν 
οι Σέρβοι και να αποσπαστεί από τη Σερβία η κοιλάδα 
του Πρέσεβο, όπου πλειοψηφούν οι Αλβανοί, και να 
δοθεί ως αντάλλαγμα στο Κοσσυφοπέδιο. Πρόκει¬ 
ται για μια επαναχάραξη των συνόρων προκειμένου 
να υπάρξει συμφωνία μεταξύ Σέρβων και Αλβανών. 
Εξέλιξη που καταλήγει στη δημιουργία της λεγάμε¬ 
νης «Μεγάλης Αλβανίας», σχέδιο που προωθεί η κυ¬ 
βέρνηση Ράμα στην Αλβανία και σε γενικές γραμμές 
εγκρίνουν οι Αμερικανοί. 

Είναι χαρακτηριστικό πως το σχέδιο ήδη υλοποι¬ 
είται με τη δημιουργία κοινής Τελωνειακής Αρχής 
Αλβανίας-Κοσσυφοπεδίου, ενώ από τον Γενάρη του 
2019 καταργούνται τα σύνορα μεταξύ τους! Οπότε 
σύντομα Αλβανία και Κοσσυφοπέδιο θα ενοποιηθούν 


ως γεωγραφικός χώρος αλλά και διοικητικά. Με βάση 
αυτό το χρονοδιάγραμμα πιέζεται και η Σερβία από 
την ΕΕ να λύσει το θέμα ως το τέλος του χρόνου. 

Σε αυτή την κατεύθυνση λειτουργεί και η άτυπη 
σύνοδος έξι χωρών των Δ. Βαλκανίων (Σερβία, Αλ¬ 
βανία, Μακεδονία, Κοσσυφοπέδιο, Μαυροβούνιο, 
Βοσνία/Ερζεγοβίνη) που έγινε στις 27 Αυγούστου 
στο Δυρράχιο της Αλβανίας, με σκοπό τη δημιουρ¬ 
γία «Κοινής Οικονομικής Ζώνης» υπό τον έλεγχο της 
ΕΕ, πριν την είσοδο αυτών των χωρών στην ΕΕ. Στη 
Σύνοδο συμμετείχε ο επίτροπος διεύρυνσης της ΕΕ, 
Γιοχάνις Χαν, ο πρόεδρος της Ευρωπαϊκής Τράπεζας 
Ανάπτυξης, Σούμε Τσακραμπάρτι, και ο Γ. Κατρού- 
γκαλος, εκ μέρους της ελληνικής κυβέρνησης. Οι συ¬ 
νομιλίες θα συνεχιστούν την άνοιξη, με το «τυράκι» 
να είναι κεφάλαια για επενδύσεις από τα Ευρωπαϊκά 
Ταμεία. 

Παρόλο που φαίνεται πως έχουν εμφανιστεί 
«πρόθυμοι» πολιτικοί για να εφαρμόσουν τα σχέδια 
ΗΠΑ-ΕΕ, οι δυσκολίες είναι μεγάλες. Λόγω σφοδρών 
αντιδράσεων της αντιπολίτευσης και του λαϊκού στοι¬ 
χείου σε αυτές τις χώρες αλλά και λόγω της σφοδρής 
αντίθεσης των Ρώσων. Αυτό σημαίνει αναζωπύρωση, 
από όλους τους ιμπεριαλιστές, εθνικισμών και εθνι¬ 
κών συγκρούσεων που απειλούν τα Βαλκάνια με νέες 
αιματοχυσίες. 

Ρώσικος αντίλογος 

Η κυβέρνηση της Σερβίας συνεχίζει να διατηρεί 
στενότατες σχέσεις με τη Ρωσία. Αυτό απηχεί σημα¬ 
ντικά τα αισθήματα του σέρβικου λαού, που θυμάται 
ποιοι ευθύνονται για τη διάλυση της Γιουγκοσλαβίας 
και τον βομβαρδισμό της Σερβίας. Η Ρωσία θα απο¬ 
δεχόταν ίσως έναν δικό της σύμμαχο να εισέρχεται 
στους κόλπους της ΕΕ. Σε καμία περίπτωση όμως στο 
ΝΑΤΟ. Η αστική τάξη της Σερβίας επιθυμεί την οικο¬ 
νομική είσοδο στην ΕΕ, είναι όμως δύσκολο να ισορ¬ 
ροπήσει τις σχέσεις της με Δυτικούς και Ανατολικούς 
ιμπεριαλιστές. Με αυτά τα δεδομένα, η αποδοχή του 
σχεδίου ανταλλαγής περιοχών ως λύση για είσοδο της 
Σερβίας και στην ΕΕ και στο ΝΑΤΟ, βρίσκει τη Ρωσία 
κάθετα αντίθετη.Έτσι ενισχύει τον σέρβικο εθνικισμό 
και απειλεί πως θα δημιουργήσει ντόμινο στην περι¬ 
οχή- 

Οι ρώσοι δηλώνουν πως αν γίνει αποδεκτό το σχέ¬ 
διο για ανεξάρτητο Κοσσυφοπέδιο, θα στηρίξουν την 
απόσχιση των Σέρβων του Μαυροβούνιου. Παράλλη¬ 
λα, είναι επίφοβες οι κινήσεις πληθυσμών Αλβανών 
στην ΠΓΔΜ, στο Μαυροβούνιο και τη Ν. Σερβία. Ενώ 
η πολυεθνική Βοσνία έχει επίσης ασταθές περιβάλ¬ 
λον. Στο παιχνίδι παίζει και ο τούρκικος καπιταλισμός 
που, εκμεταλλευόμενος το μουσουλμανικό στοιχείο, 
επεμβαίνει στην περιοχή. Πρόσφατα δημιουργήθηκε 
η «Αιγ ΑΙΒάπία», που το 49% των μετοχικού της κεφα¬ 
λαίου ανήκει στην «ΤιπΗδΒ ΑΜίπεδ», ενώ η Σερβία 
άνοιξε νέο προξενείο στην Τουρκία. 

Είναι δεδομένο πως τα Δυτικά Βαλκάνια γίνονται 
πεδίο ενδοϊμπεριαλιστικής διαμάχης, που μας οδηγεί 
σε πολεμικές περιπέτειες. Μόνο η πάλη του εργατικού 
κινήματος για την ανατροπή των φιλοϊμπεριαλιστι- 
κών και εθνικιστικών κυβερνήσεων μπορεί να εγγυη- 
θεί την ασφάλεια και την ειρήνη στα Βαλκάνια. 

■ Α.Φ. 



ΚΙΝΑ 

Σημαντικό αγώνα για την δημιουργία σωματείου δί¬ 
νουν οι εργαζόμενοι στο εργοστάσιο «Ι&δίο ΤοΗιηοΙο^γ» 
στην πόλη Σεντζέν, η οποία αποτελεί μεγάλο οικονομικό 
κέντρο της Νότιας Κίνας. Η εργοδοσία αντιμετωπίζει τους 
εργαζόμενους σαν δούλους, και με την κατάσταση να χει¬ 
ροτερεύει, ξεκίνησαν τον Μάιο οι πρώτες προσπάθειες για 
οργάνωση και δημιουργία πραγματικού σωματείου καθώς 
ήδη λειτουργεί στην επιχείρηση ένα εργοδοτικό, «κίτρινο» 
σωματείο. 

Όταν η διοίκηση αντιλήφθηκε την προσπάθεια για 
συγκέντρωση υπογραφών, ξυλοκόπησε και στην συνέ¬ 
χεια απέλυσε δύο εργαζόμενους που πρωτοστάτησαν κι οι 
οποίοι, στην προσπάθειά τους να μπουν στο εργοστάσιο 
στις 20/7, συνεπλάκησαν με τους σεκιουριτάδες με την 
συμμετοχή και άλλων εργαζομένων. Η αστυνομία που εμ¬ 
φανίστηκε συνέλαβε κάποιους από τους εργαζόμενους, με 
τους συναδέλφους τους να πραγματοποιούν μαραθώνια 
διαμαρτυρία όλο το Σαββατοκύριακο έξω από το αστυ¬ 
νομικό τμήμα, πετυχαίνοντας την απελευθέρωσή τους. Ο 
αγώνας συνεχίστηκε με παραστάσεις διαμαρτυρίας στις 
24/7 και 27/7, με την αστυνομία να προχωρά σε άλλες 30 
συλλήψεις. 

Η καταστολή της εργοδοσίας και της αστυνομίας 
προκάλεσαν οργή και έφεραν την αλληλεγγύη, με συν¬ 
δικαλιστές φοιτητές να απαιτούν την απελευθέρωση των 
εργατών και να συμμετέχουν στον αγώνα. Στις αρχές του 
Αυγούστου, 16 από τους συλληφθέντες απελευθερώθη¬ 
καν, με την καταστολή όμως να αγριεύει καθώς στις 11/8 
γνωστή συνδικαλιζόμενη φοιτήτρια απήχθη από αγνώ¬ 
στους και εικάζεται ότι βρίσκεται υπό κράτηση σε κάποιο 
διαμέρισμα. Οι φυλακίσεις και οι απαγωγές συνεχίστηκαν, 
με την αστυνομία να κάνει έφοδο και να συλλαμβάνει 50 
αλληλέγγυους φοιτητές και 3 εργαζόμενους, ενώ έχουν 
εξαφανιστεί δύο αντιπρόσωποι των εργαζομένων και μία 
ακόμη φοιτήτρια γνωστή για την κινηματική της δράση. 
Όση καταστολή και να υπάρξει από την μεριά της εργοδο¬ 
σίας και του κράτους, δεν μπορεί να σιγάσει τη φωνή των 
κινέζων εργατών και νεολαίων που απαιτούν μια καλύτερη 
ζωή με περισσότερα εργατικά δικαιώματα και ελευθερίες. 

ΕΥΡΩΠΗ - ΚΥΑΝΑΙΚ 

Αποφασισμένοι φαίνονται οι εργαζόμενοι της ιρλαν¬ 
δικής αεροπορικής εταιρίας να αγωνιστούν για τα δικαι- 
ώματά τους. Μετά τους περσινούς νικηφόρους αγώνες 
τους για δημιουργία και αναγνώριση των σωματείων 
τους, παρά τις δηλώσεις του διευθύνοντος συμβούλου ότι 
«προτιμά να κόψει το χέρι του παρά να διαπραγματευτεί 
με τα σωματεία», προχωρούν και πάλι σε κινητοποιήσεις. 
Κυριότερα αιτήματα των εργαζομένων είναι οι αυξήσεις 
των μισθών, η αμοιβή των πιλότων που βρίσκονται σε κα¬ 
τάσταση ετοιμότητας (δίαη(1Εγ) και η υπογραφή συμ¬ 
βάσεων εργασίας σύμφωνα με το εργατικό δίκαιο της 
εκάστοτε χώρας. Η εταιρία εκμεταλλεύεται τη διάλυ¬ 
ση των εργασιακών σχέσεων, που επιβλήθηκε στους 
Ιρλανδούς εργαζόμενους μέσω των μνημονίων, για 
να «εξάγει» και να επιβάλλει αυτήν την αθλιότητα σε 
όλους τους εργαζόμενους πανευρωπαϊκά. 

Η πρώτη διήμερη απεργία πραγματοποιήθηκε στις 25- 
26/7 σε Ισπανία, Πορτογαλία, Βέλγιο και Ιταλία, ενώ νέα 
24ωρη απεργία πραγματοποιήθηκε στις 10/8 σε Ιρλανδία, 
Γερμανία, Βέλγιο, Σουηδία και Ολλανδία. Στην έδρα της 
εταιρίας, την Ιρλανδία, πιλότοι και προσωπικό πραγματο¬ 
ποίησαν συνολικά πέντε 24ωρες απεργίες. Οι κινητοποι¬ 
ήσεις πίεσαν την εργοδοσία και ο αντίκτυπος ήταν μεγά¬ 
λος, με την μετοχή τής εταιρίας να παρουσιάζει μεγάλη 
πτώση. Τελευταία εξέλιξη αποτελεί η επίτευξη συμφωνίας 
ανάμεσα στο ιρλανδικό σωματείο «ΕοΓδα» και την εταιρία, 
και αναμένεται η ψηφοφορία των εργαζομένων, με την δι¬ 
οίκηση του σωματείου να δίνει θετική εισήγηση, αλλά με 
τους όρους της συμφωνίας να μην έχουν γίνει γνωστοί. Τα 
υπόλοιπα ευρωπαϊκά σωματεία παρακολουθούν τις εξελί¬ 
ξεις και επιφυλάσσονται για νέες κινητοποιήσεις. 

Απόπειρα δολοφονίας του Μαδούρο, νέες 
περιπλοκές της κατάστασης στη Βενεζουέλα 



Σ τις 4 Αυγούστου, και ενώ ο 
πρόεδρος της Βενεζουέλας 
Μαδούρο εκφωνούσε λόγο, 
επιχειρήθηκε δολοφονική επί¬ 
θεση εναντίον του με δύο μη επανδρωμένα 
αεροσκάφη (άΐΌπεδ) γεμάτα με εκρηκτικές 
ύλες. Οι στρατιώτες της εθνοφρουράς της 
Βενεζουέλας πέτυχαν να καταρρίψουν τα 
άΐΌπεδ, ενώ η έκρηξη του ενός από αυτά 
προκάλεσε τον τραυματισμό 7 στρατιω¬ 
τών. Ο Μαδούρο δεν υπέστη το παραμι¬ 
κρό. Την ευθύνη για την επίθεση ανέλα¬ 
βε μέσω ΠνΐίίεΓ η ακροδεξιά οργάνωση 
«Εθνικό Κίνημα Στρατιωτών με Πουκάμι¬ 
σα». Ηγέτης αυτής της οργάνωσης ήταν 
ο πρώην αστυνομικός και στρατιωτικός 
Όσκαρ Πέρες, ο οποίος τον Ιούνη του 2017 
είχε πραγματοποιήσει ένοπλη επίθεση ενα¬ 
ντίον κυβερνητικών κτηρίων. Τον Γενάρη 
του 2018 ο Πέρες σκοτώθηκε σε σύγκρου¬ 
ση με δυνάμεις ασφαλείας της Βενεζουέ¬ 
λας. Ο Μαδούρο κατηγόρησε τις ντόπιες 
αντιδραστικές δυνάμεις και τη δεξιά κυ¬ 
βέρνηση της Κολομβίας ότι βρίσκονται 
πίσω από την επίθεση. 

Από την άλλη, ο Μαδούρο απέφυ¬ 
γε επιμελώς να κατηγορήσει τις ΗΠΑ, 
οι οποίες αρνήθηκαν κάθε ανάμειξη και 
άφησαν υπονοούμενα ότι η επίθεση ήταν 
στημένη από την κυβέρνηση της Βενε¬ 
ζουέλας. Ωστόσο, η ύπαρξη αμερικανικού 
δακτύλου κάθε άλλο παρά αποκλείεται. Η 
κυβέρνηση Τραμπ, όπως και η ακροδεξιά 
αντιπολίτευση στη Βενεζουέλα και διάφο¬ 
ρες αντιδραστικές κυβερνήσεις χωρών της 
Λατινικής Αμερικής, έχουν εδώ και καιρό 
(μετά τις εκλογικές επιτυχίες του Μαδού¬ 
ρο μέσα στο 2017) εγκαταλείψει κάθε «νό¬ 
μιμο» και «ομαλό» μέσο στην προσπάθειά 
τους να τον ανατρέψουν. Μετά την απο¬ 
τυχία των βίαιων διαδηλώσεων και επιθέ¬ 


σεων της βενεζουελάνικης αντίδρασης, ο 
κύριος πολιορκητικός κριός είναι ο οικο¬ 
νομικός στραγγαλισμός της Βενεζουέλας, 
με συνεχείς επιθέσεις στο νόμισμά της και 
έναν απάνθρωπο εμπορικό αποκλεισμό, 
ανάλογο με αυτόν κατά της Κούβας. Την 
ίδια ώρα που ο Τραμπ απαγορεύει στις 
αμερικανικές τράπεζες και επιχειρήσεις 
να αγοράζουν οποιοδήποτε ομόλογο της 
Βενεζουέλας, ο αντιπρόεδρός του Μάικ 
Πενς περιοδεύει στις λατινοαμερικάνικες 
πρωτεύουσες, προσπαθώντας να συγκε¬ 
ντρώσει υποστήριξη για την ανατροπή του 
Μαδούρο με πραξικόπημα ή ακόμα και με 
ευθεία στρατιωτική επίθεση. 

Η επίθεση του ιμπεριαλισμού και του 
ντόπιου κεφαλαίου έχουν γονατίσει την 
οικονομία της Βενεζουέλας. Το ΑΕΠ της 
χώρας μειώνεται συνεχώς, ενώ ο πληθω¬ 
ρισμός «τρέχει» με ρυθμούς της τάξης του 
400% ετησίως. Η ταραχώδης οικονομική 
και πολιτική κατάσταση έχει οδηγήσει σε 
μαζική μετανάστευση του πληθυσμού προς 
άλλες χώρες της περιοχής, κυρίως τη Βρα¬ 
ζιλία και το Περού, που υπολογίζεται σε 
πάνω από 2 εκατομμύρια ανθρώπους τα 
τελευταία τρία χρόνια. Από τις αρχές του 
2018, ο Μαδούρο αποφάσισε να βάλει σε 
εφαρμογή ένα σχέδιο «έκτακτης ανάγκης», 
που βασίζεται στην κυκλοφορία ενός «κρυ¬ 
πτονομίσματος», του «πέτρο». Το πέτρο 
έχει ως πραγματική βάση τα αποθέματα 
πετρελαίου της Βενεζουέλας αλλά και το 
σύνολο ουσιαστικά του ορυκτού πλούτου 
της χώρας. Η ισοτιμία του συνδέεται με 
την αγοραία τιμή ενός βαρελιού βενεζουε- 
λάνικου πετρελαίου, που αυτή την περίοδο 
κυμαίνεται περίπου στα 60 δολάρια. Στις 20 
Αυγούστου, ο Μαδούρο ανακοίνωσε την 
κυκλοφορία νέου εθνικού νομίσματος, του 
«κυρίαρχου μπολίβαρ», που θα συνδέεται 


με το πέτρο και θα έχει πέντε μηδενικά λι- 
γότερα σε σχέση με τα χαρτονομίσματα του 
εκμηδενισμένου από τον πληθωρισμό «πα¬ 
λιού» μπολίβαρ. Η καταβολή μισθών και 
συντάξεων θα γίνεται με το νέο νόμισμα, 
ενώ όλοι οι εθνικοί λογαριασμοί, καθώς και 
οι λογαριασμοί τραπεζών και επιχειρήσεων 
θα γίνονται υποχρεωτικά τόσο σε κυρίαρ¬ 
χα μπολίβαρ όσο και σε πέτρο, σύμφωνα 
με τις οδηγίες της 8ικΜ>αη, της κρατικής 
εποπτεύουσας αρχής του τραπεζικού συ¬ 
στήματος. Με αυτό τον τρόπο, η κυβέρνη¬ 
ση της Βενεζουέλας στοχεύει να τιθασεύσει 
την οργανωμένη κερδοσκοπία του ντόπιου 
και ξένου κεφαλαίου, που εκτοξεύει τις τι¬ 
μές και τον πληθωρισμό. Παράλληλα, ο 
Μαδούρο ανακοίνωσε την κυκλοφορία 
κρατικών ομολόγων με βάση χρυσού, των 
λεγάμενων Είη§οίίεοδ, και καλεί τους ερ¬ 
γαζόμενους και τα λαϊκά στρώματα να το¬ 
ποθετήσουν σε αυτά τις οικονομίες τους, 
ώστε να τις προστατεύσουν από τον πλη¬ 
θωρισμό. Επίσης, θα υπάρξει αύξηση της 
φορολογίας στη βενζίνη, η τιμή της οποίας 
στη Βενεζουέλα είναι η χαμηλότερη στον 
κόσμο, γεγονός που προκαλεί φαινόμενα 
λαθρεμπορίου προς άλλες χώρες. 

Η κυκλοφορία παράλληλου νομίσμα¬ 
τος δεν είναι πρωτοφανής στην οικονομική 
ιστορία. Οι μπολσεβίκοι χρησιμοποιούσαν 
το τσερβόνετς, παράλληλα με το «επίσημο» 
ρούβλι, για να αντιμετωπίσουν κερδοσκο¬ 
πικές κινήσεις των ιμπεριαλιστών και εσω¬ 


τερικών εχθρών της επανάστασης (κουλά¬ 
κων κ.λπ.). Υπάρχουν επίσης πληροφορίες 
ότι το Ιράν, ενδεχομένως ακόμα και η Ρω¬ 
σία, προσανατολίζονται σε λύσεις παρόμοι¬ 
ες με τη Βενεζουέλα, ώστε να αποκρούσουν 
τις επιθέσεις του αμερικάνικου ιμπεριαλι¬ 
σμού. Ωστόσο, το εγχείρημα του Μαδούρο, 
αν δεν συνοδευτεί με αποφασιστικά αντι- 
καπιταλιστικά μέτρα, εγκυμονεί τεράστιους 
κινδύνους. Χωρίς διαγραφή του χρέους της 
Βενεζουέλας και πλήρη εθνικοποίηση χωρίς 
αποζημίωση και κάτω από εργατικό έλεγχο 
των τραπεζών και των τομέων-κλειδιά της 
οικονομίας, η γενίκευση της χρήσης του πέ¬ 
τρο θα σημάνει ουσιαστικά την υποθήκευ¬ 
ση του συνόλου του εθνικού πλούτου. 

Τον λόγο έχουν πλέον οι εργαζόμενοι 
και οι φτωχές λαϊκές μάζες της Βενεζουέ¬ 
λας, στους σκληρούς αγώνες των οποίων 
οφείλει αποκλειστικά την πολιτική (ουσια¬ 
στικά και τη φυσική) επιβίωσή του ο Μα¬ 
δούρο, όταν φαινόταν απλά θέμα χρόνου 
να καταρρεύσει κάτω από τα συνδυασμένα 
χτυπήματα της ντόπιας και ξένης αντίδρα¬ 
σης. Είναι οι μόνοι που μπορούν να επιβά¬ 
λουν την υλοποίηση ενός επαναστατικού 
προγράμματος και να οικοδομήσουν μια 
ισχυρή επαναστατική δύναμη, απαραίτητη 
προϋπόθεση για τη νικηφόρα αντιμετώπι¬ 
ση της τρομακτικής επίθεσης που δέχεται 
η πολύπαθη χώρα τους και οι κατακτήσεις 
τους. 

■ Γιάννης Χαλάς 


ΑΡΓΕΝΤΙΝΗ: Απελπιστική κατάσταση, μόνη λύση οι αγώνες 


Μ όλις δύο μήνες μετά την προ¬ 
σφυγή της νεοφιλελεύθερης 
κυβέρνησης Μάκρι στο Διε¬ 
θνές Νομισματικό Ταμείο (ΔΝΤ) για σύ¬ 
ναψη «μνημονίου δανεισμού» ύψους 50 
δισ. δολαρίων, η οικονομική κατάσταση 
της Αργεντινής χειροτερεύει με γρήγο¬ 
ρους ρυθμούς. Με έκτακτο διάγγελμά του 
στις 29/8 ο Μάκρι έσπευσε να καθησυχά¬ 
σει τις αγορές και να ζητήσει επίσπευση 
της δόσης από το ΔΝΤ και αύξηση του συ¬ 
νολικού δανείου στα 65δισ. δολάρια. Με 
συνεχείς επιθέσεις στο εισόδημα και την 
εργασία από το 2015, ο Μάκρι μείωσε το 
έλλειμα από 6% σε 3,9% του ΑΕΠ το 2018 
και τώρα έχει υποσχεθεί να το περιορίσει 
στο 1,3% το 2019 - κάτι που σημαίνει συ¬ 
νεχή και σκληρά μέτρα. Με την κατάστα¬ 
ση της αργεντίνικης οικονομίας σε οξεία 
κρίση, την αύξηση της λαϊκής οργής και 
την άνοδο των αγώνων, τα πράγματα για 
τον Μάκρι είναι παραπάνω από δύσκολα. 

Εξαντλώντας τα οικονομικά εργαλεία 
που έχει στη διάθεσή του (μέσω της Αργε¬ 
ντίνικης Κεντρικής Τράπεζας) για να φρε¬ 
νάρει την πτώση του πέσο, προχώρησε σε 
μαζική ρευστοποίηση τίτλων και αποθεμα- 
τικών της τράπεζας και σε αύξηση επιτο¬ 
κίων της τάξης του 60%, ποσοστό από τα 
υψηλότερα στον κόσμο. Όμως τίποτα δεν 
φαίνεται να σταματά την πτώση του πέσο. 
Σε συνεχή ελεύθερη πτώση, το αργεντί- 
νικο νόμισμα έχει χάσει σωρευτικά πάνω 
από το 50% της αξίας του μέσα στο έτος, 


φτάνοντας τα 40 δολάρια προς 1 πέσο, 
ιστορικό χαμηλό από το 2015, χρονιά που 
επετράπη και πάλι η ελεύθερη διακύμανσή 
του νομίσματος. Η ύφεση προβλέπεται να 
ξεπεράσει το 1% ύστερα από πολλά χρό¬ 
νια ανάπτυξης, ενώ ο πληθωρισμός έφτα¬ 
σε τον Ιούλιο το 19,6% και αναμένεται 
να ξεπεράσει το 30%, δημιουργώντας μια 
ασφυκτική κατάσταση και κίνδυνο για την 
επιβίωση των εργαζομένων και των φτω¬ 
χών λαϊκών στρωμάτων. 

Έχοντας αποτύχει παταγωδώς σε ό,τι 
υποσχέθηκε προεκλογικά (μηδενική φτώ¬ 
χεια, καμία υποτίμηση πέσο, όχι λιτότητα, 
αυξήσεις σε μισθούς - συντάξεις), ο Μά- 
κρι συνεχίζει τις επιθέσεις με την μορφή 
σοκ. Παρ’ ό,τι βρίσκεται ήδη αντιμέτωπος 
με ένα κύμα οργής και αγανάκτησης που 
μπορεί να ξεσπάσει ανά πάσα στιγμή, προ- 
χωράει στον «ξαφνικό θάνατο» δημοσίων 
υπηρεσιών και κρατικών φορέων, πετώ- 
ντας στο δρόμο χιλιάδες εργαζόμενους. 
Ενώ γράφονται αυτές οι γραμμές, 500 
εργαζόμενοι του υπουργείου Αγροτικής 
Βιομηχανίας απολύθηκαν με συνοπτικές 
διαδικασίες. Η κυβέρνηση προετοιμάζε¬ 
ται επιμελώς για γενικευμένες κοινωνικές 
αντιδράσεις και ψηφίζει συνεχώς σειρά μέ¬ 
τρων που ενισχύουν τις δυνατότητες του 
στρατού να επεμβαίνει σε καταστάσεις 
«έκτακτης ανάγκης» και περιορίζουν το 
δικαίωμα στην διαδήλωση. Η αργεντίνικη 
μπουρζουαζία γνωρίζει πως ένα δεύτερο 
«Αργεντινάσο» δεν θα είναι μια τυφλή 


έκρηξη των λαϊκών μαζών, χωρίς σχέδιο 
και ηγεσία. Δεκαεπτά χρόνια μετά το 2001 
υπάρχει στην Αργεντινή ένα νέο και μαχη¬ 
τικό εργατικό κίνημα με σημαντικές εμπει¬ 
ρίες αγώνων και μια νέα επαναστατική 
πρωτοπορία με ηγετικό ρόλο των τεταρ- 
τοδιεθνιστικών-τροτσκιστικών δυνάμεων. 

Τα σημάδια από το στρατόπεδο των 
εργαζομένων είναι ελπιδοφόρα και αυτά 
δίνουν τον τόνο στις εξελίξεις. Δεκάδες 
χιλιάδες καθηγητές και φοιτητές διαδή¬ 
λωσαν στις 30/8 στο Μπουένος Άιρες ενα¬ 
ντίον των περικοπών στα δημόσια πανεπι¬ 
στήμια και ενάντια στις γελοίες αυξήσεις 
(10% με πληθωρισμό 20%) στους πανεπι¬ 
στημιακούς καθηγητές. Για πάνω από τέσ¬ 
σερεις εβδομάδες το σύνολο των δημοσί¬ 
ων πανεπιστημίων έχουν παραλύσει από 
την απεργία διάρκειας των καθηγητών, η 
οποία γνωρίζει πλατιά υποστήριξη. Στον 
αγώνα μπήκαν και οι φοιτητές με ένα από 
τα πιο σημαντικά κινήματα των τελευταί¬ 
ων χρόνων με καταλήψεις σχολών, γενικές 
συνελεύσεις και διαδηλώσεις. 

Τους προηγούμενους μήνες είχαν προ- 
ηγηθεί πολύ μεγάλες διαδηλώσεις ενάντια 
στο ΔΝΤ, ενάντια στις κρατικές δολοφονί¬ 
ες και την αστυνομική βία (πάνω από ένα 
εκατ. διαδηλωτές στην επέτειο της εξαφά¬ 
νισης του Σαντιάγκο Μαλδονάδο) η οποία 
εξελίσσεται σε ένα από τα σημαντικότερα 
κοινωνικά προβλήματα. Σύμφωνα με έρευ¬ 
να, κάθε 23 ώρες ένας νέος πεθαίνει στα 
χέρια των δυνάμεων Ασφαλείας. Τεράστι¬ 


ες διαδηλώσεις πραγματοποιήθηκαν υπέρ 
του δικαιώματος στην έκτρωση, μακρο¬ 
χρόνιες εργατικές συγκρούσεις σε εργο¬ 
στάσια, ορυχεία και αλλού. Είναι χαρακτη¬ 
ριστικό της κρίσιμης κατάστασης πως οι 
δύο μεγαλύτερες εργατικές συνομοσπον¬ 
δίες (ΌΟΤ και ΌΤΑ), που ελέγχονται από 
την συνδικαλιστική γραφειοκρατία, πήραν 
σε πολύ μικρό χρονικό διάστημα νέες απο¬ 
φάσεις για Γενικές Απεργίες στις 24 και 25 
Σεπτεμβρίου αντίστοιχα, χωρίς ωστόσο να 
καλέσουν σε διαδηλώσεις τους εργαζόμε¬ 
νους. Η πίεση από την βάση των εργαζο¬ 
μένων είναι πολύ μεγάλη και οι διαιρέσεις 
στο εσωτερικό της γραφειοκρατίας γίνο¬ 
νται ακόμα μεγαλύτερες, αφού κομμάτια 
της στηρίζουν σιωπηλά την κυβέρνηση. 
Ο προδοτικός ρόλος της γραφειοκρατίας 
είναι πολύ δύσκολο πλέον να καμουφλα- 
ριστεί, παρά τις κατά καιρούς αντικυβερ- 
νητικές κορώνες. Οι συνεχείς αγώνες στην 
βάση της εργατικής τάξης και η αυθόρμη¬ 
τη τάση τους να ενοποιούν τους κλάδους 
και τα κομμάτια που αγωνίζονται μέσω 
συνελεύσεων, συντονιστικών αγώνα κ.λπ., 
έχουν οδηγήσει σε σημαντική απομόνωση 
τους πάλαι ποτέ κραταιούς γραφειοκρά¬ 
τες, δίνοντας σημαντικό χώρο στις επανα¬ 
στατικές τροτσκιστικές δυνάμεις. Στις νέες 
μεγάλες συγκρούσεις που ήδη διαφαίνο- 
νται, ο ρόλος τους θα είναι κρίσιμος. 

■ Ρ.Β. 

Ζιμπάμπουε : Από το πραξικόπημα του Νοέμβρη του 2017 στις εκλογές 


Η χώρα που σήμερα είναι γνωστή 
ως Ζιμπάμπουε κατοικήθηκε 
από διαφόρους πολιτισμούς από 
τον 11° αιώνα μ.Χ. λόγω της 
πλούσιας περιοχής που βρίσκεται ανάμεσα 
στους ποταμούς Ζαμβέζη και Λιμπόπο, όπως 
και οι περισσότερες χώρες της Αφρικής, είναι 
πλούσια σε πρώτες ύλες, χρωμίτη, σιδηρομε- 
ταλλεύματα, χαλκό, χρυσό, κασσίτερο, διαμά¬ 
ντια, πλατίνα κ.ά. Γι’ αυτό η Μαύρη Ήπειρος 
γνώρισε πρώτη την αποικιοκρατική μάστιγα. 
Με το πέρασμα του καπιταλιστικού συστή¬ 
ματος στην φάση του ιμπεριαλισμού συστη¬ 
ματοποιήθηκε η σκληρή εκμετάλλευση της 
περιοχής. Οι ιμπεριαλιστές, Βέλγοι, Βρετανοί, 
Γάλλοι, Πορτογάλοι, Γερμανοί, κατέστρεψαν 
κοινωνικούς σχηματισμούς ολόκληρων χω¬ 
ρών, τις βούλιαξαν στην καθυστέρηση και την 
εξαθλίωση. Λεηλάτησαν την γη και τον πλού¬ 
το τους, κατασυκοφάντησαν τον ντόπιο πλη¬ 
θυσμό και τον πουλούσαν σε σκλαβοπάζαρα. 

Το 1871 κατέφθασαν στη Ζιμπάμπουε 
Βρετανοί ιμπεριαλιστές με επικεφαλής τον 
Σέσιλ Ρόουντς, σκληροπυρηνικό αποικιοκρά- 
τη και αρχιτέκτονα του απαρτχάιντ. Ο Ρό¬ 
ουντς έγινε κροίσος από την εκμετάλλευση 
των διαμαντιών. Οι εταιρείες του, «Όε ΒεεΓδ 
Ενοποιημένα Ορυχεία»1, «Χρυσά Πεδία της 
Νοτίου Αφρικής» και «Βρετανική Εταιρεία 
Νοτίου Αφρικής» (Β5ΑΟ) χρησιμοποιήθη¬ 
καν ως βάση για να υλοποιηθεί το «μεγάλο 
όραμα» του βρετανικού ιμπεριαλισμού: μια 
συνεχόμενη λωρίδα Βρετανικής Αυτοκρατο¬ 
ρίας από το Κέιπ Τάουν μέχρι τις εκβολές του 


Νείλου. Μέχρι το 1894 εδάφη που κατείχε η 
Β5ΑΟ αποκαλούνταν Ζαμπίζια και συγκρο¬ 
τούσαν μια περιοχή με έκταση 1,143,000 
τετρ. χιλ., μεταξύ του ποταμού Λιμπόπο και 
της Λίμνης Τανγκανίκα. Το 1895, η περιοχή 
ονομάστηκε Ροδεσία από τον «επίγειο λευκό 
Θεό» Ρόουντς. Από το 1923 μέχρι το 1953 η 
Ροδεσία ήταν αυτοδιοικούμενη αποικία της 
Μ. Βρετανίας, η οποία δημιούργησε τη βρα¬ 
χύβια Κεντρική Αφρικανική Ομοσπονδία που 
αποτελούνταν από τη Νότια Ροδεσία (Ζιμπά¬ 
μπουε), τη Βόρεια Ροδεσία (Ζάμπια) και τη 
Νυασαλάνδη (Μαλάουι). 

Το 1965, υπό την επίδραση του επαναστα¬ 
τικού κύματος 1965-1975 και κάτω από την 
πίεση των πρώτων εξεγέρσεων, δημοσιοποι¬ 
ήθηκε η Μονομερής Διακήρυξη Ανεξαρτησί¬ 
ας της Νότιας Ροδεσίας (ΙΙΌΙ). Τα επόμενα 
δέκα χρόνια στη χώρα θα μαίνεται ένοπλος 
εθνικοαπελευρευθερωτικός αγώνας που ορ¬ 
γάνωσε η Εθνική Ένωση - Πατριωτικό Μέ¬ 
τωπο. Η οργάνωση διαμορφώθηκε από μέλη 
των οργανώσεων ΖΑΝΙΙ και ΖΑΡΙΙ Παρότι 
η ηγεσία της δεν κατάφερε να ξεπεράσει τα 
όρια μιας μικροαστικής μπουρζουαζίας, ήταν 
επηρεασμένη από τον παναφρικανισμό, αντι- 
μπεριαλιστικές και ριζοσπαστικές ιδέες και 
είχε μεγάλη στήριξη από τις φτωχές μάζες. 
Το 1980 διεξήχθησαν εκλογές που κέρδισε 
το ΖΑΝΙΙ Ο ένοπλος αγώνας νίκησε και η 
ανεξαρτησία της Ζιμπάμπουε αναγνωρίστηκε 
στις 18/4/1980. Το 1987 τα ΖΑΝΙΙ και ΖΑΡυ 
ενώθηκαν διαμορφώνοντας το ΖΑΝΙΙ-ΡΕ, με 
ηγέτη τον Ρόμπερτ Μουγκάμπε.2 Για κάποιο 


διάστημα η κυβέρνηση ΖΑΝΙΙ-ΡΕ προχώ¬ 
ρησε σε μεταρρυθμίσεις: κατώτατος μισθός, 
βελτίωση της προστασίας των εργαζομένων, 
μεταρρυθμίσεις σε υγεία και εκπαίδευση, κ.ά. 
Έκτοτε ο Μπουγκάμπε κυριάρχησε πολιτι¬ 
κά για 40 χρόνια [ως πρωθυπουργός (1980- 
1987) και ως πρόεδρος (1987-2017)]. 

Το ότι ο εθνικοαπελευθερωτικός αγώνας 
δεν συνεχίστηκε παίρνοντας χαρακτηριστικά 
σοσιαλιστικής επανάστασης, σε συνδυασμό 
με την κατάρρευση της ΕΣΣΔ, την ιδεολογική 
αντεπίθεση και τον οικονομικό στραγγαλισμό 
των δυτικών ιμπεριαλιστών, οδήγησε στην 
γραφειοκρατικοποίηση την κυβέρνηση. Στην 
πολιτική ζωή κυριάρχησαν σκάνδαλα και δι¬ 
αφθορά Η κρίση της κυβέρνησης ΖΑΝΙΙ-ΡΕ, 
οι γεωπολιτικές αλλαγές που συντελούνται 
στην περιοχή λόγω της μεγάλης οικονομικής 
διείσδυσης της Κίνας (που αμφισβητεί παρα¬ 
δοσιακά ερείσματα των δυτικών ιμπεριαλι¬ 
σμών), η αδυναμία των μαζών να επέμβουν 
στις εξελίξεις με τους αγώνες τους, οδήγησαν 
τον Νοέμβρη του 2017 σε πραξικόπημα του 
στρατού που οργανώθηκε από τον Μνανγκά- 
γκουα3, στέλεχος του ΖΑΝΙΙ-ΡΕ και ανάγκα¬ 
σε τον Μουγκάμπε να παραιτηθεί. 

Στις εκλογές που πραγματοποιήθηκαν 
στις 30/7/2018, εν μέσω αιματηρών συγκρού¬ 
σεων, ο Μνανγκάγκουα κατάφερε άνετη νίκη 
συγκεντρώνοντας 2,46 εκ. ψήφους (50,8%), 
έναντι 2,15 εκ. (44,3%) του ηγέτη της αντι¬ 
πολίτευσης Νέλσον Τσαμίσα από το «Κίνημα 
για τη Δημοκρατική Αλλαγή» (ΜΌΟ). Ο νέος 
πρόεδρος της Ζιμπάμπουε έσπευσε να καλέ- 


σει σε ενότητα και στην έναρξη της «οικοδό¬ 
μησης» μιας «νέας Ζιμπάμπουε για όλους». 

Ένα όμως είναι σίγουρο: Σε μία χώρα που 
μαστίζει η ανεργία, το 73% του πληθυσμού 
ζει κάτω από το όριο της φτώχειας, το 14% 
του πληθυσμού έχει μολυνθεί από τον ιό του 
ΑΙΌδ, καμία λύση δεν μπορεί να υπάρξει για 
το προλεταριάτο χωρίς την αυτοοργάνωση 
και τους σκληρούς αγώνες των μαζών προ¬ 
σανατολισμένους σε μία Σοσιαλιστική προο¬ 
πτική. 

■ Άννα Ασλανίδη 

Υποσημειώσεις 

1 . Από τους σημαντικότερους ομίλους 
εξόρυξης, επεξεργασίας, εμπορίας, διαμα- 
ντιών διεθνώς μέχρι και σήμερα. 

2. Ο Μουγκάμπε (γεν. 1924), μεγάλωσε 
σε φτωχή οικογένεια της Νότιας Ροδε¬ 
σίας. Σπούδασε δάσκαλος στη Νότια 
Αφρική, στην Τανζανία και στην Γκάνα 
το πρώτο κράτος που έσπασε τα δεσμά 
της αποικιοκρατίας, έχοντας ηγέτη τον 
μαρξιστή Κβάμε Νκρούμαχ, η πολιτική 
σκέψη του οποίου επέδρασε καταλυτικά 
στον Μουγκάμπε. 

3. Βετεράνος στον απελευθερωτικό 
αγώνα, πρώην υπουργός Κρατικής 
Ασφάλειας. Υποστηρίζεται κυρίως από 
μια παλαιότερη γενιά του ΖΑΝϋ-ΡΡ που 
περιλαμβάνει πολλούς αξιωματικούς του 
στρατού (ΖΝΑ). 


50 χρόνια από την Ανοιξη της Πράγας 


Η «Ανοιξη της Πράγας» εντάσ¬ 
σεται στον κύκλο των γε¬ 
γονότων του παγκόσμιου 
επαναστατικού κύματος του 
1968 και αποτέλεσε συνέχεια των μεταπο¬ 
λεμικών αντιγραφειοκρατικών εξεγέρσεων 
και επαναστάσεων που στρέφονταν ενά¬ 
ντια στην εξουσία της σταλινικής γραφει¬ 
οκρατίας των χωρών αυτών και της Σοβιε¬ 
τικής Ένωσης. 

Μέσα σε αυτήν την εξαιρετικά ρευστή 
κατάσταση, βασικό μέλημα της σταλινικής 
γραφειοκρατίας ήταν α) να αποφύγουν 
οποιαδήποτε επαναστατική έκρηξη, που 
θα αποτελούσε δυνητικά παράδειγμα προς 
μίμηση για τους εργάτες της Σοβιετικής 
Ένωσης και β) επεδίωκαν να διατηρούν ένα 
δίκτυο κρατών-δορυφόρων στην ανατολι¬ 
κή Ευρώπη, που θα χρησίμευε ως αμυντική 
ασπίδα της Σοβιετικής Ένωσης. 

Ωστόσο, η Τσεχοσλοβακία διέφερε από 
τα υπόλοιπα γραφειοκρατικά παραμορφω¬ 
μένα εργατικά κράτη. Το Κομμουνιστικό 
Κόμμα δεν πήρε την εξουσία με τα όπλα 
του Κόκκινου Στρατού, αλλά αντιθέτως 
αυτό έγινε ως αποτέλεσμα της λαϊκής εξέ¬ 
γερσης του 1947-48. Επίσης, ήταν η πιο 
αναπτυγμένη βιομηχανικά και οικονομικά 
από τις χώρες της ανατολικής Ευρώπης 
και το προλεταριάτο της είχε υψηλό βιοτι¬ 
κό και μορφωτικό επίπεδο και σημαντικές 
αγωνιστικές παραδόσεις. Παράλληλα, η 
νεολαία αξιοποίησε τις κατακτήσεις της 
σοσιαλιστικής επανάστασης ως προς τα δι¬ 
καιώματα στη μόρφωση και τη δουλειά και 
έπαιξε πρωταγωνιστικό ρόλο στο πολιτικό 
παρασκήνιο. Όλα αυτά έρχονταν σε διαρκή 
αντίθεση με την πολιτική της σταλινικής 
ηγεσίας του ΚΚΤ, με επικεφαλής τον Αντο- 
νίν Νοβότνι, που απέκλειε τη μεγάλη μάζα 
των εργατών από τη διαχείριση της παρα¬ 
γωγής και της οικονομίας και τους στερού¬ 
σε βασικές δημοκρατικές ελευθερίες. Την 


ίδια περίοδο, ομάδες διανοουμένων ασκού¬ 
σαν μια κεκαλυμμένη αρχικά, αλλά όλο και 
πιο έντονη κριτική στις επίσημες θέσεις του 
κόμματος σε πολλά θέματα. 

Τα γεγονότα του κοινωνικού αναβρα¬ 
σμού του τσεχοσλοβάκικου προλεταριάτου 
και νεολαίας έχουν παρόμοια αφορμή με 
αυτά του γαλλικού Μάη. Τον Οκτώβρη του 
1967 οι φοιτητές ξεκίνησαν κινητοποιήσεις, 
διαμαρτυρόμενοι για τις συνθήκες διαβί¬ 
ωσης στις φοιτητικές εστίες. Ο Νοβότνι 
αντέδρασε με βίαιη καταστολή, η θέση του 
όμως είχε εξασθενήσει αρκετά. Οι εσωκομ¬ 
ματικοί του αντίπαλοι συνασπίστηκαν ενα¬ 
ντίον του και το Γενάρη του 1968 πέτυχαν 
να τον αντικαταστήσουν με τον Αλεξάντερ 
Ντούμπτσεκ. Αρχικά, η Μόσχα αποδέχτηκε 
την εξέλιξη, καθώς δεν φαινόταν ότι σημα¬ 
τοδοτούσε κάτι παραπάνω από μια απλή 
αλλαγή φρουράς στην κορυφή της γραφει¬ 
οκρατικής πυραμίδας. 

Πράγματι, οι πρώτες μεταρρυθμίσεις 
του Ντούμπτσεκ ήταν εξαιρετικά δειλές και 
συγκρατημένες. Όμως ο Νοβότνι δεν είχε 
παραδεχθεί την ήττα του και ξεκίνησε μυ¬ 
στικές διαβουλεύσεις με πιστούς σε αυτόν 
στρατηγούς, παράλληλα με μαζική εκστρα¬ 
τεία των υποστηρικτών του στη βάση του 
κόμματος. Μπροστά στον άμεσο κίνδυνο, 
ο Ντούμπτσεκ και οι μεταρρυθμιστές απο¬ 
φάσισαν να στηριχτούν στο μίσος του λαού 
ενάντια στον σταλινικό ηγέτη και την κλί¬ 
κα του και προχώρησαν σε άρση της λογο¬ 
κρισίας του τύπου. 

Οι καταπιεσμένες λαϊκές μάζες εκμε¬ 
ταλλεύτηκαν στο έπακρο τις ευκαιρίες και 
τις δυνατότητες που τους έδινε η ελευθερία 
στα μέσα μαζικής ενημέρωσης. Οι φοιτητές 
οργάνωσαν μεγάλες συγκεντρώσεις και 
συζητήσεις για κάθε κοινωνικό και πολιτι¬ 
κό ζήτημα. Οι εργάτες άρχισαν να διώχνουν 
τους διορισμένους από το κράτος γραφειο¬ 
κράτες των συνδικάτων και να διεκδικούν 



καλύτερους 
μισθούς, συν¬ 
δικαλιστικές 
ελευθερίες και 
συμμετοχή στη 
διαχείριση της 
παραγωγής. Ο 
Ντούμπτσεκ 
έκανε συνεχείς 
απεγνωσμέ¬ 
νες εκκλήσεις 
για επιστροφή 

στην «ομαλότητα», όμως η κατάσταση είχε 
ξεφύγει πλήρως από τον έλεγχό του. 

Οι ραγδαίες εξελίξεις ήταν επόμενο να 
προκαλέσουν την έντονη ανησυχία της 
Σοβιετικής Ένωσης του Μπρέζνιεφ, καθώς 
αμφισβητούσαν άμεσα τη γραφειοκρατική 
εξουσία. Ο κίνδυνος επέκτασης της εξέ¬ 
γερσης ήταν άμεσος και ήδη στην Πολωνία 
είχαν ξεκινήσει φοιτητικές και εργατικές 
κινητοποιήσεις ενάντια στο καθεστώς του 
Γκομούλκα. 

Στις 20 Αυγούστου του 1968 στρα¬ 
τεύματα της ΕΣΣΔ, της Πολωνίας, της 
Ουγγαρίας και της Βουλγαρίας εισέβαλαν 
στην Τσεχοσλοβακία. Η ηγεσία του ΚΚΤ 
αποφάσισε να μην προβάλει στρατιωτική 
αντίσταση στην εισβολή και καλούσαν το 
λαό να «δείξει αυτοσυγκράτηση». Ο Ντού¬ 
μπτσεκ και πολλοί υπουργοί συνελήφθη- 
σαν και μεταφέρθηκαν στη Μόσχα. Παρότι 
δεν υπήρχε ηγεσία που να οργανώσει την 
αντίσταση, πολλοί Τσέχοι και Σλοβάκοι 
φοιτητές και νέοι εργάτες πάλεψαν ηρωι¬ 
κά απέναντι στα ρωσικά τανκς με μολότοφ 
και οδοφράγματα. Στις συγκρούσεις αυτές 
έχασαν τη ζωή τους 98 διαδηλωτές. Μετά 
από έξι μέρες διαπραγματεύσεων, οι Ρώσοι 
επέτρεψαν τελικά στον Ντούμπτσεκ να 
επιστρέψει στην Πράγα και να διατηρήσει 
τυπικά το αξίωμα του γενικού γραμματέα 
του ΚΚΤ. Ο Ντούμπτσεκ έγινε δεκτός με 


ενθουσιασμό από τους πολίτες και ανακοί¬ 
νωσε ότι είχε συμφωνήσει με τους Ρώσους 
για ειρηνική επιστροφή στην «ομαλότητα». 
Ωστόσο, μέσα σε λίγους μήνες φάνηκε τι 
σήμαινε αυτό. Η Μόσχα και οι πιστοί σε 
αυτήν Τσεχοσλοβάκοι γραφειοκράτες βαθ¬ 
μιαία επανέφεραν τη λογοκρισία στα ΜΜΕ 
και τον γραφειοκρατικό έλεγχο στα συνδι¬ 
κάτα, προχώρησαν σε μαζικές εκκαθαρίσεις 
των «απείθαρχων» κομματικών στελεχών 
και επανέκτησαν τον έλεγχο του στρατού 
και της αστυνομίας. Ο Ντούμπτσεκ αντι- 
καταστάθηκε σύντομα από τον Γκούσταβ 
Χούζακ. 

Το κίνημα της «Ανοιξης της Πράγας», 
παρότι δεν κατάφερε να ανατρέψει την 
εξουσία των γραφειοκρατών στην Τσεχο¬ 
σλοβακία, ήταν ένα δεύτερο αποφασιστικό 
πλήγμα για το σταλινισμό μετά την ουγγρι¬ 
κή εξέγερση του 1956. Είχε γίνει πλέον μα¬ 
ζική πεποίθηση στους εργάτες σε Ανατολή 
και Δύση ότι οι σταλινικοί γραφειοκράτες 
είχαν χάσει κάθε λαϊκό έρεισμα και μόνο με 
την ωμή βία και καταπίεση μπορούσαν να 
διατηρήσουν τα προνόμιά τους. Τέλος, η 
Άνοιξη της Πράγας, όπως και τα υπόλοιπα 
γεγονότα του 1968, έδωσαν μεγάλη ώθηση 
στις δυνάμεις της επαναστατικής αριστε- 
ράς και συνέβαλαν στο κύμα παγκόσμιας 
επαναστατικής ανόδου που ακολούθησε 
για μια περίπου δεκαετία. 

■ Γρηγόρης Καρβούνης 

Η ΔΙΚΤΑΤΟΡΙΑ ΤΗΣ 4ης ΑΥΓΟΥΣΤΟΥ 


Σ τις 4 Αυγούστου 1936, ο Ιωάν¬ 
νης Μεταξάς, σε συνεργασία με 
τον βασιλιά Γεώργιο Β' και με την 
ανοχή των δύο αστικών παρατά¬ 
ξεων (βενιζελική - αντιβενιζελική) κατέλυσε 
τον κοινοβουλευτισμό και επέβαλε δικτατο¬ 
ρία, η οποία διήρκεσε μέχρι την κατοχή της 
χώρας από τις δυνάμεις του Άξονα στον Β' 
Παγκόσμιο Πόλεμο. Ο Μεταξάς ήταν μέλος 
του Γενικού Επιτελείου Στρατού, φιλοβασι¬ 
λικός και δεδηλωμένος πολέμιος του κοινο¬ 
βουλευτισμού (στον Εθνικό Διχασμό έδρασε 
ανοιχτά υπέρ του Κωνσταντίνου και γι’ αυτό 
εξορίστηκε το 1917), ιδρυτής του μικρού κόμ¬ 
ματος των Ελευθεροφρόνων και θαυμαστής 
των Μουσολίνι και Χίτλερ. Προωθήθηκε στο 
κεντρικό πολιτικό σκηνικό λαμβάνοντας αρ¬ 
χικά το αξίωμα του υπουργού Στρατιωτικών 
στην κυβέρνηση Κωνσταντίνου Δεμερτζή τον 
Μάρτιο του 1936 (έχοντας συγκεντώσει μετά 
βίας 4% στις εκλογές του Ιανουάριου) και διο¬ 
ρίστηκε στη συνέχεια πρωθυπουργός. 

Τα βαθύτερα αίτια για την επιβολή της 
δικτατορίας βρίσκονται στα χαρακτηριστικά 
της περιόδου του Μεσοπολέμου (κρίση 1929, 
αντιδραστική στροφή αστικών τάξεων προς 
τις δικτατορίες και τον φασισμό, στρατιωτικοί 
εξοπλισμοί και προετοιμασία για πόλεμο, ανά¬ 
γκη αντιμετώπισης εργατικών και κομμουνι¬ 
στικών κινημάτων). Οι κυριότερες άμεσες 
αίτιες για την επικράτηση του τεταρτοαυγου- 
στιανού καθεστώτος υπήρξαν, αφενός, η δι¬ 
αίρεση της αστικής τάξης και του κράτους σε 
δύο ισοδύναμα πολιτικο-στρατιωτικά μπλοκ 
(που ανταγωνίζονταν με αντιδημοκρατικά 
μέσα για την εξουσία επί μία εικοσαετία) και, 
αφετέρου, η αδυναμία του εργατικού κινήμα¬ 
τος να δώσει τη δική του, σοσιαλιστική διέξο¬ 
δο, γεγονός που οφείλεται σε μεγάλο βαθμό 


στην προδοτική πολιτική του σταλινοποιημέ- 
νου ΚΚΕ, το οποίο κατηύθυνε τις εργατικές 
κινητοποιήσεις της περιόδου (γραμμή 3ης Δι¬ 
εθνούς για «λαϊκά μέτωπα», θέσεις 6ης Ολο¬ 
μέλειας της Κ.Ε. του ΚΚΕ το 1934 για αστικό 
χαρακτήρα της επερχόμενης επανάστασης, 
συμμαχία με τους Βενιζελικούς με το σύμφω¬ 
νο Σκλάβαινα - Σοφούλη, προδοσία και ήττα 
καπνεργατικής εξέγερσης Μακεδονίας τον 
Μάιο του 1936). 

Κύριος σκοπός της δικτατορίας, που επι¬ 
βλήθηκε μία μέρα πριν την κηρυγμένη από 
εργατικές ομοσπονδίες απεργία, ήταν η κα¬ 
ταστολή του εργατικού και συνδικαλιστικού 
κινήματος. Ο Μεταξάς ανέστειλε διατάξεις 
άρθρων του Συντάγματος και διέλυσε τη Γ' 
Αναθεωρητική Εθνοσυνέλευση. Στην «εθνι¬ 
κή» κυβέρνηση που συγκρότησε συμμετείχαν 
ο μεγαλοβιομήχανος της ΑΓΕΤ ΗΡΑΚΛΗΣ, 
Ανδρέας Χατζηκυριάκος, ως υπ. Εθνικής Οι¬ 
κονομίας, (είχε το ίδιο αξίωμα και στη δικτα- 
τορική κυβέρνηση Νικολάου Πλαστήρα, που 
τον Αύγουστο του 1923 είχε αιματοκυλίσει 
τους απεργούς εργάτες στον Πειραιά), και 
ο τυχοδιώκτης πρώην δήμαρχος Αθηναί¬ 
ων και φιλοχιτλερικός Κώστας Κοτζιάς (ως 
υπουργός «Διοικήσεως Πρωτευούσης»), ενώ 
υφυπουργός ασφαλείας διορίστηκε ο πρώην 
αντισυνταγματάρχης και αποτυχημένος πρα¬ 
ξικοπηματίας Κωνσταντίνος Μανιαδάκης, 
κύριος οργανωτής βασανιστηρίων και δολο¬ 
φονιών (μετέπειτα βουλευτής της ΕΡΕ του Κ. 
Καραμανλή στις εκλογές του 1958, 1961 και 
1964). 

Το πρώτο τρίμηνο από την επιβολή της 
δικτατορίας πραγματοποιήθηκαν χιλιάδες 
συλλήψεις. Χίλιοι περίπου, κυρίως κομμου¬ 
νιστές και συνδικαλιστές, εκτοπίστηκαν και 
άλλοι 330 φυλακίστηκαν. Οι συλληφθέντες 


υποβάλλονταν σε 
βασανιστήρια προ- 
κειμένου να κατα¬ 
δώσουν συντρόφους 
και συμπολίτες τους 
ή να υπογράψουν δηλώσεις «μετάνοιας». Δε¬ 
κάδες πέθαναν από τα βασανιστήρια και του¬ 
λάχιστον 12 δολοφονήθηκαν, πέρα απ’ όσους 
παραδόθηκαν στους κατακτητές Γερμανούς 
και Ιταλούς (βλ. παρακάτω). 

Σε όλη τη χώρα στήθηκε δίκτυο χαφιέδων 
για την καταπολέμηση του εργατικού κινήμα¬ 
τος και του κομμουνισμού. Τον Σεπτέμβριο 
του 1936 δημοσιεύθηκε ο νόμος «περί διώξε- 
ως του κομμουνισμού», ο οποίος απαγόρευε 
τη διάδοση ανατρεπτικών ιδεών, την υποκί¬ 
νηση σε απεργία και τις σχετικές συγκεντρώ¬ 
σεις. Καθιερώθηκε η πρακτική της δημόσιας 
καύσης αριστερών και προοδευτικών βιβλίων, 
επιβλήθηκε λογοκρισία στον Τύπο και τυπω¬ 
θήκαν σχολικά εγχειρίδια που εξυμνούσαν τον 
«αρχηγό» Μεταξά (η δικτατορική κυβέρνηση 
του «πρώτου εργάτη» και «πρώτου αγρότη» 
μείωσε τη φοίτηση στο δημοτικό από έξι σε 
τέσσερα έτη, ώστε τα παιδιά των φτωχών να 
λαμβάνουν την ελάχιστη δυνατή μόρφωση). 

Σε όλη τη δημόσια διοίκηση και τους θε¬ 
σμούς επιβλήθηκε καθεστώς αδιαφάνειας, 
ρουσφετολογίας και διασπάθισης δημόσιου 
χρήματος, η οποία επιχειρούνταν να συγκα¬ 
λυφθεί με ιδεολογήματα περί Γ' Ελληνικού 
Πολιτισμού και αναφορές στο Βυζάντιο και 
την αρχαία Σπάρτη. Υιοθετήθηκαν εξωτερικά 
γνωρίσματα του φασισμού (παρελάσεις, λα¬ 
τρεία του αρχηγού, στρατιωτικοί - φασιστικοί 
χαιρετισμοί κ.λπ.), ενώ στελέχη του Χίτλερ 
επισκέφθηκαν επανειλημμένα την Ελλάδα 
(Γκέμπελς, Σίραχκ.ά.). 

Ο Μεταξάς επιχείρησε να φασιστικοποι- 
ήσει την ελληνική νεολαία με τη δημιουργία 
της ΕΟΝ (Εθνική Οργάνωσις Νεολαίας) τον 
Σεπτέμβριο του 1936. Οι νέοι καλούνταν να 


συμμετάσχουν στις εβδομαδιαίες συναντή¬ 
σεις της ΕΟΝ, αρχικά με αντάλλαγμα υλικές 
παροχές (κυρίως εισιτήρια κινηματογράφου) 
και στη συνέχεια, λόγω της αντίστασης, με το 
ζόρι (συγκεντρώσεις εν ώρα διδασκαλίας με 
απουσιολόγιο). «Κυβερνητικός Επίτροπος» 
στην ΕΟΝ διορίστηκε ο γιος του βιομήχανου 
Κανελλόπουλου, Αλέξανδρος, διευθύνων 
σύμβουλος της ΑΕΕΧΠΛ (Λιπάσματα Δραπε¬ 
τσώνας). Το καθεστώς επιχείρησε να φτιάξει 
και Τάγματα Ασφαλείας, μιμούμενο τα τάγ¬ 
ματα εφόδου του Χίτλερ, αλλά αυτά τελικά 
συγχωνεύτηκαν στην ΕΟΝ, όπως και το σώμα 
προσκόπων που διαλύθηκε για να υποστηρι- 
χθεί η νεολαία του Μεταξά, που εξελίχθηκε σε 
κρατικό θεσμό με υποχρεωτική συμμετοχή. 

Συνολικά, η δικτατορία ενίσχυσε τα κέρ¬ 
δη του κεφαλαίου, ενώ υπέγραψε και αποικι- 
οκρατικού χαρακτήρα συμβάσεις (σύμβαση 
Αχελώου), την ίδια ώρα που το μεγαλύτερο 
μέρος της εργατικής τάξης αδυνατούσε να 
καλύψει βασικές διατροφικές και στεγαστικές 
ανάγκες. 

Ένα από τα μεγαλύτερα εγκλήματα της 
δικτατορίας αποτέλεσε η παράδοση των 600 
φυλακισμένων κομμουνιστών που βρίσκο¬ 
νταν στο στρατόπεδο της Ακροναυπλίας 
στους Γερμανούς και Ιταλούς κατακτητές. 
Ένας από αυτούς ήταν ο μεγαλύτερος έλλη- 
νας επανασταστάτης μαρξιστής, ο Παντελής 
Πουλιόπουλος, πρώτος γραμματέας του ΚΚΕ 
(1924-1926) και θεμελιωτής του τροτσκισμού 
στη Ελλάδα (ίδρυση ΟΚΔΕ 1934). Ο Πουλιό¬ 
πουλος μεταφέρθηκε σε στρατόπεδο στη Λά¬ 
ρισα και εκτελέστηκε μαζί με 105 συγκρατού- 
μενούς του (άλλους πέντε τροτκιστές) από 
Ιταλούς φασίστες στο Νεζερό στις 6 Ιουνίου 
1943. Άλλοι ακροναυπλιώτες κρατούμενοι 
εκτελέστηκαν την Πρωτομαγιά του 1944 στο 
σκοπευτήριο της Καισαριανής, ανάμεσά τους 
έξι τροτσκιστές και πέντε αρχειομαρξιστές._ 


78 χρόνια οπό τη δολοφονία ίου Λ. Τρόισκι 


Π ριν από 78 χρόνια, στις 20 
Αυγούστου του 1940, διε- 
πράχθη ένα ακόμη στυγνό 
έγκλημα του Σταλινισμού. 
Ο πράκτορας-δολοφόνος του ΝΚ\Π) 
(υπουργείο Εσωτερικών Υποθέσεων της 
ΕΣΣΔ), Ραμόν Μερκαντέρ, αναλαμβάνει 
και φέρνει εις πέρας την αποστολή της 
δολοφονίας του μεγάλου επαναστάτη 
Λέον Τρότσκι. Την επόμενη μέρα, 21 Αυ¬ 
γούστου, ο Τρότσκι καταλήγει στο νοσο¬ 
κομείο από βαρύ τραυματισμό στο κρανίο. 

Ο Λεβ Νταβίντοβιτς Μπρονστάιν, 
όπως ήταν το κανονικό όνομα του Λέον 
Τρότσκι, ήρθε σε επαφή με το επαναστα¬ 
τικό Κίνημα το 1896, όταν εντάχθηκε στο 
Σοσιαλδημοκρατικό κόμμα και ενα χρονο 
αργότερα ίδρυσε την Εργατική Ένωση Νό¬ 
τιας Ρωσίας. Το 1898 βρέθηκε εξόριστος 
στη Σιβηρία, απ’ όπου δραπέτευσε το 1902. 

Το 1905, κατά την πρώτη επανάσταση, 
ανέλαβε την ηγεσία του Σοβιέτ της Πε¬ 
τρούπολης. Προέβλεψε ότι η επανάστα¬ 
ση στη Ρωσία θα στηριζόταν πάνω στα 
σοβιέτ. Έλυσε το ζήτημα του χαρακτήρα 
της επερχόμενης επανάστασης (αστική ή 
προλεταριακή) με τη θεωρία της Διαρκούς 
Επανάστασης: Στην περίοδο του ιμπερι¬ 
αλισμού και της παγκόσμιας οικονομίας, 
οι αστικές τάξεις των καθυστερημένων 
χωρών είναι προσδεμένες στον ξένο ιμπε¬ 
ριαλισμό και τις παλιές κυρίαρχες τάξεις, 
ειδικά όταν έχουν να αντιμετωπίσουν το 
προλεταριάτο. Έτσι δεν είναι σε θέση να 
επιλύσουν τα βασικά αστικοδημοκρατικά 


καθήκοντα. Η αγροτιά, που αποτελεί την 
πλειοψηφία, δεν έχει δική της ανεξάρτητη 
πολιτική. Άρα το προλεταριάτο θα πρέ¬ 
πει να ηγηθεί της επανάστασης, να πάρει 
κάτω από την ηγεσία ως σύμμαχο τη φτω¬ 
χή αγροτιά, ρίχνοντάς την στην επανα¬ 
στατική εξέγερση και ικανοποιώντας τα 
αστικοδημοκρατικά αιτήματά της (διανο¬ 
μή γης). Το προλεταριάτο ταυτόχρονα θα 
προχωρά σε σοσιαλιστικά μέτρα ενάντια 
στην αστική τάξη, για την επίλυση των 
προβλημάτων των εργατών. 

Η εγκυρότητα της θεωρίας της Διαρ¬ 
κούς Επανάστασης επιβεβαιώθηκε από 
την πορεία της Ρώσικης Επανάστασης, με 
το προχώρημα της επανάστασης του Φλε¬ 
βάρη 1917, μετά την οποία κυριάρχησαν τα 
αστικά κόμματα και οι μετριοπαθείς ομά¬ 
δες του εργατικού κινήματος (μενσεβίκοι, 
σοσιαλεπαναστάτες) στην προλεταριακή 
σοσιαλιστική επανάσταση του Οκτώβρη. 

Το 1906 ο Τρότσκι γράφει στη φυλακή 
και το σημαντικό βιβλίο Αποτελέσματα 
και Προοπτικές όπου εξηγεί τις αιτίες της 
ήττας της πρώτης επανάστασης. Το 1917 
επιστρέφει στη Ρωσία και ηγείται της επα¬ 
νάστασης με τον Λένιν. Θα είναι πρόεδρος 
της Στρατιωτικής Επαναστατικής Επιτρο¬ 
πής και έπειτα οργανωτής του Κόκκινου 
Στρατού, στην περίοδο του εμφυλίου πο¬ 
λέμου και της ιμπεριαλιστικής επέμβασης. 

Ο Τρότσκι αντιτάχθηκε στην ενδυ¬ 
νάμωση και επικράτηση της σταλινικής 
γραφειοκρατίας στο μπολσεβίκικο κόμμα, 
στη ρώσικη κοινωνία και στην Επανά¬ 
σταση του Οκτώβρη. Ο Στάλιν εξέφραζε 


τα συμφέροντα 
του κοινωνικού 
στρώματος της 
γραφειοκρατίας, 
που γεννήθηκε εξαιτίας της οικονομικής 
καθυστέρησης της Ρωσίας, της πολιτικής 
υποχώρησης του προλεταριάτου, του απο- 
δεκατισμού του μπολσεβίκικου κόμματος 
στον εμφύλιο πόλεμο και, κυρίως, στην 
ήττα του επαναστατικού κινήματος στην 
Ευρώπη (1919-1923), κυρίως στη Γερμα¬ 
νία, από όπου και περίμεναν οι μπολσε¬ 
βίκοι βοήθεια. Διακήρυτταν ότι η ρώσικη 
επανάσταση είναι ένα στάδιο της παγκό¬ 
σμιας επανάστασης, χωρίς την εξάπλωση 
της οποίας δεν είναι δυνατή η οικοδόμηση 
του σοσιαλισμού. Η θεωρία του σοσιαλι¬ 
σμού σε μια μόνη χώρα του Στάλιν θα είναι 
μια τεράστια αναθεώρηση του μπολσεβικι- 
σμού - μαρξισμού. 

Για να προλάβει την παγίωση αυτής 
της νέας κατάστασης και να επιστρέφει 
το Μπολσεβίκικο Κόμμα στις μαρξιστικές- 
λενινιστικές του αρχές, το 1923, ο Τρότσκι 
εκδίδει την συλλογή κειμένων Η Νέα Πο¬ 
ρεία. Το 1926 σχηματίζει την Αριστερή 
Αντιπολίτευση μέσα στο μπολσεβίκικο 
κόμμα, το 1927 διαγράφεται και το 1929 
απελαύνεται. Τα επόμενα 7 χρόνια, μέχρι 
να φτάσει στο Μεξικό, ασχολείται ενεργά 
με τον αντιγραφειοκρατικό αγώνα. Με 
το βιβλίο του Η Προδομένη Επανάσταση 
θα αναλύσει το φαινόμενο της σταλινικής 
γραφειοκρατίας χρησιμοποιώντας τη μαρ¬ 
ξιστική μέθοδο, θα προσδιορίσει το χαρα¬ 
κτήρα της επανάστασης στην ΕΣΣΔ σαν 
πολιτική επανάσταση του προλεταριάτου 
για να πάρει την πολιτική εξουσία από 
τη γραφειοκρατία. Το 1938, ιδρύει την 4η 


Διεθνή, μιας και η κατάσταση στην σταλι- 
νοποιημένη 3η Διεθνή ήταν πλέον μη ανα¬ 
στρέψιμη, έπειτα και από την ανεμπόδιστη 
από το ΚΚ και την 3η Διεθνή άνοδο του 
φασισμού στη Γερμανία. 

Μεταξύ 1936 και 1938 πραγματοποιού¬ 
νται οι δίκες της Μόσχας. Η αντεπαναστα- 
τική σταλινική γραφειοκρατία επιχειρεί να 
συντρίψει πλήρως τις παλιές επαναστατι¬ 
κές παραδόσεις του μπολσεβικισμού και 
να εδραιώσει τη δικτατορία της. Εκεί δι¬ 
κάζονται ερήμην όλοι οι επαναστάτες της 
παλιάς γενιάς και το σταλινικό καθεστώς 
προσπαθεί να πείσει το παγκόσμιο προλε¬ 
ταριάτο ότι οι πρωταγωνιστές της Επανά¬ 
στασης έχουν ταχθεί «αποδεδειγμένα» με 
το αντίπαλο στρατόπεδο. Βασικός στόχος 
της αντεπαναστατικής μανίας του σταλι¬ 
νισμού κατέστη φυσικά ο Τρότσκι, ο οποί¬ 
ος ηγήθηκε του αγώνα ενάντια σε όσους 
στραγγάλισαν την εργατική δημοκρατία 
εντός της ΕΣΣΔ και πρόδωσαν μια σειρά 
επαναστάσεων (Κίνα 1927, Γερμανία 1933, 
Ισπανική Επανάσταση 1936-39 κ.λπ.). 

Με την ίδρυση της 4ης Διεθνούς ο Τρό- 
τσκι διαφύλαξε τον επαναστατικό μαρξι¬ 
σμό - μπολσεβικισμό. Έδωσε στο προλε¬ 
ταριάτο όλου του κόσμου τη στρατηγική 
και τακτική για να παλέψει για την ανα¬ 
τροπή του καπιταλισμού. Η επικαιρότητα 
της προλεταριακής επανάστασης είναι και 
σήμερα στην ημερίσια διάταξη, καθώς το 
καπιταλιστικό σύστημα όχι μόνο δεν δί¬ 
νει καμιά ελπίδα για αξιοπρεπή ζωή στην 
εργατική τάξη και τα φτωχά λαϊκά στρώ¬ 
ματα, αλλά απειλεί την εργατική τάξη με 
πολέμους και βαρβαρότητα. 

■ Αφροδίτη X. 

Η πάλη για ιην παγκόσμια σοσιαλιστική 
επανάσταση πιο επίκαιρη απά ποτέ 

■ Ραηϋη ΒηΒηΙΗηια 


Σ υμπληρώνονται 80 χρόνια από 
την ίδρυση της 4 ης Διεθνούς από 
τον ηγέτη της Οκτωβριανής 
Επανάστασης Δέον Τρότσκι, δύο 
χρόνια πριν δολοφονηθεί από σταλινικό πρά¬ 
κτορα στο Μεξικό. Η 4 η Διεθνής αποτέλεσε 
συνέχεια της Αριστερής Αντιπολίτευσης (ΑΑ) 
και της Ενωμένης Αντιπολίτευσης (ΕΑ), που 
σχηματίστηκαν το 1923 και 1927 αντίστοι¬ 
χα στο μπολσεβίκικο κόμμα, για να φράξουν 
τον δρόμο στον σταλινικό εκφυλισμό. Μετά 
τη νίκη του Οκτώβρη, οι μπολσεβίκοι αντι¬ 
μετώπισαν την αντεπανάσταση των λευκών 
φρουρών και την ιμπεριαλιστική επέμβαση. 
Ύστερα από τη νίκη του Κόκκινου Στρατού 
στον εμφύλιο, με επικεφαλής τον Τρότσκι, στη 
χώρα επικρατούσε χάος και ανέχεια. Το νεα¬ 
ρό εργατικό κράτος άντεξε, παρά τις τραγικές 
συνθήκες, πληρώνοντας βαρύ φόρο αίματος 
με απώλεια χιλιάδων επαναστατών εργατών. 

Οι μπολσεβίκοι είχαν επίγνωση των κιν¬ 
δύνων απομόνωσης της επανάστασης σε μια 
καθυστερημένη χώρα (Ρωσία). Ήλπιζαν στη 
νίκη της επανάστασης στην Ευρώπη, κυρίως 
στη Γερμανία. Ύστερα από την ήττα της Γερ¬ 
μανικής Επανάστασης (1918-23) η πολιτι¬ 
κή δραστηριότητα των εργαζόμενων μαζών 
έπεσε. Εμφανίστηκε ένα ιδιαίτερο, γραφειο¬ 
κρατικό κοινωνικό στρώμα (στελέχη και κα¬ 
ριερίστες που είχαν εισχωρήσει στους μπολσε¬ 
βίκους), που απέσπασε σημαντικά προνόμια 
και βαθμιαία την πολιτική εξουσία. Η επι¬ 
κράτηση της γραφειοκρατίας καθορίστηκε 
σε μεγάλο βαθμό από την καθυστέρηση της 
Ρωσίας, την εξόντωση του ανθού του προλε¬ 
ταριάτου στον εμφύλιο, την ιμπεριαλιστική 
επέμβαση, περικύκλωση και απομόνωση, την 
επίδραση των ηττών της παγκόσμιας επανά¬ 
στασης. Ο Στάλιν δεν ήταν παρά το πρόσωπο 
που αποτέλεσε τον εκφραστή των ιδιαίτερων 
συμφερόντων του γραφειοκρατικού μηχανι¬ 
σμού. Στηρίχθηκε σ’ ένα δίκτυο τρομοκρα¬ 
τίας (μυστικές υπηρεσίες κ.ά.) και στυγνής 
δικτατορικής διακυβέρνησης. Σχεδόν όλη η 
ηγεσία των Μπολσεβίκων που ηγήθηκε στην 
Οκτωβριανή Επανάσταση και στον Κόκκινο 
Στρατό θα δικαστούν στις διαβόητες Δίκες 
της Μόσχας, θα εκτελεστούν, θα σταλούν στα 
Γκουλάγκ. Αυτές οι εκκαθαρίσεις έφεραν στις 
αρχές του Β' Παγκόσμιου Πολέμου τον Κόκ¬ 
κινο Στρατό στα πρόθυρα της διάλυσης και 
τους Ναζί στις πύλες της Μόσχας. 

Με την καταστροφική πολιτική του «σο¬ 
σιαλισμού σε μια μόνο χώρα», οι σταλινικοί 
σταδιακά μετέτρεψαν την 3 η /Κομμουνιστική 
Διεθνή (ΚΔ) από παγκόσμιο κόμμα της σοσι¬ 
αλιστικής επανάστασης σε μηχανισμό υπερά¬ 
σπισης της γραφειοκρατίας και της εξωτερικής 
πολιτικής της ΕΣΣΔ. Φιμώνοντας κάθε αντί¬ 
θετη φωνή, και ιδιαίτερα την ΑΑ, την ΕΑ και 
τον Τρότσκι, ακολούθησαν την υπεραριστερή, 
τυχοδιωκτική πολιτική της «τρίτης περιόδου», 
που εμφάνιζε τον καπιταλισμό στα πρόθυρα 
κατάρρευσης, απέρριπτε το Ενιαίο Εργατικό 
Μέτωπο, χαρακτηρίζοντας όλες τις άλλες 
εργατικές οργανώσεις «σοσιαλφασίστες» κ.ά. 
Αυτή η ολέθρια πολιτική επέτρεψε στον Χίτ- 
λερ να καταλάβει την εξουσία το 1933 χωρίς 
ουσιαστική αντίσταση, σηματοδοτώντας την 
οριστική χρεοκοπία της ΚΔ. Στο 7° συνέδριο 
(1935) αυτή προχώρησε σε μια ακόμη απότο¬ 
μη αλλαγή, υιοθετώντας τα «Λαϊκά Μέτωπα», 


με πρόσχημα την αντιμετώπιση του φασι¬ 
σμού. Αυτά δεν είχαν καμία σχέση με το Ενι¬ 
αίο Εργατικό Μέτωπο: βασίζονταν σε συμ¬ 
φωνίες κορυφής με τα «δημοκρατικά» αστικά 
κόμματα, με βασικό στόχο τη νίκη στις εκλο¬ 
γές, τη συμμετοχή στις αστικές κυβερνήσεις. 
Έτσι ενταφιάστηκε η επανάστασης σε Ισπανία 
και Γαλλία, άνοιξε ουσιαστικά ο δρόμος για το 
σφαγείο τουΒΉΠ. 

Οι σταλινικοί γραφειοκράτες είχαν επί¬ 
γνωση της εύθραυστης φύσης του καθεστώ¬ 
τος τους, αν οι εργαζόμενες μάζες της ΕΣΣΔ 
αφυπνίζονταν. Έτσι, αφενός δημιούργησαν 
έναν τερατώδη κατασταλτικό μηχανισμό, ικα¬ 
νό για κάθε έγκλημα, αφετέρου σαμπόταραν 
κάθε επέκταση της διεθνούς επανάστασης 
(καθώς θα οδηγούσε σε άνοδο του ηθικού και 
της πολιτικής δραστηριότητας των εργαζομέ¬ 
νων στην ΕΣΣΔ). Χρησιμοποίησαν αδίστα¬ 
κτα τον κυρίαρχο ρόλο του σοβιετικού κόμ¬ 
ματος στην ΚΔ, για να ποδηγετήσουν τα ΚΚ, 
διορίζοντας απευθείας ηγεσίες, επιβάλλοντας 
αντεπαναστατικές θεωρίες («επανάσταση 
κατά στάδια», «σοσιαλισμός σε μία μόνο 
χώρα»). Τελικά, κατέστρεψαν και οδήγησαν 
σε κατάρρευση το πρώτο εργατικό κράτος, 
την ΕΣΣΔ και τις υπόλοιπες χώρες 
του λεγομένου «υπαρκτού 
σοσιαλισμού» 

Από το 1923 έως 
το 1933, η ΑΑ πά¬ 
λεψε μέσα στο 
μπολσεβίκικο 
κόμμα και την 
ΚΔ για την 
ανατροπή 
του αντεπα- 
ναστατικού 
σταλινισμού, 
με τους εξής 
άξονες: α) 

Ταχεία εκβιο¬ 
μηχάνιση, που 
θα ανόρθωνε 
άμεσα το υλικό 
και ηθικό επίπεδο, την οικονομική 

και πολιτική ισχύ του σοβιετικού προλεταριά¬ 
του. β) Πλήρης αποκατάσταση της εργατικής 
δημοκρατίας σε κόμμα και σοβιέτ, γ) Διόρ¬ 
θωση των λαθών της ΚΔ, για την προώθη¬ 
ση της διεθνούς επανάστασης. Όταν αυτή η 
μεταρρύθμιση του μπολσεβίκικου κόμματος 
και της ΚΔ είχε γίνει πλέον αδύνατη, η ΑΑ 
και ο Τρότσκι άρχισαν, χωρίς καμιά διακοπή, 
το έργο οικοδόμησης νέων επαναστατικών 
κομμάτων και μιας νέας επαναστατικής Διε¬ 
θνούς. Ένα πραγματικά τιτάνιο έργο, με τερά¬ 
στιες δυσκολίες και εμπόδια, χάρη στο οποίο 
διατηρήθηκε η συνέχεια του επαναστατικού 
μαρξισμού, όπως διαμορφώθηκε από τον 
Μπολσεβικισμό, τα 4 πρώτα συνέδρια της 
ΚΔ, τα ντοκουμένα της ΑΑ, την πορεία της 
παγκόσμιας επανάστασης κ.λπ. 

Η 4 η Διεθνής ιδρύθηκε στις 13 Σεπτέμβρη 
του 1938 στο Παρίσι υπό τρομερά δύσκολες 
συνθήκες. Το ιδρυτικό συνέδριο ενέκρινε το 
«Μεταβατικό Πρόγραμμα»: αιτήματα που θα 
μπορούσαν να διαπαιδαγωγήσουν τις εργα¬ 
ζόμενες μάζες, μέσα από την αυτοοργάνωση 
και το κίνημά τους, ωθώντας τις σε αντικα- 
πιταλιστικούς αγώνες. Ο Τρότσκι διακήρυξε 
την ανάγκη υπεράσπισης της ΕΣΣΔ απέναντι 


σε μια ιμπεριαλιστική επίθεση, καθώς η ταξική 
της φύση ως εργατικό κράτος παρέμενε (και 
κατέκρινε σφοδρά τις τάσεις που υποστήρι¬ 
ζαν το αντίθετο). Έτσι, για πρώτη φορά στην 
ιστορία του κομμουνιστικού κινήματος διατη¬ 
ρήθηκε αδιάκοπη η οργανωτική συνέχεια, που 
στο παρελθόν είχε διακοπεί για μεγάλα χρο¬ 
νικά διαστήματα. Από την Ένωση Κομμουνι¬ 
στών (1848) μέχρι τη συγκρότηση της 1 ης Διε¬ 
θνούς (1864) μεσολαβεί μια διακοπή περίπου 
12 ετών (η πολιτική συνέχεια εξασφαλίστηκε 
από τους Μαρξ καιΈνγκελς). Από την 1 η έως 
την 2 η Διεθνή (1889) υπήρξε πάλι μια διακοπή 
15 περίπου χρόνων (η συνέχεια διασφαλίστη¬ 
κε από τονΈνγκελς, που αλληλογραφούσε με 
τους ηγέτες των κυριότερων κομμάτων). Από 
την 2 η στην 3 η Διεθνή (1919) μεσολαβούν 4-5 
χρόνια, ουσιαστικά ο Α' Παγκόσμιος Πολέ- 
μος - καθοριστικός για τον εκφυλισμό της 2 ης 
Διεθνούς (το Μπολσεβίκικο κόμμα, το Τσί- 
μερβαλντ και Κίενταλ εξασφάλισαν τη συνέ¬ 
χεια του επαναστατικού μαρξισμού). 

Οι ρίζες της 4 ης Διεθνούς στην 
Ελλάδα 

Το ελληνικό εργατικό κίνημα συνδέθηκε 
άμεσα με την Οκτωβριανή 
Επανάσταση. Κάτω από 
την επιρροή της ιδρύο¬ 
νται σχεδόν ταυτό¬ 
χρονα η ΓΣΕΕ 
και το ΣΕΚΕ. 
Το 1920, το 
ΣΕΚΕ προ¬ 
σχωρεί στην 
3 η Διεθνή. Το 
1923 μετονο¬ 
μάζεται σε ΚΚΕ. 
Από την ίδρυσή 
του, το ΚΚΕ 
βρισκόταν σε 
μόνιμη κρίση: 
οι αποφάσεις 
της ΚΔ και ο 
«Μπολσεβικι- 
σμός» είχαν υιοθετηθεί αλλά δεν 

είχαν αφομοιωθεί, υπήρχε πάντα μια δεξιά 
τάση, παρεκκλίσεις σοσιαλδημοκρατικές 
και ρεφορμιστικές. Με ηγέτη τον Π. Πουλι- 
όπουλο (πρώτος γραμματέας του ΚΚΕ), η 
επαναστατική μαρξιστική τάση παλεύει για 
τον σωστό προσανατολισμό, την ανάλυση 
του ελληνικού καπιταλισμού, τη μαρξιστική 
εκπαίδευση των αγωνιστών, τη μαζική επέμ¬ 
βαση στην ταξική πάλη. 

Η προσπάθεια μένει ανολοκήρωτη. Πάνω 
στο ΚΚΕ πέφτει η ταφόπλακα του σταλι¬ 
νισμού και ο εκφυλισμός του επικυρώνεται 
στη διαβόητη 6 η Ολομέλεια του 1934 όπου 
κυριάρχησαν οι αντιμαρξιστικές αυθαιρεσίες 
για «φεουδαρχικά υπολείμματα» και έλλειψη 
«εθνικού μίνιμουμ προϋποθέσεων για τον 
σοσιαλισμό». Μ’ αυτές τις σοσιαλδημοκρα- 
τικές/μενσεβίκικες ψευτοθεωρίες, το σταλι- 
νοποιημένο ΚΚΕ πέταξε στα σκουπίδια τον 
μαρξισμό, τον λενινισμό και τη σοσιαλιστική 
επανάσταση, φέρνοντας τα εκτρώματα της 
«θεωρίας των σταδίων», της «ολοκλήρωσης 
της αστικοδημοκρατικής επανάστασης». 
Προετοιμάζοντας τη διάλυση της κομμου¬ 
νιστικής πρωτοπορίας και ανεξαρτησίας του 
προλεταριάτου, ανοίγοντας τον δρόμο σε 


ιστορικές προδοσίες και ήττες. 

Οι επαναστάτες μαρξιστές διαγράφονται 
γραφειοκρατικά. Συγκροτούνται αρχικά ως 
Αριστερή Αντιπολίτευση (περιοδικό «Σπάρ¬ 
τακος»), συνδέονται με τη Διεθνή Αριστερή 
Αντιπολίτευση. Απαντάνε ιδεολογικά και 
πολιτικά στους σταλινικούς, με κορυφαίο το 
έργο του Π. Πουλιόπουλου «Δημοκρατική ή 
Σοσιαλιστική Επανάσταση στην Ελλάδα;», 
όπου κάνει την καλύτερη μαρξιστική ανά¬ 
λυση του ελληνικού καπιταλισμού (επίκαιρη 
ακόμα και σήμερα). Έτσι μπήκαν οι βάσεις 
της επαναστατικής στρατηγικής στην Ελλά¬ 
δα, αποδεικνύοντας: α) Την κυριαρχία των 
καπιταλιστικών σχέσεων, την οργανική έντα¬ 
ξη του ελληνικού καπιταλισμού στον διεθνή 
καταμερισμό εργασίας, β) Την αντιδραστική 
στροφή της ελληνικής μπουρζουαζίας, μαζί 
και της «φιλελεύθερης», μέσα στην παρακμή 
του παγκόσμιου καπιταλισμού/ιμπεριαλισμού 
(δικτατορίες, φασισμός), γ) Τον ηγετικό ρόλο 
του νεαρού ελληνικού προλεταριάτου, που 
ήταν συγκεντρωμένο στις πόλεις, εκδήλωνε 
έντονη μαχητικότητα, δ) Την αναγκαιότητα 
του Ενιαίου Μετώπου, της Διαρκούς Επανά¬ 
στασης / μεταβατικής πορείας προς τον σοσι¬ 
αλισμό, της Σοσιαλιστικής Επανάστασης. 

Οι καταστροφικές συνέπειες της σταλι- 
νοποίησης του ΚΚΕ φάνηκαν γρήγορα. Εφό¬ 
σον «δεν ήταν ώριμες» οι συνθήκες, έπρεπε 
το προλεταριάτο να εγκαταλείψει τον στόχο 
της σοσιαλιστικής επανάστασης - και να υπο¬ 
ταχθεί σε συμμαχίες για μια αστικοδημοκρα- 
τική επανάσταση. Αυτές μετατράπηκαν από 
το ΚΚΕ, με τα Λαϊκά Μέτωπα, σε συμμαχίες 
με τα αστικά κόμματα. Πρώτη εφαρμογή αυ¬ 
τής της πολιτικής η προδοσία της εξέγερσης 
του Μάη 1936 στη Θεσσαλονίκη, η υπογρα¬ 
φή του Συμφώνου Σκλάβαινα-Σοφούλη 
για «αντιφασιστικό αγώνα». Ακολούθησε ο 
ενταφιασμός της ελληνικής επανάστασης 
1943-49, που χαρακτηρίστηκε «εθνικοαπε- 
λευθερωτικός αγώνας», καταλήγοντας στις 
επαίσχυντες συμφωνίες (προδοσίας της σοσι¬ 
αλιστικής επανάστασης) σε Λίβανο, Καζέρτα, 
Βάρκιζα για κυβερνήσεις «εθνικής ενότητας» 
και «αποκατάστασης της δημοκρατίας», οδη¬ 
γώντας στη μεγαλύτερη ήττα της εργατικής 
τάξης και στο μετεμφυλιακό κράτος. 

Αυτό συνέχισε απαρέγκλιτα το ΚΚΕ, ανε¬ 
ξάρτητα από ονομασίες και προσχήματα, ακό¬ 
μη και συμμετέχοντας σε αστικές κυβερνήσεις 
- π.χ. α) συνεργασία με την Ένωση Κέντρου 
του Γ. Παπανδρέου, β) συμμετοχή στις κυβερ¬ 
νήσεις Τζανετάκη και Ζολώτα το 1989-90 κ.ά. 

Οι επαναστάτες μαρξιστές της 4 ης Διε¬ 
θνούς, πριν και κατά τη διάρκεια του πολέμου 
είχαν ως βασικό καθήκον την υπεράσπιση της 
ΕΣΣΔ (μαζί με την πάλη για την πολιτική επα¬ 
νάσταση στο εσωτερικό της). Με κύρια γραμ¬ 
μή «η καλύτερη υπεράσπιση του εργατικού 
κράτους μέσα στο πόλεμο είναι η οργάνωση 
της κοινωνικής επανάστασης στην ίδια μας 
την χώρα», οι τεταρτοδιεθνιστές εναντιώθη- 
καν στην πολιτική ταξικής συνεργασίας και 
υποταγής στην αστική τάξη του ΕΑΜ-ΚΚΕ, 
πάλεψαν ηρωικά ενάντια στη συνδυασμένη 
φασιστική, αστική και σταλινική καταστολή, 
προτάσσοντας ως μόνη διέξοδο τη Σοσιαλι¬ 
στική Επανάσταση - και πληρώνοντας βαρύ 
φόρο αίματος. 





















